Helicopter vettunu haadhisaa in marunuve salaamaivi hama ekani meehaa Captain Varun maruvejje - vNews.mv\nހެލިކޮޕްޓަރު ވެއްޓުނު ހާދިސާއިން ސަލާމަތްވި ހަމައެކަނިމީހާ ކެޕްޓަން ވަރުން މަރުވެއްޖެ\nސައިފް އަޒްހަރު 15 December 2021, 23:45\nއިންޑިއަން އެއަރފޯސްގެ ހެލިކޮޕްޓަރެއް ވެއްޓި، ސިފައިންގެ ވެރިޔާ ޗީފް އޮފް ޑިފެންސް ސްޓާފް، ޖެނެރަލް ބިޕިން ރާވަޓް އަވަހާރަވި ހާދިސާގައި، ހެލިކޮޕްޓަރުން ދަތުރުކުރި މީހުންގެ ތެރެއިން މަރުނުވެ ސަލާމަތްވި ހަމައެކަނި މީހާ މަރުވެއްޖެއެވެ.\nމިދިޔަ ހަފްތާގެ ބުދަދުވަހު ހެލިކޮޕްޓަރު ވެއްޓުނުއިރު އޭގައި 14 މީހުން ތިއްބެވެ.\nމިހާދިސާގައި ސިފައިންގެ ވެރިޔާ ރާވަޓްއާއި އޭނާގެ އަނބިކަނބަލުންނާއި، ސިފައިންގެ އިސް ވެރިން ހިމެނޭގޮތުން 13 ބޭފުޅުން އަވަހާރަވިއެވެ.\nހެލިކޮޕްޓަރު ވެއްޓުނު ހާދިސާގެ ވަގުތުގައި މަރުނުވެ ސަލާމަތްވީ ގްރޫޕް ކެޕްޓަން ވަރުން ސިންގެވެ.\nނަމަވެސް، ލިބިފައިވާ ޒަޚަމްތަކަށް ފަރުވާދެމުން ގެންދަނިކޮށް އޭނާ މަރުވީ މިއަދުއެވެ. އޭނާ މަރުވީ ލައިފް ސަޕޯޓްގައި ބާއްވައިގެން ފަރުވާދެމުން ގެންދަނިކޮށެވެ.\nހެލިކޮޕްޓަރު ވެއްޓުނީ އިންޑިއާގެ ޓެމިލް ނާޑޫ ސްޓޭޓްގެ ކޫނޫރް ޓައުންގައި ހުންނަ ޑިފެންސް ސަރވިސަސް ކޮލެޖަށް، ސިފައިންގެ ވެރިޔާ ބިޕިން ރާވަޓްއާއި އޭނާގެ އަނބިކަނބަލުންނާއި ސިފައިންގެ އިސްވެރިން ގޮވައިގެން ދަތުރުކުރަނިކޮށެވެ.\nހެލިކޮޕްޓަރު ވެއްޓި ބިންމަތީގައި ޖެހުމާއެކު ފުނޑުފުނޑުވެ އަލިފާންރޯވެ ވަނީ އަނދާފައެވެ.\nއިންޑިއާ ސިފައިންގެ ވެރިޔާ ޗީފް އޮފް ޑިފެންސް ސްޓާފް، ޖެނެރަލް ބިޕިން ރާވަޓް:\nހެލިކޮޕްޓަރު ވެއްޓުނު ހާދިސާއިން މަރުނުވެ ސަލާމަތްވި ގްރޫޕް ކެޕްޓަން ވަރުން ސިންގް މަރުވުމާ ގުޅިގެން އިންޑިއާގެ ބޮޑުވަޒީރު ނަރެންދުރަ މޯދީވަނީ އެކަމާ ހިތާމަ ފާޅުކުރައްވައި، ކެޕްޓަންގެ ވަރުންގެ ގައުމީ ޚިދުމަތްތަކަށް ތައުރީފްކުރައްވައި ޓްވީޓްކުރައްވާފައެވެ. އަދި އާއިލާއަށް ތައުޒިޔާ ފޮނުއްވާފައި ވެއެވެ.\nއިންޑިއާގެ ދިފާއީ ވަޒީރު ރާޖްނާތު ސިންގުވެސް، ކެޕްޓަން ވަރުންގެ ޚިދުމަތްތައް ފާހަގަކުރައްވައި، އާއިލާއަށް ތައުޒިޔާ ފޮނުއްވާފައި ވެއެވެ.\nހެލިކޮޕްޓަރު ވެއްޓުނު ސަބަބު ދެނެގަތުމަށް އިންޑިއާގެ ކަމާބެހޭ ފަރާތްތަކުން ތަހްގީގު ފަށާފައިވާއިރު، ވެއްޓުނު ހެލިކޮޕްޓަރަކީ ރަޝިޔާއިން ޑިޒައިންކޮށްފައިވާ އެމްއައި-17 މަރުކާގެ ޗޮޕަރ ހެލިކޮޕްޓަރެކެވެ.\nހެލިކޮޕްޓަރު ވެއްޓުނުއިރު، އެ ސަރަހައްދުގައި ވަރަށް ބޯކޮށް ދުންފިނި ހުރިކަމަށް ރިޕޯޓްތައް ބުނެއެވެ. އެއީ، ފަރުބަދަތައްވެސް ހިމެނޭ ބޯ ޖަންގަލީގެ ސަރަހައްދެކެވެ.


ކޮވިޑް-19: އެމެރިކާއިން މަރުވި މީހުން ބައިލައްކައަށް\nވޮޝިންޓަން (އެޕްރީލް 24) - ކޮވިޑް-19 ގައި އެމެރިކާ އިން މަރުވި މީހުންގެ އަދަދު ބައި ލައްކަ އަށް ވުރެ މައްޗަށް މިރޭ އަރައިފި އެވެ.\nނެޓްފްލިކްސް ބޭނުންކުރާ މީހުން އިތުރުވަނީ\nމި އަހަރުގެ ފުރަތަމަ ކްއާޓަރުގައި މަޝްހޫރު ސްޓްރީމިން ކުންފުނި ނެޓްފްލިކްސް ބޭނުންކުރާ މީހުންގެ އަދަދު ކުރިން ލަފާކުރި އަދަދަށް ވުރެ ބޮޑަށް އިތުރުވެފައިވާ ކަމަށް އެ ކުންފުނިން...\nއެމެރިކާގެ ސްޓޭޓަކުން ޗައިނާއާ ދެކޮޅަށް ދައުވާކޮށްފި\nމިސޫރީ (އެޕްރީލް 22) - ކޮވިޑް-19 އާ ގުޅޭ ގޮތުން އޮޅުވައި އެކަމުގެ ސަބަބުން މުޅި ދުނިޔެ އަށް ވަބާއެއްގެ ގޮތުގައި އެ ރޯގާ ފެތުރިފައިވާތީ ޗައިނާ ސަރުކާރާއި އެ ގައުމުގައި ވެރިކަންކުރާ...\nކޮވިޑް-19: އެމެރިކާއިން އެއްދުވަހުން 2،700 މަރު\nވޮޝިންޓަން (އެޕްރީލް 22) - ކޮރޯނާވައިރަހުން ޖައްސާ ކޮވިޑް-19 ގައި އެމެރިކާ އިން ވޭތުވެދިޔަ 24 ގަޑިއިރު ތެރޭ މަރުވި މީހުންގެ އަދަދު 2،751 އަރާފައިވާ ކަމަށް ޖޯންސް ހޮޕްކިންސް ޔުނިވާސިޓީގެ...\nނިއު ޔޯކް (އެޕްރީލް 20) - އެމެރިކާގައި ކޮރޯނާވައިރަސް އެންމެ ހަލުވިކަމާ އެކު ފެތުރެމުންދިޔަ ނިއު ޔޯކް ސްޓޭޓުގެ ކާވް މިހާރު ވަނީ ތިރިއަށް ޖަހާފައި ކަމަށް އެ ސްޓޭޓުގެ ގަވަރުނަރު...\nސީދާ އެމެރިކާގެ އުޅަނދުތަކެއްގައި އެސްޓްރޮނޯޓުން ޖައްވީ ސްޓޭޝަން (އައިއެސްއެސް) އަށް ދަތުރުނުކުރާތާ 10 ވަރަކަށް އަހަރު ފަހުން އެފަދަ ދަތުރަކަށް އެމެރިކާ އިން ތައްޔާރުވެފައިވާކަން...\nޕްރިންސް ހެރީގެ އަނބިކަނބަލުން އަދި ހޮލީވުޑްގެ ކުރީގެ ބަތަލާ މޭގަން މާކަލް ކެރިއަރު އަލުން ކޮޅަށް ޖަހައިދޭން، މަޝްހޫރު ބަތަލާ އެންޖެލީނާ ޖޮލީގެ އެހީ ހޯދަން ފަށާފައިވާ ކަމަށް...\nޓްރަމްޕުގެ ދަރިކަނބަލުން ލޮކްޑައުން އަމުރާ ޚިލާފުވެއްޖެ\nވޮޝިންޓަން (އެޕްރީލް 18) - ވޮޝިންޓަން ލޮކްޑައުންކޮށްފައި ވަނިކޮށް ރައީސް ޑޮނަލްޑް ޓްރަމްޕުގެ ދަރިކަނބަލުން އިވަންކާ ޓްރަމްޕް ނިއު ޖާޒީ އަށް މިދިޔަ ހަފުތާގައި ވަޑައިގެންނެވި...\nފާއިތުވި ހައެއްކަ މަހު ހެއްދި ދެ މިލިއަން އަލުވީގެ ޑިމާންޑް ކޮރޯނާވައިރަހާ ހެދި ވެއްޓި، ގަންނާނެ ބަޔަކު ނުވުމުން ހިލޭ ބަހާލަން އެމެރިކާގެ ދަނޑުޔވެރިކަންކުރާ ކުންފުންޏަކުން...\nމަރުވާ މީހުންގެ އަދަދާ މެދު ހަދަނީ ދޮގު: ޓްރަމްޕް\nވޮޝިންޓަން (އެޕްރީލް 16) - ކޮރޯނާވައިރަހުގައި މަރުވާ މީހުންގެ ސައްހަ އަދަދު އެހެން ގައުމުތަކުން ހާމަނުކުރާ ކަމަށާއި އަދަދުތައް އޮޅުވާލަމުން ގެންދާ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެެވެ.\nކޮވިޑް-:19: އެމެރިކާ ޕީކަށް އަރައިފި: ޓްރަމްޕް\nވޮޝިންޓަން (އެޕްރީލް 16) - ކޮރޯނާވައިރަހުގައި އެމެރިކާ މިހާރު ވަނީ ޕީކަށް އަރާފައި ކަމަށާއި މި މަސް ތެރޭ ބައެއް ސްޓޭޓްތައް ހުޅުވެވޭނެ ކަމަށް ބެލެވޭ ކަމަށް ރައީސް ޑޮނަލްޑް ޓްރަމްޕް...\nއެމެޒޯނުން އިތުރު 75،000 ވަޒީފާގެ ފުރުސަތު\nކޮރޯނާވައިރަހާ ހެދި އެމެރިކާ އިން ވަރަށް ގިނަ ބައެއްގެ ވަޒީފާ ގެއްލިފައިވާތީ އެފަދަ މީހުންނަށް ހާއްސަކޮށްގެން، މަޝްހޫރު އޮންލައިން ވިޔަފާރި ކުންފުނި އެމެޒޯނުން އިތުރު 75،000...\n"ޓްރަމްޕަކީ ރަސްކަލެއް ނޫން، މަޖްބޫރެއް ނުކުރެވޭނެ"\nކޮވިޑް-19: އެމެރިކާއިން އެއް ދުވަހުން 2400 މަރު\nކްއިބީ: ކުރު ވީޑިއޯތަކަށް ހާއްސަ އެޕެއް\nފައުޗީ މަގާމުން ދުރުކުރާކަށް ނޫޅެން: ޓްރަމްޕް\nވޮޝިންޓަން (އެޕްރީލް 14) - ނޭޝަނަލް އިންސްޓްޓިއުޓް އޮފް އެލާޖީ އެންޑް އިންފެކްޝަސް ޑިޒީޒްގެ ޑިރެކްޓަރު ޑރ. އެންތަނީ ފައުޗީ މަގާމުން ދުރުކުރަން އުޅޭ ކަމަށް ބުނެ މީޑިއާތަކުން...\nކޮވިޑް-19: އެމެރިކާގެ މަނަވަރުން ފަޅުވެރިއަކު މަރު\nގުއާމް (އެޕްރީލް 13) - އެމެރިކާގެ މަތިންދާ ބޯޓު އުފުލާ މަނަވަރު ޔޫއެސްއެސް ތިއޮޑޯ ރޫޒްވެލްޓުގެ ފަޅުވެރިއަކަށް ކޮވިޑް-19 ޖެހިގެން މިއަދު މަރުވެއްޖެ އެވެ.\n"ކުރިން ފިޔަވަޅު އެޅިނަމަ އެތައް ބަޔަކު ސަލާމަތް ކުރެވުނީސް"\nވޮޝިންޓަން (އެޕްރީލް 13) - ކޮރޯނަވައިރަސް ކޮންޓްރޯލް ކުރުމަށް ލޮކްޑައުންފަދަ ފިޔަވަޅުތައް އެމެރިކާ އިން ކުރިން އެޅި ނަމަ އެ ގައުމުން އެތައް ބައެއްގެ ފުރާނަ ސަލާމަތް ކުރެވުނީސް ކަމަށް...\nއެމެރިކާ އިން މަރުވާ މީހުން 60،000 އަށް ނާރާނެ\nވޮޝިންޓަން (އެޕްރީލް 12) - ކޮރޯނާވައިރަހުގައި އެމެރިކާ އިން މަރުވާ މީހުންގެ އަދަދު 60،000 އާ ހަމައަށް ވެސް ނާރާނެ ކަމަށް ލަފާކޮށްފައިވާ ކަމަށް ނޭޝަނަލް އިންސްޓްޓިއުޓް އޮފް އެލާޖީ އެންޑް...\nއެންމެ ގިނަ މީހުން މަރުވި ގައުމަކަށް އެމެރިކާ\nވޮޝިންޓަން (އެޕްރީލް 12) - ކޮރޯނާވައިރަހުގައި އެންމެ ގިނަ މީހުން މަރުވި ގައުމަކަށް އެމެރިކާ ވެއްޖެ އެވެ.


ދުނިޔެ - ޓްރަމްޕްގެ ހަމަލާތައް މުސްލިމު\nމުސްލިމު ހަތް ގައުމަކަށް ވިސާ ނުދޭ ގަރާރުގައި ޓްރަމްޕް ސޮއިކުރައްވައިފި\nސީރިޔާ، އިރާގް، އިރާން، ލީބިޔާ، ސޯމާލިޔާ، ސޫދާން އަދި ޔަމަނުން ހިޖުރަކުރާ މީހުންނަށް ވިސާ ނުލިބޭނެ\nޑިފެންސް ސެކެޓްރީ ޖެނެރަލް ޖޭމްސް މެޓިސް ވަނީ މަގާމުގެ ހުވާކުރައްވާފަ\nކ. މާލެ 28 ޖެނުއަރީ 2017 | ހޮނިހިރު 15:03 1,692\nޓްރަމްޕް ގަރާރެއްގައި ސޮއި ކުރައްވަނީ - ރާއްޖެއެމްވީ\nހަތް ގައުމަކުން އެމެރިކާއަށް އަންނަ މީހުންނަށް ވިސާ ދިނުން ހުއްޓާލުމުގެ ގަރާރެއްގައި ރައީސް ޑޮނަލްޑް ޓްރަމްޕް ސޮއިކުރައްވައިފި އެވެ.\nގަރާރުގައި ސޮއި ކުރެއްވުމަށް ފަހު ނޫސްވެރިންނާ ބައްދަލުކުރައްވައި ދެއްކެވި ވާހަކަފުޅުގައި ޓްރަމްޕް ވިދާޅުވީ މިއީ ހައްދުފަހަނައަޅާފައިވާ ޓެރަރިސްޓުން އެގައުމަށް އެތެރެވުން ހުއްޓުވުމުގެ ގޮތުން ފާސްކުރި ގަރާރެއް ކަމަށެވެ. އަދި، އެމެރިކާ އިން އިސްކަންދޭނީ އެގައުމުގެ ދެކެ ލޯބިވާ ފަރާތްތަކަށް ކަމަށް ވެސް އޭނާ ވަނީ ވިދާޅުވެފަ އެވެ.\nމި ގަރާރުގެ ސަބަބުން، ސީރިޔާ، އިރާގު، އިރާން، ލީބިޔާ، ސޯމާލިޔާ، ސޫދާން އަދި ޔަމަނުން އެމެރިކާއަށް އަންނަ އެއްވެސް މީހަކަށް އެމެރިކާއިން ވިސާއެއް ނުދޭނެ އެވެ. ސީރިޔާއިން ހިޖުރަކުރާ މީހުން އެމެރިކާއަށް އެތެރެވުން މުއްދަތެއް ނެތް ގޮތަށް ހުއްޓުވޭނެ އެވެ. އަދި، މިއަހަރު އެމެރިކާއިން ހިމާޔަތްދޭނީ އެންމެ 50،000 ރެފިއުޖީންނަށް ކަމަށް ވެސް މި ބަޔާނުގައި ބުނެފައި ވެއެވެ. ޓްރަމްޕް ގަރާރުގައި ސޮއިކުރައްވާފައި ވަނީ ޑިފެންސް ސެކެޓްރީގެ މަގާމަށް ގާނޫނު ހަދާ މަޖިލިހުން ރުހުންދިން ޖެނެރަލް ޖޭމްސް މެޓިސް މަގާމުގެ ހުވާކުރެއްވުމުގެ ރަސްމިއްޔާތަށް ފަހު އެވެ.\nހުކުރުދުވަހު އޭބީސީ ނިއުސްއަށް ދެއްވި އިންޓަވިއުއެއްގައި ޓްރަމްޕް ވިދާޅުވީ ހިޖުރަކުރާ ބައެއް މީހުންގެ ފަރާތުން އެމެރިކާއަށް އަގު ނުކުރެވޭވަރުގެ ގެއްލުންވަމުންދާ ކަމަށެވެ. ޓްރަމްޕް ވަނީ މި އިންޓަވިއުގައި ސެންބަރނަޑީނޯ އަދި ސެޕްޓެމްބަރ 11ގެ ހާދިސާ ފާހަގަކުރައްވާފަ އެވެ.\nސެންބަރނަޑީނޯގެ ހަމަލާ ދީފައިވަނީ އެމެރިކާއަށް އުފަން މެދުއިރުމައްޗަށް ނިސްބަތްވާ މީހެކެވެ. ސެޕްޓެމްބަރ 11ގެ ހަމަލާތައް ދީފައިވަނީ ސައުދީ އަރަބިއްޔާއަށް ނިސްބަތްވާ ބައެއް ކަމަށްވާއިރު، މިގަރާރުގައި ސައުދީ އަރަބިއްޔާ އިސްތިސްނާ ކޮށްފައި ވެއެވެ. އެހެންކަމުން، މިފަދަ ދެ ހާދިސާއެއް ފާހަގަކުރައްވާފައި، ހާދިސާއާ ގުޅުން ނެތް ގައުމުތަކެއްގެ ރައްޔިތުންތަކަށް ފިޔަވަޅު އެޅުމަކީ ހަމަޖެހޭ ކަމެއް ނޫން ކަމަށް ސިޔާސީ މަޝްރަހު ދިރާސާކުރާ ގިނަ ފަރާތްތަކުން ބުނެފައިވެ އެވެ.


"BioNTech vaccinah aa virus gudaa kameh adhi neygey"\n"ބަޔޮންޓެކް ވެކްސިނަށް އާވައިރަސް ގުޑާކަމެއް އަދި ނޭނގޭ"\nދެކުނު އެފްރިކާއިން ފެނިގެން އުޅޭ ކޮވިޑް އާވައްތަރު ބަޔޮންޓެކަށް ގުޑުވާލެވޭ ކަމެއް އަދި ނޭނގޭ\nދެކުނު އެފްރިކާއިން ފެނިގެން އުޅޭ ކޮވިޑްގެ އާ ވައްތަރު މަތަ ކުރުމުގައި ބަޔޮންޓެކް ވެކްސިން ކުޅަދާނަ މިންވަރު އަދި ކަނޑައަޅަން ނޭނގޭ ކަމަށް ބަޔޮންޓެކުން ބުނެފި އެވެ. ބަޔޮންޓެކުން ބުނި ގޮތުން ކުރިއަށް އޮތް ދެ ހަފުތާ ތެރޭގައި ވަކި ގޮތެއް ނިންމޭވަރު ވާނެ އެވެ.\nދުނިޔޭގައި ކޮވިޑް ފެތުރެން ފެށި ފަހުން ދޭތެރެ ދޭތެރެއިން އާ ވައްތަރުތައް އަންނަނީ ފާޅުވަމުންނެވެ. އަނެއްކޮޅުން އާ ވައްތަރުތަކަށް ހުރަސް އެޅުމުގައި ބަޔޮންޓެކް ވެކްސިން ބޮޑު ޕަސެންޓަކުން ކާމިޔާބު ހޯދާފައި ވެސް ވެއެވެ.\nބަޔޮންޓެކުން ބުނީ ކޮވިޑްގެ އާ ވައްތަރުތަކާ މެދު ދުނިޔެ އޮތް ކަންބޮޑުވުން އެނގޭ ކަމަށެވެ. އެހެން ނަމަވެސް މިހާރު ދެކުނު އެފްރިކާއިން ފެނިގެން އުޅޭ އާ ވައްތަރުގެ ސައްހަ ސާމްޕަލްތައް ތަހުލީލު ކުރުމަށް ފަހު ނޫނީ ވެކްސިނާ މެދު ބަހެއް ބުނަން ދަތި ކަމަށެވެ.\nބަޔޮންޓެކުން އާންމު ކުރި ބަޔާނެއް ބުނާ ގޮތުން ދެކުނު އެފްރިކާ ވޭރިއަންޓާ މެދު ދުނިޔޭގެ ސިއްހަތު ޖަމިއްޔާ ކަންބޮޑުން ވެސް އެބަ އޮތެވެ. އަދި ބުނީ ގައުމުތަކުން ލިބޭ ރިޕޯޓްތަކަށް ބަލާއިރު ދެކުނު އެފްރިކާ ވޭރިއަންޓްގައި، މީގެ ކުރީ ވައްތަރުތަކުން ފެނިފައި ނެތް އަލާމަތްތަކެއް ހުރި ކަމަށެވެ.\nދެކުނު އެފްރިކާ ވޭރިއަންޓް ގުޑުވާލުމަށްޓަކައި ވެކްސިނަށް މި ފަހަރު އިތުރު ބަދަލުތަކެއް ގެންނަން ޖެހުމަކީ ވެސް އެކަށީގެންވާ ކަމެއް ކަމަށް ވެސް ބަޔޮންޓެކުން ވަނީ ބުނެފަ އެވެ.\nބަޔޮންޓެކުން ބުނި ގޮތުގައި ވެކްސިނަށް އިތުރު ބަދަލެއް ގެންނަން ޖެހުނު ނަމަވެސް އެކަމަށް ތައްޔާރު ކަމަށެވެ. އަދި ބުނީ ވެކްސިންގެ އާ ޝިޕްމަންޓްތައް ހައެއްކަ ހަފުތާ ތެރޭގައި ފައިޒާއަށް ސަޕްލައި ކުރަން ފެށޭނެ ކަމަށެވެ.\nފައިޒާ ވެކްސިން އާދައިގެ އައިސްއަލަމާރީގައި ބެހެޓިދާނެ: އެފްޑީއޭ\nޒަމާންތަކަކަށް އަހަރެމެންގެތެރޭ ކޮވިޑް އުޅޭނެ: ބަޔޮންޓެކް


ފަރުވާ ދިނުމުގައި ދިވެހިންނާއި ބަންގްލަދޭޝް މީހުން ތަފާތެއް ނުކުރަން: މިނިސްޓަރ ޝާހިދު – Dhen.mv\nފަރުވާ ދިނުމުގައި ދިވެހިންނާއި ބަންގްލަދޭޝް މީހުން ތަފާތެއް ނުކުރަން: މިނިސްޓަރ ޝާހިދު\nދެން އެމްވީ April 22, 2020 - 5:33 pm\nރާއްޖޭގައި ދިރިއުޅޭ ބައެއް ބަންގްލަދޭޝް ރައްޔިތުން ވެސް ކޯވިޑް-19 އަށް ފައްސި ވުމާއި ގުޅިގެން، އެފަރާތްތަކަށް ފަރުވާ ދިނުމުގައި އެއްވެސް ތަފާތު ކުރުމެއް ނުގެންގުޅުއްވާކަމަށް ފޮރިން މިނިސްޓަރ އަބްދުﷲ ޝާހިދު ވިދާޅުވެއްޖެއެވެ.\nރާއްޖެއަށް ބަންގްލަދޭޝުން ހަވާލުކުރި 100 މެޓްރިކްޓަނުގެ އެހީ ހަވާލުކުރުމަށް މިއަދު ބޭއްވި ރަސްމިއްޔާތުގައި ވާހަކަ ދައްކަވަމުން މިނިސްޓަރު ވިދާޅުވީ ރާއްޖޭގައި މަސައްކަތްކުރާ ބަންގްލަދޭޝް ރައްޔިތުންގެ ރައްކާތެރިކަމަށް އަޅާ ފިޔަވަޅުތަކާ، ދިވެހިންގެ ރައްކާތެރިކަމަށް އަޅާ ފިޔަވަޅުތަކުގައި ސަރުކާރުން އެއްވެސް ތަފާތު ކުރުމެއް ނުގެންގުޅޭނެ ކަމަށެވެ.\n"ރާއްޖޭގައި މަސައްކަތްކުރާ ބަންގްލަދޭޝްގެ ރައްޔިތުންވެސް މި ވައިރަސްގެ ޝިކާރައަކަށް ވެފައިވާކަން ހިތާމައާއެކު ފާހަގަ ކުރަން. އެހެންނަމަވެސް، އަޅުގަނޑު ދޭން ބޭނުންވާ ޔަގީންކަމަކީ، ބައްޔަށް ފަރުވާދިނުމުގައި ދިވެހިންނާ ބަންގްލަދޭޝްގެ ރައްޔިތުންނާ އަދި އެހެން ބިދޭސީ އަކާ ތަފާތު ނުކުރާނެކަމުގެ ޔަގީންކަން. ކޮންމެ ގައުމެއްގެ ރައްޔިތެއް ނަމަވެސް ދޭންޖެހޭ ސިއްހީ އެހީތެރިކަމާ ރައްކާތެރިކަން ފޯރުކޮށްދޭނަން،" ފޮރިން މިނިސްޓަރ ވިދާޅުވެފައިވެއެވެ.\nބަންގްލަދޭޝުން ރާއްޖެއަށް ކާބޯތަކެއްޗާއި ބޭސް އަދި މެޑިކަލް އިކުއިޕްމެންޓް ހަދިޔާ ކޮށްފައިވާއިރު، މިތަކެތި ރާއްޖެ ގެނެސްފައިވަނީ އެޤައުމުގެ އަސްކަރީ މަނަވަރެއްގައެވެ.


މުސްލިމު ޒުވާނުންގެ ވާޖިބަކީ ކޮބާ..؟ – Haftha\nTue, 27 October, 2020, 6:04 am\nމުސްލިމު ޒުވާނުންގެ ވާޖިބަކީ ކޮބާ..؟\nޒުވާން ފިރިހެން ކުދިންނާ އަންހެން ކުދިންނަކީވެސް، މަތިވެރި އަޚްލާޤެއްގެ ވެރި މަސްއޫލިއްޔަތު އުފުލާ ބަޔަކަށް ވާންޖެހެއެވެ. ދަނޑުވެރިކަމާ، އުފެއްދުންތެރިކަމާ، އިންޖިނޭރިންގ، ޑޮކްޓަރީކަން، ފަންނު ފަދަ ދާއިރާތަކުގައި ޒުވާނުން ކުރިއަރައި މޮޅުވާން އެބަޖެހެއެވެ.\nތަރައްޤީގެ އަގު ދައްކާ ޗެކަކީ އަމިއްލަވަންތަކަމާއި، ޘަޤާފަތް ކަތިލުން ކަމުގައި ހެދުން ހުއްޓާލަން ވެއްޖެއެވެ. ބަލި މީހުން އަބަދުވެސް ގަދަ މީހާއަށް ތަބާވާނޭ ބުނާ އުސޫލު މުގުރާލަންވެއްޖެއެވެ. ސައުވީސް ގަޑި އިރު މުނިފޫހި ފިލުވުމާއި، ދުވާލު މަސައްކަތް ކުރާ ގަޑީގައި، ނިދުމުގެ އާދަ ދޫކޮށް ފަތިހު ތެދުވާން ފަރިތަކުރަންވެއްޖެއެވެ. މި އުންމަތުގައި ބަރަކާތް ލެއްވިފައިވަނީ، ހެނދުނުގެ ވަގުތުގައި ކަމަށް ރަސޫލާ އަންގަވާފައިވެއެވެ.\nޒުވާނުންބިނާކުރުމަށް ބެހޭގޮތުން ރަސޫލާ ދެއްވާފައިވާ ބައެއް އިރުޝާދުތަކަށް ބަލާއިރު ކިޔަމަންތެރިވެ އަޅުވެތިވުމަށް ރަސޫލާވަނީ އިރުޝާދު ދެއްވާފައިވެއެވެ. އަދި އެކަލާނގެ އެންގެވިކަންތައް ފަސް ޖެހުމަކާއި ނުލައި ކުރުމަށްފަހު، ނަހީ ކުރެއްވި ކަންތަކާ ކައިރި ނުވުމަށްވެސް ރަސޫލާވަނީ ނަސޭހަތްތެރިވެ އިރުޝާދު ދެއްވާފައެެވެ. އެ ގޮތުން ރަސޫލާ ޙަދީޘް ކުރައްވާފައިވަނީ عَنْ  أَبِي هُرَيْرَةَ  عَنْ النَّبِيِّ  صَلَّى اللَّهُ عَلَيْهِ وَسَلَّمَ  قَالَ  سَبْعَةٌ يُظِلُّهُمْ اللَّهُ فِي ظِلِّهِ يَوْمَ لَا ظِلَّ إِلَّا ظِلُّهُ الْإِمَامُ الْعَادِلُ وَشَابٌّ نَشَأَ فِي عِبَادَةِ رَبِّهِ وَرَجُلٌ قَلْبُهُ مُعَلَّقٌ فِي الْمَسَاجِدِ وَرَجُلَانِ تَحَابَّا فِي اللَّهِ اجْتَمَعَا عَلَيْهِ وَتَفَرَّقَا عَلَيْهِ وَرَجُلٌ  طَلَبَتْهُ  امْرَأَةٌ ذَاتُ مَنْصِبٍ وَجَمَالٍ فَقَالَ إِنِّي أَخَافُ اللَّهَ وَرَجُلٌ تَصَدَّقَ أَخْفَى حَتَّى لَا تَعْلَمَ شِمَالُهُ مَا تُنْفِقُ يَمِينُهُ وَرَجُلٌ ذَكَرَ اللَّهَ خَالِيًا  فَفَاضَتْ  عَيْنَاهُ\nޒުވާނުން ވާންޖެހޭނީ، މަތިވެރި އަޚްލާޤެއްގެ މަތީގައި ތިބި، ދީނާއި މެދު ފަޚްރުވެރިވާ، އެ ދީން ރަނގަޅު ގޮތުގައި އެނގިފައި ތިބި ބަޔަކަށެވެ. މަންމަ ވިހެއި ވަގުތު ކަންފަތް ދޮށުގައި ބަންގި ގޮވީތީ މުސްލިމަކަށް ވުމުގެ ބަދަލުގައި، އެ ދީން އަމިއްލައަށް ދަސްކޮށް އީމާންކަން ގަދަކުރުން އެއީ މުހިއްމު ކަމެކެވެ. ދީނުގައި ފަރުވާ ކުޑަ ކުރުމަކީ އެއްގޮތަކަށްވެސް، މުސްލިމް ޒުވާނުން ކޮށްގެންވާނެ ގޮތެއް ނޫނެވެ.\nފާހަގަ: ހަފްތާ, ޒުވާނުން


vnews - Filmee dhaairaage aa aharuge ummeedhee thakaai gonjehunthah\nފިލްމީ ދާއިރާގެ އާ އަހަރުގެ އުއްމީދުތަކާއި ގޮންޖެހުންތައް\nފިލްމީ ދާއިރާގެ ތަރިން ބައިވެރިވާ ސްޓޭޖޫ ޝޯއެއް އިޝްތިހާރު ކުރުމަށް ހަދާފައިވާ ޕޯސްޓަރެއް\nނިމިގެން މިދިޔަ އަހަރަކީ ދިވެހި ފިލްމު ދާއިރާގައި ވަރަށް ވާދަވެރިކަން ބޮޑު އަދި ކަމިޔާބު އަހަރެއް ކަމުގައި ބުނެވިދާނެ އެވެ. އަހަރު ނިންމާލި އިރު އޮލިމްޕަސް ސްކްރީނުގައި ފުލުފުލުގައި ފިލްމުތައް އަޅުވާ އެހާ ގިނަ އަދަދެއްގެ ހައުސްފުލް ޝޯތައްވެސް ދެއްކި އެވެ.\nއެހެންކަމުން މިއަހަރަށް ފިލްމީ ދާއިރާގައި ކުރެވޭ އުއްމީދުތައް މިދިޔަ އަހަރަށް ވުރެ ބޮޑުވާނެ ކަމަށް ބެލެވެ އެވެ. އެގޮތުން ފިލްމީ ދާއިރާގެ ބައެއް ފަރާތްތަކުން އާ އަހަރާ މެދު ކުރާ އުއްމީދު ތަކާއި، ކުރިއަށް ރާވާފައި ހުރި މަސައްކަތްތަކާ ގުޅޭ ގޮތުން ވީނިއުސް އާއި ހިއްސާ ކޮށްފައިވާ ބައެއް މައުލޫމާތު ހިމަނާލާނަ މެވެ.\nއަމްޖޭގެ އާ އަހަރުގެ އުންމީދު\nއަމްޖަދް އިބްރާހިމް (މ)ގައި\nމިހާތަނަށް އެންމެ ގިނަ ފިލްމު އުފައްދި ޑައިރެކްޓަރަކީ އަމްޖަދް އިބްރާހިމް (އަމްޖޭ) އެވެ. އަމްޖޭގެ އާ އަހަރުގެ އެންމެ ބޮޑު އުއްމީދަކީ ފިލްމީ ދާއިރާގައި މަސައްކަތް ކުރާ އެކި މީހުންގެ މެދުގައި ހިނގާ ކޯޅުންތައް ނިމުމަކަށް ގެނެސް އެންމެ އެކަތިގަނޑަކަށް ވެގެން މަސައްކަތް ކުރުމެވެ. އަދި ފިލްމީ ދާއިރާގައި މީޑިއާތަކުން ގެންގުޅޭ ތަފާތު ކުރުންތައް ނައްތާލާ އެންމެންނަށް ހަމަހަމަ ފުރުސަތު ލިބުމަކީވެސް އަމްޖޭގެ މިއަހަރުގެ އުއްމީދެކެވެ.\n"ބައެއް ފިލްމު ތަކަކީ މާ ކަމުދާ ފިލްމަކަށް ނުވިޔަސް މީޑިއާއަކާ ޕްރޮޑިއުސަރުންނާއި ގާތްގުޅުމެއް އޮވެއްޖެއްޔާ އެ ފިލްމެއް ދެން ވަރަށް ޕްރޮމޯޓް ކުރާނެ، އެހެން ބައެއްގެ ފިލްމެއް ހަބަރެއް ޖަހާދޭން އެދުނަސް މާ ބޮޑު ސަމާލުކަމެއް ނުދޭނެ" އަމްޖޭ ބުންޏެވެ.\nމިދިޔަ އަހަރަކީ ފިލްމީ ދާއިރާގައި ކާމިޔާބު އަހަރެއްނަމަވެސް އަމްޖޭއަށް މާ ކާމިޔާބު އަހަރެއް ނޫނެވެ. އެހެންނަމަވެސް މިއަހަރަކީ އަމްޖޭގެ ފިލްމުތަކެއް ބެލުންތެރިންނާ ހަމައަށް އަންނާނެ އަހަރެއް ކަމަށް އޭނާ ބުނެއެވެ.\nއެގޮތުން މިއަހަރު ބެލުންތެރިންނާ ހަމައަށް ގެނައުމަށް މަސައްކަތް ފަށާފައިވާ ފިލްމުތަކުގެ ތެރޭގައި، އަމްޖޭގެ 50 ވަނަ ފިލްމް ގިލަން ހިމެނެއެވެ. ފިލްމްގެ މަސައްކަތް ފެށިފަހުން އަހަރުތަކެއް ވެފައިވާއިރު މި ފިލްމު މިއަހަރު ބެލުންތެރިންނާ ހަމައަށް ގެނައުމަށް އަމްޖޭ އަންނަނީ މަސައްކަތް ކުރަމުންނެވެ. މީގެ އިތުރުން މިއަހަރު އަޅުވަން ތައްޔާރުވާ އަނެއް ދެ ފިލްމަކީ 'ރޭ ވުމުން' އަދި 'ދޭތީ އަނިޔާ' އެވެ.\nމިދިޔަ އަހަރެކޭ އެއްގޮތަށް މިއަހަރު އަޅުވާ ގިނަ ފިލްމުތަކުގައިވެސް އާ މޫނުތަކެއް ފެންނާނެ ކަމަށް ފިލްމުތައް އުފައްދާ ފަރާތްތަކުން ވަނީ ހާމަކޮށްފައެވެ. އެގޮތުން އަމްޖޭގެ 'ރޭ ވުމުން' ފިލްމަކީވެސް ލީޑް ރޯލުން އާ ބަތަލާއެއް ފެންނާނެ ފިލްމެކެވެ. އަމްޖޭގެ އުންމީދަކީ އޭނާ ތައާރަފްކުރާ އާ ފަންނާނުގެ ހުނަރަކީ އަކީ ބެލުންތެރިން ބަލައިގަންނަ ވަރުގެ މޮޅު ހުނަރަކަށް ވުމެވެ.\nފިލްމީ ދާއިރާއަށް އާ ތަރިން ތައަރާފްކުރުމާ ގުޅޭ ގޮތުން އަމްޖޭ ބުނީ ފިލްމެއް ކުޅެލާފަ ނުގެއްލި ދާއިރާގައި ހަރުލާ ކަމަށްވާނަމަ އާ މޫނުތައް ނެރެންވީ ކަމަށެވެ. އެހެންނޫންނަމަ އާ ތަރިން ތައާރަފް ކުރުމުގެ ބޭނުމެއް ނެތެވެ.\nނިއުމާ ސްކްރީނުން ގެއްލުނަސް ފިލްމީ ދާއިރާގައި ދެމި ހުންނާނެ\nއަންހެން ތަރިންގެ ތެރެއިން ބެލުންތެރިންގެ މެދުގައި އަދި ފިލްމި ދާއިރާގެ އެހެން ފަންނާނުންގެ މެދުގައިވެސް އެންމެ މަގްބޫލު އެކަކީ ނިއުމާ މުހައްމަދު އެވެ.\nމިއަހަރަކީ ނިއުމާގެ ސަޕޯޓަރުންނަށް މާ އުފާވެރި އަހަރެއް ނޫން ކަމަށް ވިޔަސް ނިއުމާ ޔަގީންކަންދޭ ގޮތުގައި އޭނާ ފިލްމީ ދާއިރާއާއި ދުރަކަށް ނުދާނެ އެވެ.\n'ނިވައިރޯޅީ' އާއި އެކު ސްކްރީނުތަކުން ނިއުމާ ނިވާވިނަމަވެސް ކެމެރާގެ ފުރަގަހުގައި ޕްރޮޑަކްޝަންގެ މަސައްކަތްތަކުގައި ނިއުމާ ދެމިހުންނާނެ ކަމަށް އޭނާ ބުންޏެވެ.\nމިއަހަރާ މެދު ނިއުމާގެ އުއްމިީދުތަކަކީ މިދިޔަ އަހަރެކޭ އެއްގޮތަށް ބެލުންތެރިންނާ ހަމައަށް ރަނގަޅު ފިލުމުތަކެއް އައުމެވެ. ނިއުމާ ބުނީ މިއަހަރުވެސް ވަރަށް ގިނަ ފިލްމުތަކެއް އަޅުވާ ގޮތަށް ހަމަޖެހިފައިވާއިރު ނިއުމާގެ ވަދާއީ ފިލްމު 'ނިވައިރޯޅި' އަކީވެސް ބެލުންތެރިންގެ މެދުގައި މަގްބޫލު ފިލްމަކަށް ހަދަން މަސައްކަތް ކުރާނެ ކަމަށެވެ.\nމި އަހަރަކީ ސިޔާސީ ހަލަބޮލިކަން އިތުރުވާނެ އަހަރެއް ކަމަށް ބެލެވޭތީ ނިއުމާގެ ވަދާއީ ފިލްމު މިއަހަރުގެ އޮކްޓޯބަރު މަހު ޕްރިމިއާ ކުރާނެ ކަމުގެ ޔަގީންކަން މިހާރު ކުޑަ ކަމަށް ނިއުމާގެ ވާހަކަތަކުން އެނގެ އެވެ. އަދި ނިއުމާގެ ނިވައިރޯޅި ދައްކާނެ ވަކި ތާރީހެއް ކަނޑައަޅަން ވެސް ނިއުމާ މިވަނީ ދަތިވެފަ އެވެ. އޭނާ ބުނީ ފިލްމު އަޅުވާނީ ސިޔާސީ ކަންކަން ހުންނަ ގޮތަކަށް ބަލާފަ ކަމަށެވެ. އެހެންކަމުން މިއީ އާ އަހަރުގެ އުއްމީދުތަކަށް އެޅިފައިވާ ކޮންމެވެސް ވަރެއްގެ ހުރަހެކެވެ.\nމޮގާގެ ޓީމުން މިއަހަރުވެސް މަޖޫއާއި ޖުމައްޔިލުގެ ފިލުމުތައް\nމުހައްމަދު އަލީ (މޮގާ) ފޮޓޯގެ އެންމެ ކުރީގައި ފިލްމެއްގެ ޝޫޓީންގެ ތެރެއިން\nޑާކްރެއިން އެންޓަޓެއިންމަންޓުން ކޮންމެ އަހަރަކުވެސް ބެލުންތެރިންނާ ހަމައަށް ރީތި ފިލްމުތަކެއް ގެނެސްދެ އެވެ. އެ ފިލްމުތަކަކީ އެކި އުމުރުފުރާތަކުގެ މީހުންގެ މެދުގައި ވަރަށް މަގުބޫލު ފިލްމުތަކެވެ. ޑާކްރެއިންގެ މޫނުމަތި ކަމުގައި ބެލެވޭ ދެ ތަރިންނަނީ މުހައްމަދު ޖުމައްޔިލް ނިމާލް (ޖުމަލް) އާއި މަރިޔަމް މަޖްދާ (މަޖޫ) އެވެ.\nޑާކްރެއިނުން މިއަހަރު އުފައްދާ ފިލްމުތަކުގައިވެސް ލީޑްރޯލުން ފެނިގެންދާނީ މައިގަނޑު ގޮތެއްގައި މި ދެތަރިންނެވެ.\nގައުމީ ފިލްމު އެވޯޑުސްގައި މިދިޔަ އަހަރުގެ އެންމެ މޮޅު ބަތަލާ އާއި ބަތަލުގެ މަގާމު ހޯދާފައިވާ މިދެތަރިންނާ އެކު ޑާކްރެއިންގެ މިއަހަރުގެ ފުރަތަމަ ފިލްމަކަށް ބެލުންތެރިންނަށް ފެންނާނީ މާޗް ފަސްވަނަ ދުވަހު ޕްރިމިއާ ކުރަން ހަމަޖެހިފައިވާ "ވަކިން ލޯބިން" އެވެ. ދެވަނަ ފިލްމަކަށް އޭޕްރީލް ފަސްވަނަ ދުވަހު ޕްރިމިއާ ކުރަން ހަމަޖެހިފައިވާ 'ގޮއްރާޅު" އެވެ.\nޑާކްރެއިންގެ ގިނަ ފިލްމުތަކެއް ޕްރޮޑިއުސްކޮށް ބެލުންތެރިންގެ އިތުބާރު ހޯދާފައިވާ ޕްރޮޑިއުސަރު މުހައްމަދު އަލީ (މޮގާ) ބުނީ މިއަހަރުވެސް ޑާކްރެއިންގެ ރަނގަޅު އުފެއްދުންތަކެއް ފެންނާނެ ކަމަށެވެ. އަދި މިއަހަރު ނެރެން ހަމަޖެހިފައިވާ ދެ ފިލްމުގެ މަސައްކަތްވެސް މިހާރު ކުރިއަށްދާ ކަމަށާއި "ވަކިން ލޯބިން"ގެ މަސައްކަތް އުޅެނީ އެންމެ ފަހު މަރުހަލާގައި ކަމަށްވެސް މޮގާ ބުންޏެވެ.\nމޮގާ އަކީ ފަހުގެ ފިލުމުތަކަށް ޒުވާނުންގެ ހިތްޖައްސުވައިދިން ކުޅަދާނަ ޕްރޮޑިއުސަރެކެވެ. ޒުވާނުންގެ މެދުގައި ހިނގާ ހާދިސާތައް ފިލްމުތަކުގައި ހިމަނައިގެން އަދި ޒުވާން ފަންނާނުން ބޭނުންކޮށްގެން މޮގާގެ ޓީމުން ހަދާ ފިލްމުތަކަށް އޮލިމްޕަހަށް ވަންނަ ޒުވާނުން ވަރަށް ގިނަ ކަން ފާއިތުވި އަހަރުތަކުގެ ތަޖުރިބާއިން ފާހަގަކުރެވުނެވެ.\nއާ ތަރިން މިދާއިރާއަށް ތައާރަފްކޮށް އެތަރިންގެ ކޮލިޓީ ދެމެހެއްޓުމަށް ޑާކްރެއިން އިން ވަރަށް ބޮޑަށް އިސްކަންދޭ ކަންވެސް މިދިޔަ އަހަރު އެ ޓީމުން ކޮށްފައިވާ މަސައްކަތްތަކުން ފާހަގަކުރެވުނެވެ. އާ އަހަރާ އެކު މިދާއިރާއަށް ނިކުންނަ އާ ކުދިންނަށް މޮގާދޭ ނަސޭހަތަކީ މިދާއިރާއަށް ވަންނަ ނަމަ ދާއިރާގައި ދެމިތިބުމަށެވެ. އަލަށް ފިލްމެއް ކުޅެފައި ދެން އެހެން ފިލްމެއްގައިވެސް އެފަދަ ތަރިން ފެންނަން ޖެހޭނެ ކަމަށާ، ފިލްމީ ދާއިރާއިން ނުގެއްލި ތިބޭ ކަމުގައި ނުވާނަމަ އަލަށް ތަރިއަކު ނެރުމުގެ މަގްސަދު ހާސިލް ނުވާނެ ކަމަށްވެސް މޮގާ ގަބޫލު ކުރެ އެވެ.\n"ބޮޑު އަގުދީފަ ފިލްމު ބަލަން މީހުން ވަންނަނީ. އެހެންވީމަ އާ ތަރިން ޖެހެނޭ ބެލުންތެރިންގެ އިތުބާރު ދަމަހައްޓަން. ބެލުންތަރިންނެކޭ އެއްފަދައުން ދެމި ހުންނަންވާނެ މި ދާއިރާގައި" މޮގާ ބުންޏެވެ.\nނަހުލާ މިއަހަރުވެސް ދެ ފިލްމެއްގެ މަސައްކަތް ކުރާނެ\nފާތިމަތު ނަހުލާއަކީ ބެލުންތެރިން ރޮއްވާލާ ފެންވަރުގެ މޮޅުވާހަކަތަކެއް އަމިއްލައަށް ލިޔެގެން ފިލްމު އުފައްދާ ކުޅަދާނަ ޕްރޮޑިއުސަރެކެވެ. ނަހުލާގެ ކްރިސްޓަލް އެންޓަޓެއިންމަންޓުން ބެލުންތެރިންނާ ހަމައަށް ގެނެސްދޭ ކޮންމެ ފިލްމަކީވެސް ހައުސްފުލް ގިނަ ޝޯތަކެއް ދެއްކުމަށް ފަހު ބޮޑު އާމްދަނީ އެއް ހޯދާ ފިލްމުތަކެކެވެ.\nމިކާމިޔާބު ޕްރޮޑިއުސަރަށް މި އަހަރަކީ މާ ފަސޭހަ އަހަރެއް ނޫނެވެ. އެހެންނަމަވެސް ބެލުންތެރިންނާ ހަމައަށް މިއަހަރުވެސް މޮޅު ދެ ފިލްމެއް ގެނެސްދިނުމަށް ނަހުލާ ވަނީ އަމާޒު ހިފާފަ އެވެ.\n"ވަރަށް އުނދަގޫ އަހަރަކަށް މިއަހަރު މިވަނީ. ވޯލްޑްކަޕް ފުޓުބޯޅަ ނިމިގެން ރޯދަ މަސް ނިމިގެން ދެން ފެށޭނީ ސިޔާސީ ކަންތައްތައް، އަހަރެންގެ ފިލްމުތައް އަޅުވާނީ ސިޔާސީ ކަންތައްތައް ދާ ގޮތެއް ބަލާފަ އޮލިމްޕަސް ރަނގަޅު ތާރީހެއްގައި ލިބެންޏާ، އެހެން ނޫނީ މިއަހަރު އަޅުވާކަށް ބޭނުމެއް ނޫން" ނަހުލާ ބުންޏެވެ.\nނަހުލާއާ ބުނީ މިއަހަރު ފިލްމެއް އަޅުވަންޏާ އަޅުވަންވީ ޖޫންގެ ކުރިން ކަމަށެވެ. އޭގެ ފަހުން ގައުމުގެ ސިޔާސީ މަޝްރަހު ހަލަބޮލިވެ ފިލްމު ބަލަން ވަގުތު ދެވޭނެ މީހުން މަދުވާނެ ކަމަށް ލަފާކުރެވޭތީ ނަހުލާގެ ފިލުމުތައް އަޅުވާނެ ތާރީހެއް ނިއުމާއެކޭ އެއްގޮތަށް ނަހުލާ ވެސް އަދި ނުނިންމަ އެވެ.\nއަނެއްކޮޅުން އޮލިމްޕަހުގައި އެންމެ މަދުވެގެން 30 ވަރަކަށް ޝޯ ދެއްކޭ ގޮތަށް އޮލިމްޕަސް ނުލިބޭނަމަ ނަހުލާ ބުނީ މިއަހަރު ފިލްމު ނާޅުވާނެ ކަމަށެވެ. ނަހުލާ ބުނީ އޭނާ ހަދަން ބޭނުންވާ ދެ ފިލްމާ ބެހޭ ގޮތުން އަދި އެއްޗެއް ބުނަން ބޭނުން ނުވާ ކަމަށާއި، މިހާރު ކުރިއަށް ދަނީ ފިލްމުގެ ސްކްރިޕްޓް ތައްޔާރުކުރުމުގެ މަސައްކަތް ކަމަށެވެ.\nމިއަހަރު ނަހުލާ އުފައްދާ ދެ ފިލްމުގެ ތެރެއިން އެއް ފިލްމަކީ މަރިޔަމް އައްޒައަށް ހާއްސަކޮށްގެން ސްކްރިޕްޓް ލިޔަމުން ގެންދާ ފިލްމެއް ކަމަށް ބެލެވެ އެވެ. މިފިލްމުގެ ލީޑްރޯލް ކުޅުމަށް ނަހުލާ އައްޒައަށް ހުށަހަޅާފައިވާއިރު އައްޒަ ވަނީ މި ފިލްމުގެ ލީޑް ރޯލު އަދާ ކޮށްދޭނެ ކަމަށްވެސް ބުނެފަ އެވެ. ނަހުލާގެ ފިލުމުތަކުން މިއަހަރު އާ ތަރިން ފެންނާނެ ކަމަށްވެސް އޭނާ ބުންޏެވެ.\nޝަފީގް އާއި ޔޫއްޕެގެ ޓީމުން ބެލުންތެރިން ސިއްސުވާލާނެ\nއިސްމާއިލް ޝަފީގު (ކަނައާތް ފަރާތުން ދެވަނައިގައި)\nމިއަހަރު އެންމެ ގިނަ އާ ކާސްޓުން ހިމަނައިގެން އުފައްދާ އެއް ފިލްމަކީ އިސްމާއިލް ޝަފީގް ޕްރޮޑިއުސް ކޮށް ޔޫސުފް ޝަފީއު (ޔޫއްޕެ) ޑައިރެކްޓް ކުރާ ފިލްމު 40 ޕްލަސް އެވެ.\nޝަފީގް ބުނީ މިއީ ބެލުންތެރިންނަށް ދޭ ސަޕްރައިޒެއް ކަމަށެވެ. ޔޫއްޕެގެ މި ޑައިރެކްޝަނުން ހަމަ ޔަގީނުންވެސް ބެލުންތެރިން ސިއްސުވާލާނެ ކަމަށްވެސް ބުންޏެވެ.\n40 ޕްލަސް އަކީ މިދިޔަ އަހަރު ނެރުނު ނޯޓީ 40 ގެ ދެވަނަ ބައެވެ. މި ފިލްމުގެ ޝޫޓިންގެ މަސައްކަތް ނިމުމަކާ ގާތްވެފައިވާއިރު ފިލްމު އަޅުވާނެ ވަކި ތާރީހެއް އަދި އިއުލާންކޮށްފައެއް ނުވެ އެވެ.\nއާ އަހަރާމެދު ޝަފީގްގެ އުއްމީދުތަކަކީ ކޮބައިތޯ ސުވާލުކޮށްލުމުން އޭނާ ބުނީ މި އަހަރަކީ ބެލުންތެރިންނަށް ސަޕްރައިޒް ދޭ އަހަރަކަށް ހަދާނެ ކަމަށެވެ. މީގެކުރިން ހަމައެކަނި ޕްރޮޑިއުސަރެއްގެ ހައިސިއްޔަތުން ފިލްމީ ދާއިރާގައި މަސައްކަތްކޮށްފައިވާ ޝަފީގު ބުނީ މިއަހަރު އޭނާ ޑައިރެކްޝަންގެ ތެރެއަށްވެސް ވަންނާނެ ކަމަށެވެ. އަދި މިއަހަރު ކާމިޔާބު ފިލްމުތަކެއް ނެރުމަށް މަސައްކަތް ކުރާނެ ކަމަށްވެސް ޝަފީގް ބުންޏެވެ.\nޔޫއްޕެއަކީ މިދާއިރާގައި މަލްޓިޓާސްކް ފަންނާނެކެވެ. ފިލްމު އުފައްދަމުން ސްކްރިޕްޓް ލިޔަމުން އެކްޓްކުރަމުން ދެން ވެސް އެހެނިހެން ކަންކަމުގައި އުޅޭ ފަންނާނުންގެ ތެރޭގައި ޔޫއްޕެވެސް ހިމެނެ އެވެ. ބެލުންތެރިންގެ ލޯބި ހޯދާފައިވާ މި ކާމިޔާބު އެކްޓަރަކީ މިހާރު ކާމިޔާބު ފިލްމުތަކެއް އުފައްދާ ޑައިރެކްޓަރެއްވެސް މެއެވެ.\nމިއަހަރު އަޅުވާ ފުރަތަމަ ދިވެހި ފިލްމަކީވެސް ޔޫއްޕެއްގެ ޑައިރެކްޝަނެކެވެ. އެއީ އަންނަ މަހުގެ ހަވަނަ ދުވަހު ޕްރިމިއާ ކުރަން ހަމަޖެހިފައިވާ ދެވަންސޫރަ އެވެ.\nމީގެ ކުރިން ޔޫއްޕެ ބުނެފައިވަނީ މިއީ އޭނާގެ އަސްލު 'ޓޭސްޓް' ދައްކުވައިދޭނެ ފިލްމެއް ކަމަށެވެ. އަދި ދެވަންސޫރަ އަކީ ބެލުންތެރިންގެ މެދުގައި މަގުބޫލު ފިލްމަކަށް ހެދުމަށް ޔޫއްޕެއާއި ފިލްމުގެ ޓީމުން ވަރަށް ބޮޑަށް މަސައްކަތް ކޮށްފައިވާނެ ކަމަށްވެސް ޔޫއްޕެ ވަނީ ބުނެފަ އެވެ.


ވެންޓިލޭޓަރުތައް ގެނައުމުގެ މައްސަލަގަނޑު\nއަލިދޫ ރިސޯޓުން ވައްކަން ކުރި4މީހަކު ހައްޔަރުކޮށްފި\nހއ. އަތޮޅުގެ އަލިދޫ ރިސޯޓުން އެކި ދުވަސް މަތިން ގިނަ އަދަދެއްގެ ތަކެތި ވަގަށް ނެގި މައްސަލައެއްގައި ދިވެހި ހަތަރު ފިރިހެނުން އިއްޔެ ހައްޔަރުކޮށްފި އެވެ.\nMarch 22, 2020 21\nއޭޑީކޭއިން ސެނެޓައިޒާ ވަގަށް ނަގާ މައްސަލަ ބޮޑުވެއްޖެ\nއޭޑީކޭ ހޮސްޕިޓަލްގެ އެކި ހިސާބުތަކުގައި ބަހައްޓާފައި ހުންނަ ސެނެޓައިޒާ ފުޅިތައް ވަގަށް ނެގުން އިތުރު ވެފައިވާ ކަމަށް އެ ހޮސްޕިޓަލުން މިއަދު ބުނެފި އެވެ.\nމަގުމައްޗަށް ކުޑަކަމުދާން އުޅެގެން ގެއްލުނީ ކާރު\nޕާޓީއަކަށް ގޮސްފައި ގެއަށް ދިޔަ މަގުމަތީގައި ކުޑަކަމުންދާން މަޑުކުރުމަށް ފަހު، މަގެއްގެ އެއްފަރާތުގައި މީހަކު ކުޑަކަމުދާން ހުއްޓައި އޭނާގެ ބީއެމްޑަބްލިއު ކާރާ އެކު ވަގުންތަކެއް ފިލި މައްސަލައެއް އިންޑިއާގެ އުއްތަރު ޕްރަދޭޝްގެ ނޮއިޑާ ފުލުހުން ތަހުގީގުކުރަން ފަށައިފި އެވެ.\nJanuary 16, 2020 9\nއުމުރުން ދުވަސްވީ މީހެއްގެ އަތުން 4000ރ. ފޭރިއްޖެ\nއުމުރުން ދުވަސްވީ މީހަކު މާލޭގެ ގެސްޓްހައުސްއަކަށް ވައްދައި އޭނާގެ އަތުން ފައިސާތަކެއް މިއަދު ފޭރިގެންފި އެވެ.\nފޭރުނު މައްސަލައެއްގައި ފުލުހަކު ހައްޔަރުކޮށްފި\nބިދޭސީއެއްގެ އަތުން ފޭރުނު މައްސަލައެއްގައި ފުލުހަކާއި ބިދޭސީއަކު އިއްޔެ ހައްޔަރު ކޮށްފައިވާ ކަމަށް ފުލުހުން މިއަދު ބުނެފި އެވެ.\nJanuary 05, 2020 45\nފޭރުނީކީ ނޫން، ހެދީ ދޮގު! ފައިސާ ހުރީ ގޭގައި!\nސްޓޭޓް ބޭންކް އޮފް އިންޑިއާ (އެސްބީއައި) އިން ފައިސާ ނަގައިގެން ނުކުތް ވަގުތު މީހަކު ރަހީނުކޮށް، ފައިސާތައް ފޭރިގަތް ކަމަށް ބުނެ މައްސަލަ ހުށަހެޅި ނަމަވެސް، އެއީ ބަންގްލަދޭޝްގެ މުވައްޒަފު ހެދި ދޮގެއް ކަމަށާއި އޭނާ އެ ފައިސާ ރައްކާކޮށްފައި ހުއްޓާ ހޯދައިފި ކަމަށް ފުލުހުން މިއަދު ބުނެފި އެވެ.\nDecember 30, 2019 6\nވައްކަމުގެ މައްސަލަތައް ގިނައީ ހަވީރުގެ ވަގުތުތަކުގައި\nވައްކަމުގެ މައްސަލަތައް އެންމެ ގިނައިން ހުށަހަޅަނީ ހަވީރުގެ ވަގުތުތަކުގައި ކަމަށް ޕޮލިސް ކޮމިޝަނަރު މުހައްމަދު ހަމީދު މިއަދު ވިދާޅުވެއްޖެ އެވެ.\nDecember 30, 2019 7\nހަައްޔަރުކުރި މީހާ ދޫކޮށްލައިފި، ފައިސާއެއް ނުފެނުނު!\nގދ. ގައްދޫގެ އުމުރުން ދުވަސްވީ ދެމަފިރިއެއްގެ ގެއިން ލައްކައަކަށް ވުރެ ގިނަ ރުފިޔާ ވަގަށް ނެގުމުގެ ތުހުމަތުގައި ހައްޔަރުކުރި ވަގުކަލޭގެ، މިދިއަ ހޯމަދުވަހު ދޫކޮށްލައިފި އެވެ....\nDecember 30, 2019 32\nވައްކަން އެންމެ ގިނަވީ މި އަހަރު\nމިދިޔަ ފަސް އަހަރުގެ ތަފާސްހިސާބަށް ބަލާއިރު ވައްކަމުގެ އަމަލު އެންމެ ގިނައީ މި އަހަރު ކަމަށް ފުލުހުން މިއަދު ބުނެފި އެވެ.\nރޭގެ ފޭރުމުގައި ސުވާލު އުފެދޭ ކަންތައްތަކެއް\nމާލޭގައި ރޭ މީހެއްގެ ވޮލެޓް ފޭރިގަތުމަށް އޭނާ އަށް ހަމަލާދީ ޒަހަމްކޮށްލި ކަމަށް ބުނެ ހުށަހަޅާފައިވާ މައްސަލައިގައި ސުވާލު އުފެދޭ ކަންތައްތަކެއް ފާހަގަ ކުރެވުމުން، އިތުރަށް އެކަން ބަލަމުން އަންނަ ކަމަށް ފުލުހުން މިއަދު ބުނެފި އެވެ.\nބޭންކުން ނުކުތް މީހެއް ރަހީނުކޮށް، ފޭރިއްޖެ\nސްޓޭޓް ބޭންކް އޮފް އިންޑިއާ (އެސްބީއައި) އިން ފައިސާ ނަގައިގެން ނުކުތް މީހަކު ރަހީނުކޮށް، އޭނާގެ އަތުން ލައްކަ އަކަށް ވުރެ ގިނަ ރުފިޔާ ފޭރުނު މައްސަލައެއް ފުލުހުން ތަހުގީގު ކުރަން...\nDecember 28, 2019 34\nވޮލެޓް ފޭރެން މީހަކަށް ހަމަލާދީ ޒަހަމްކޮށްލައިފި\nމާލޭގައި މިރޭ މީހެއްގެ ވޮލެޓް ފޭރިގަތުމަށް އޭނާ އަށް ހަމަލާދީ ޒަހަމްކޮށްލައިފި އެވެ.\nގައްދޫގެ ގެއަކުން އެއް ލައްކަ ރުފިޔާ ވަގަށް ނަގައިފި\nގދ. ގައްދޫގައި ދިރިއުޅޭ އުމުރުން ދުވަސްވީ ދެމަފިރިއެއްގެ ގެއިން އެއްލައްކަ އަށް ވުރެ ގިނަ ރުފިޔާ މިއަދު ވަގަށް ނަގައިފި އެވެ.\nފުލުހުންގެ ބަންދުގައި ހުއްޓައި ފިލި މީހާ ހައްޔަރުކޮށްފި\nވައްކަމުގެ މައްސަލައަކާ ގުޅިގެން ސ. ހިތަދޫ ޕޮލިސް ސްޓޭޝަންގައި ބަންދުކޮށްފައި ހުއްޓައި ފިލި ދިވެއްސަކު ފުލުހުން މިރޭ ހޯދާ އަލުން ހައްޔަރުކޮށްފި އެވެ.\nDecember 08, 2019 7\nފިހާރައެއް ފަޅާލި ބިދޭސީއަކު ހައްޔަރުކޮށްފި\nރޭ ދަންވަރު މާލޭގެ ފިހާރައެއް ފަޅާލައި ވައްކަން ކުރަން އުޅުނު ބަންގްލަދޭޝްގެ މީހަކު ހައްޔަރުކޮށްފައިވާ ކަމަށް ފުލުހުން މިއަދު ބުނެފި އެވެ.\nNovember 27, 2019 117\nހައްމާދަށް ހަމަލާދިނީ އާސިފް؛ ގުޅެނީ ވައްކަމާ!\nލަނޑާ ނަގާ ދޯނީގައި ތިބީ ތިން މީހުން ކަމަށާއި އޭގެތެރެއިން އިސްމާއިލް ހައްމާދުގެ ބޮލަށާއި ގައިގެ އެކި ތަންތަނަށް ވަޅި ހެރިކަމަށް، އިސްމާއިލް އާސިފް ތަހުގީގާއި ކޯޓުގައި އެއްބަސްވެފައިވާ ކަމަށް ޕޮލިސް ކޮމިޝަނަރު މުހައްމަދު ހަމީދު މިއަދު ވިދާޅުވެއްޖެ އެވެ.\nNovember 01, 2019 4\nވަގަށް ނެގި ތިޖޫރީ ފޮރުވަން ބެހެއްޓީ މިސްކިތުގައި\nމާލޭގެ ގެއަކުން ވަގަށް ނެގި ތިޖޫރީއެއް މިސްކިތެއްގެ ތެރޭގައި ފޮރުވާފައި ވަނިކޮށް އެ ތިޖޫރީ ހޯދައި، ވައްކަންކުރި މީހާ އަތުލައިގެންފި އެވެ.\nފުރަތަމަ ހަ މަހު 401 ސައިކަލު ވަގަށް ނެގި\nމި އަހަރުގެ ފުރަަތަމަ ހަ މަސް ދުވަހު 401 ސައިކަލު ވަގަށް ނަގައިގެން ރިޕޯޓުކޮށްފައިވާ ފުލުހުން އާއްމުކުރި ތަފާސްހިސާބަކުން ދައްކައިފި އެވެ.\nOctober 20, 2019 4\nތޫނު އެއްޗަކުން ހަމަލާދީ ފޭރެން މަސައްކަތްކޮށްފި\nމާލޭގައި މިއަދު މީހަކަށް ވަޅިން ބިރުދައްކައިގެން ފައިސާ ފޭރެން މަސަައްކަތް ކުރުމަށް ފަހު އެ މީހާ އަށް ހަމަލާދީ ޒަހަމްކޮށްލައިފި އެވެ.\nކާރާއި ޕިކަޕްގެ ބިއްލޫރިގަނޑު ތަޅައި، ވައްކަންކުރަނީ!\nމާލޭގެ އެކި ސަރަހައްދުތަކުގައި ޕާކްކޮށްފައި ހުންނަ ވެހިކަލްތަކުގެ ބިއްލޫރިގަނޑުތައް ތަޅައި، ވައްކަން ކުރުން ވަރަށް ބޮޑަށް އާންމުވެފައިވާ ކަމަށް ފުލުހުން މިއަދު ބުނެފި އެވެ.\nއުމުރުން ދުވަސްވީ މީހަކަށް ވަޅިން ހަމަލާދީ ފޭރިގެންފި\nއައްޑޫގައި އުމުރުން ދުވަސްވީ މީހަކަށް ވަޅިން ހަމަލާ ދިނުމަށް ފަހު ފޭރިގެންފި އެވެ.\nއަލިފާނުގެ ހާދިސާގައި ހުސްކުރި ގެޔަކުން ބޮޑު ވައްކަމެއް\nހ. ތިލަފުށި ގޭގައި ހުރި ގުދަނެއްގައި ރޯވެ ރޭ ހިނގި އަލިފާނުގެ ހާދިސާއާ ގުޅިގެން އެތާ ކައިރި ހުރި ގޭގެއިން މީހުން ހުސްކޮށްފައިވަނިކޮށް ގެޔަށް ވަގުން ވަދެ ގިނަ އަދަދެއްގެ ފައިސާ...\nSeptember 07, 2019 6\nފިހާރައެއްގެ ބިއްލޫރިގަނޑު ތަޅާލައި، ވައްކަންކޮށްފި\nމާލޭގައި މޮބައިލް ފިހާރައެއްގެ ބިއްލޫރިގަނޑު ތަޅާލައިގެން ފިހާރައަށް ވަދެ ފޯނުތަކެއް ވަގަށް ނަގައިފި އެވެ.\nSeptember 06, 2019 2\nބީއެޗްއެމްގެ ފޭރުމާ ގުޅިގެން2މީހަކަށް ދައުވާކުރި\nބީއެޗްއެމް ޓްރޭޑާސްގެ ބޮޑުު ފޭރުމާ ގުޅިގެން ދެ މީހެއްގެ މައްޗަށް ދައުވާ ކޮށްފައިވާ ކަމަށް ޕްރޮސެކިއުޓާ ޖެނެރަލް (ޕީޖީ) އޮފީހުން ބުނެފި އެވެ.\nSeptember 05, 2019 4\nލިޓަސްގެ ފިހާރައަކުން ފައިސާތަކެއް ވަގަށް ނަގައިފި\nފުޅާ ދާއިރާއެއްގައި ސައިކަލް ވިއްކާ ލިޓަސްގެ ފިހާރައަކުން ގިނަ އަދަދެއްގެ ފައިސާ ވަގަށް ނަގައިފި އެވެ.


Bodu Chuttee ah fahu 78,000 dharivarun school ah\nބޮޑު ޗުއްޓީއަށްފަހު 78،000 ދަރިވަރުން ސްކޫލަށް\nބޮޑު ޗުއްޓީ ނިންމާލުމަށް ފަހު 78000 އަށްވުރެ ގިނަ ދަރިވަރުންނާއެކު ދިރާސީ އާ އަހަރުގެ ކިޔެވުން މިއަދު ހެނދުނު ފަށައިފި އެވެ. މިއަދު ކިޔެވުން ފެށި އިރު މި އަހަރު ރާއްޖޭގެ 217 ސްކޫލެއްގައި 7700 ޓީޗަރުން ކިޔަވައިދޭން ހަރަކާތްތެރިވާނެ އެވެ. އެއީ ސަރުކާރުގެ 212 ސްކޫލާއި ފަސް ޕްރައިވެޓް ސްކޫލު ހިމެނޭގޮތަށެވެ.\nދިރާސީ އަހަރު ފެށި އިރު ސްކޫލްތަކުގެ މަރާމާތުގެ މަސައްކަތްތައް ސްކޫލް ބަންދުގެ ތެރޭގައި ކޮށް ގާތްގަނޑަކަށް ހުރިހާ މަސައްކަތެއް ވަނީ ނިންމާފަ އެވެ. ކިޔެވުން ފެށި އިރު އާބާދީ މަދު ސްކޫލްތަކަށް އަމާޒުކޮށް މިއަހަރުގެ ތެރޭގައި 17 ރަށެއްގައި މަލްޓިގްރޭޑް އުސޫލުން ކިޔަވައިދޭން ފަށާނެ އެވެ. އަދި ރާއްޖޭގެ ހުރިހާ ސްކޫލަކަށް ބޭނުންވާ މުދައްރިސުން ހަމަކޮށް، ހުރިހާ ސްކޫލަކަށް ބޭނުންވާ ޓެކްސްޓް ފޮތް އެޑިއުކޭޝަނުން ވަނީ ފޯރުކޮށްދީފަ އެވެ.\nމިދިއަ އަހަރުން ފެށިގެން ޕްރީސްކޫލް ތައުލީމް އެޑިއުކޭޝަން މިނިސްޓްރީގެ ދަށަށް ވަނީ ބަދަލުކޮށްފަ އެވެ. އެގޮތުން ސަރުކާރުގެ ސްކޫލްތަކުގައި މިއަހަރު 12454 ކުދިން ޕްރީސްކޫލް ލެވެލްގައި ކިޔަވާނެ އެވެ.\nމިއަހަރުގެ ކިޔެވުން ފެށެންވާއިރަށް ހުރިހާ ސްކޫލަކަށް ޓީޗަރުން ހަމަކުރަން ބޮޑު އިސްކަމެއް ދީފައިވާނެ ކަމަށް އެޑިއުކޭޝަން މިނިސްޓްރީން ވަނީ ބުނެފަ އެވެ. އެގޮތުން މުޅި ރާއްޖޭގެ އެކި ސްކޫލްތަކުގައި މި އަހަރު 7700 ޓީޗަރުން ކިޔަވައިދިނުމުގައި ހަރަކާތްތެރި ވާއިރު، އޭގެ ތެރެއިން 5700 ޓީޗަރުންނަކީ ދިވެހި ޓީޗަރުންނެވެ. އެޑިއުކޭޝަން މިނިސްޓްރީން ވަނީ ސްކޫލްތަކުގައި ދިވެހި ޓީޗަރުން އިތުރުކުރުމަށް އެ މިނިސްޓްރީން ފަށާފައިވާ މަސައްކަތުގެ ދަށުން، މިއަހަރު ބޭރު ޓީޗަރުން ހަމަވެފައިވާ ދާއިރާތަކަށް ވެސް ދިވެހި ޓީޗަރުން ހޯދުމަށް އިއުލާންކޮށް، ކުރިމަތިލި ފަރާތްތަކުގެ ތެރެއިން ގާބިލް ޓީޗަރުންނަށް ވަޒީފާ ހަމަޖައްސައިދީފަ އެވެ.\nދެހާސް ސާދަ ވަނަ އަހަރު އެކުލަވައިލި ގައުމީ އާ މަންހަޖުގެ ދަށުން ގްރޭޑް ފަހަކާ ހަމައަށް އާ ފޮތްބައި އެކުލަވާލައި ކިޔަވައިދޭން ފަށާފައިވާއިރު، ގްރޭޑް އެކަކުން ދިހައަކަށް 158 ސްކޫލެއްގައި މިއަހަރު ކިޔަވައިދޭނެ އެވެ. އަދި ކީ ސްޓޭޖުން ފެށިގެން ގްރޭޑް 12 އާ ހަމައަށް 31 ސްކޫލެއްގައި ކިޔަވައިދޭ އިރު، ގްރެޑް 8 އިން 12 އަށް 35 ސްކޫލެއްގައި، އަދި މަތީ ސަނަވީގެ ގްރޭޑް 11 އާއި 12 އަށް ދެ ސްކޫލަކުން ކިޔަވައިދޭނެ އެވެ.\nމިއަދު ދިރާސީ އަހަރު ފެށިއިރު 2030 އަންނަންވާއިރަށް، ދުނިޔޭގެ ހުރިހާ ގައުމަކުން ހާސިލްކުރުމަށް ކަނޑައަޅާފައިވާ ދެމެހެއްޓެނެވި ތަރައްގީގެ ލަނޑުދަނޑިތަކުގެ ތެރޭގައި ހިމެނޭ، ފަށާތައުލީމު ފެށުމުގެ ކުރިން އެއް އަހަރުގެ ޕްރީސްކޫލް ތައުލީމް ތުއްތުކުދިނަށް ހިލޭ ފޯރު ކޮށްދިނުމުގެ ލަނޑުދަނޑި ރާއްޖެއިން ވަނީ ހާސިލްކޮށްފަ އެވެ. ސަރުކާރުން ހިލޭ ޕްރީސްކޫލް ތައުލީމް ފޯރުކޮށްދޭން ނިންމުމާއެކު، ރާއްޖެއިން ވަނީ ކުރިޔަށްއޮތް 15 އަހަރުގެ ޕްލޭން ފެށުމުގެ ކުރިން ދެ އަހަރުގެ ޕްރީސްކޫލްގެ ފުރުސަތު ވެސް ކަށަވަރުކޮށްދީފަ އެވެ.\nފަށާ ތަޢުލީމާއި ސާނަވީ ތައުލީމު އަދި މަތީ ސާނަވީގައި ހިލޭ ކިޔެވުމުގެ ފުރުސަތު ތަނަވަސްކޮށްދީފައިވާ ފަދައިން، ޕްރީސްކޫލުގެ އެލްކޭޖީ އަދި ޔޫކޭޖީ ކްލާސްތަކަކީވެސް ސަރުކާރުން ހިލޭ ދޭ ރަސްމީ ތައުލީމުގެ ބައެއްގެ ގޮތުގައި ވަނީ ހަމަޖައްސާފަ އެވެ.\nމިއަދު މިފެށި މިއަހަރުގެ ފުރަތަމަ ސެމެސްޓާގެ ކިޔެވުން ޖޫން 11 އާ ހަމައަށް ކުރިއަށް ދާނެ އެވެ. އެ ދެމެދުގައި ސެމެސްޓާގެ މެދު ބަންދު ގޮތުގައި މާޗް 19 އިން 23 އަށް ސްކޫލްތައް ބަންދުކުރާނެ އެވެ.


France ge kulli nurakkaluge haalthu February aa hama ah dhammaalaifi\nޕޮޒިޓިވްވި މީހުންގެ އަދަދު މިލިއަނަކާއި ވަނީ ގާތްކޮށްފައި\nއެގައުމުގެ ފަސްޓްލޭޑީ ހުންނެވީ ސެލްޕް އައިސޮލޭޝަންގައި\nވައިރަސްގެ ސަބަބުން މިހާތަނަށް ވަނީ 34000 އަށްވުރެ ގިނަ މީހުން މަރުވެފައި\nކ. މާލެ | 22 އޮކްޓޯބަރ 2020 | ބުރާސްފަތި 00:45 | 4,511\nކޭސްތައް އިތުރުވުމާއި ގުޅިގެން ފްރާންސްގެ ބައެއް ސިޓީތަކުގައި ވަނީ ކާފިއު އިއުލާންކޮށްފައި - ރޮއިޓަރސް\nފަރަންސޭސްވިލާތުގައި އިއުލާން ކޮށްފައިވާ ކުއްލި ނުރައްކަލުގެ ހާލަތު އަންނަ އަހަރުގެ ފެބްރުއަރީގެ މެދެއްހާ ތަނާއި ހަމައަށް އިތުރު ކުރަން އެ ގައުމުގެ ސަރުކާރުން ނިންމައިފިއެވެ.\nސަރުކާރުގެ ތަރުޖަމާން ގެބްރިއަލް އެޓަލް ވިދާޅުވެފައި ވަނީ އަންނަ އަހަރުގެ ފެބްރުއަރީ މަހުގެ 16 އާ ހަމައަށް އެ ގައުމުގައި އިއުލާން ކޮށްފައިވާ ކުއްލި ނުރައްކަލުގެ ހާލަތު ދިގުދައްމާލަން ނިންމާފައިވާ ކަމަށެވެ.\nފަރަންސޭސްވިލާތުގައި އިއުލާން ކޮށްފައިވާ ކުއްލި ނުރައްކަލުގެ ހާލަތު ދިގުދައްމާލަން ނިންމާފައި މިވަނީ އެ ގައުމުގައި ޕޮޒިޓިވްވި މީހުންގެ އަދަދު މިލިއަނަކާއި ގާތްކޮށްފައި ވަނިކޮށެވެ. މިހާރު ވެސް ވެރިކަން ކުރާ ސިޓީ ޕެރިސް އަދި އިތުރު އަށް ސިޓީ އެއްގައި ރޭގަނޑު 9:00 އިން ހެނދުނު 6:00 އަށް ވަނީ ކާފިއު އިއުލާންކޮށްފައެވެ.\nކޮވިޑް-19 ގެ ސަބަބުން ފަރަންސޭސްވިލާތުގައި ކުއްލި ނުރައްކަލުގެ ހާލަތު އިއުލާން ކޮށްފައިވާ އިރު، ހުކުރު ދުވަހު އެކަނި ވެސް އެ ގައުމުން 30،000 އަށް ވުރެ ގިނަ މީހުން ވަނީ ކޮވިޑް-19 އަށް ޕޮޒިޓިވްވެފައެވެ.\nމިއީ މި ޕެންޑަމިކް ފެށުނު ފަހުން އެންމެ ގިނަ މީހުން ޕޮޒިޓިވްވި ދުވަސް ކަމަށް ރިޕޯޓްތައް ބުނެއެވެ. އަދި އެ ގައުމުގެ ހޮސްޕިޓަލްތަކުގެ އިމަރޖެންސީ އެނދުތައް ވެސް ފުރެމުން އަންނަ ކަމަށް އެޓަލްއާ ހަވާލާދީ މީޑިއާތަކުން ވަނީ ރިޕޯޓް ކޮށްފައެވެ.\nބައެއް ސިޓީތަކުގެ ހޮސްޕިޓަލްތައް އިމަޖެންސީ މޯޑަށް ބަދަލު ކޮށް ސްޓާފުންގެ ޗުއްޓީ ކެންސަލް ކުރުމުގެ އިތުރުން ކޮވިޑް-19 އާ ގުޅިގެން ފަރުވާ ދޭން ޖެހޭ ބަލިމީހުންގެ ފަރުވާތައް ފިޔަވާ އެހެން އޮޕަރޭޝަންތައް ފަސްކުރަމުންދާ ކަމަށެވެ.\nމިހާތަނަށް އެ ގައުމަށް ވައިރަސްއަށް ޕޮޒިޓިވްވި މީހުންގެ އަދަދު ވަނީ 973،000 އަށް އަރާފައެވެ. އަދި ވައިރަސްގެ ސަބަބުން މަރުވި މީހުންގެ އަދަދު ވަނީ 34000 އަށް އަރާފައެވެ.


SunOnline: އިންޖީނުގެއިން ތެޔޮ ހުސްވެގެން ހެނބަދޫން ކަރަންޓު ކެނޑިއްޖެ\nއިންޖީނުގެއިން ތެޔޮ ހުސްވެގެން ހެނބަދޫން ކަރަންޓު ކެނޑިއްޖެ\nމަރިޔަމް ރާނިޔާ 29 Jun 2013, 14:17\nނ. ހެނބަދޫގެ އިންޖީނުގޭގައި ބޭނުން ކުރަމުން ގެންދާ އިންޖީނުތަކަށް ތެޔޮ ނުލިބިގެން އެރަށުން ކަރަންޓް ކަނޑައިލައިފި އެވެ.\nއެ ރަށުން ވާހަކަދެއްކި ބައެއް މީހުން ބުނީ ރަށުން މިއަދު މެންދުރު ނަމާދަށް ފަހު ކަރަންޓް ކެނިފައިވާ ކަމަށާއި ކަރަންޓު ކެނޑުނީ ފެނަކަ ކޯޕަރޭޝަނުން ނ. އަތޮޅަށް ތެޔޮ ފޮނުވުން ލަސްވެ، އެންމެފަހުން ރަށުން ތެޔޮ ހުސްވެގެން ކަމަށެވެ. ރަށުން ކަރަންޓް ކަނޑެމުން ސަބަބުން ދަތިތަކާ ކުރިމަތިވަމުން ގެންދާ ކަމަށް އެ ރަށުން "ސަން"އާ ވާހަކަދެއްކި މީހުން ބުންޏެވެ.\n"މެންދުރު ގަޑިއަކީ އާއްމުކޮށް ކުޑަކުދިން ނިދާ ގަޑި، އަނެއްކާ މެންދުރު ގަޑީގައި ވަރަށް ހޫނު ގަޑިއެއް އެހެންވެ ވެސް އުނދަގޫތަކެއްވޭ،" އެ ރަށުން ވާހަކަ ދެއްކި މީހަކު ބުންޏެވެ.\nހެނބަދޫ އިންޖީނުގެ ހިނގުމާ ހަލާވުވެ ހުންނެވި މުހައްމަދު ރަމީޒު ވިދާޅުވީ އެރަށުން ކަރަންޓް ކަނޑާލަން ޖެހުނީ އިންޖީނަށް އަޅަން ހުރި ތެޔޮ އެކީގައި ހުސްވެގެން ކަމަށާއި ދެ ފީފާގެ ތެޔޮ އެންމެ ފަހުން އެރަށަށް ލިބިފައި ވަނީ މިދިޔަ ބުރާސްފަތި ދުވަހު ކަމަަށެވެ.\n"ފެނަކަ ކޯޕަރޭޝަން މެދުވެރިކޮށް އިންޖީނުގެއަށް ތެޔޮ މި ގެންނަނީ މަނަދޫ ނޫނީ ވެލިދޫއިން، އެންމެ ފަހުން ތެޔޮ ގެނައު ދުވަހު ވެސް އަޅުގަނޑުމެން ބުނިން މިއަދުގެ ހެނދުނަށް ތެޔޮ ނުލިބިއްޖެއްޔާ ކަރަންޓް ކަނޑާލަން ޖެހޭނެއޭ،" ރަޝީދު ވިދާޅުވި އެވެ.\nރަޝީދު ވިދާޅުވީ ތެޔޮ ލިބުނުހާ އަވަހަކަށް ރަށަށް ކަރަންޓް ދޭނެ ކަމަށާއި މިއަދު މެންދުރު ފަހު އެރަށަށް ތެޔޮ ފޯރުކޮށްދިނުމަށް މަނަދޫން މިހާރު ތެޔޮ ބަރުކުރަމުން ގެންދާ ކަމަށް ވެސް ވެލިދޫގެ ފެނަކަ ކޯޕަރޭޝަނާ ހަވާލާދެއްވާ އޭނާ ވިދާޅުވި އެވެ.\nފަނައިގެ ދަށުން ހިންގަމުން ގެންދާ ހެނމަދޫގެ އިންޖީނުގޭގައި 100 ކިލޯ ވޯޓްގެ އިންޖީނަކާ އެކު ތިން އިންޖީނު ހުންނައިރު އެރަށުގައި މިހާރު ބޭނުން ކުރަމުން ގެންދާ 48 އަދި 50 ކިލޯވޯޓްގެ ދެ އިންޖީނެވެ. އަދި ދުވާލެއްގެ މައްޗަށް 300-320 ލީޓަރުގެ ތެޔޮ އެ ދެ އިންޖީނަށް އަޅަން ޖެހޭނެ ކަމަށް ވެސް އޭނާ ވިދާޅުވި އެވެ.\nތެޔޮ ހުސްވެގެން ދާދިފަހުން ވެސް އެ ރަށުން ވަނީ ކަރަންޓް ކަނޑާލަން ޖެހިފަ އެވެ.


VIA ge entrance gai fuluhunge check point eh hulhuvaifi - AO News\nވީއައިއޭގެ އެންޓްރެންސްގައި ފުލުހުންގެ ޗެކްޕޮއިންޓެއް ހުޅުވައިފި\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ވެލާނާ އިންޓަރނޭޝަނަލް އެއާޕޯޓު (ވީއައިއޭ)ގައި ޤާއިމުކުރި އެއާޕޯޓު ޕޮލިސް ޕޯސްޓް ރަސްމީކޮށް ފުލުހުންނާ ހަވާލުކޮށްފިއެވެ.\nއެކަމަށްޓަކައި ވީއައިއޭގައި މިއަދު ބޭއްވި ރަސްމިޔާތު ޝަރަފުވެރި ކޮށްދެއްވީ ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާނު ޔޫސުފެވެ.\nއެ ރަސްމިއްޔާތު ޝަރަފުވެރި ކޮށްދެއްވައި ދެއްކެވި ވާހަކަފުޅުގައި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާނު ވަނީ، އެމްއޭސީއެލް އިން ވެދެއްވި އެހީތެރިކަން ފާހަގަ ކުރައްވައި އެކަމަށް ޝުކުރުއަދާ ކުރައްވައިފަ އެވެ. އަދި ކޮންމެ ދުވަހަކުވެސް ރާއްޖެއާއި ރާއްޖެއިން ބޭރުން އެތައް ބަޔަކު ޒިޔާރަތްކުރާ ތަނަކަށް އެއާޕޯޓު ވެފައިވާއިރު، ޕޮލިސް ޕޯސްޓެއް ޤާއިމުކުރެވިގެން ދިއުމަކީ ސަލާމަތާއި ރައްކާތެރިކަން ކަށަވަރު ކުރުމަށް ފުލުހުން ކުރަމުންދާ މަސައްކަތްތަކަށް ލިބިގެން ދިޔަ ވަރަށްބޮޑު ކުރިއެރުމަކާއި ފަސޭހައެއްކަން ފާހަގަ ކުރައްވާފައިވެއެވެ.\nމީގެ އިތުރުން، އެއާޕޯޓަކީ ރައްކާތެރި އަމާން ތަނެއްގެ ގޮތުގައި ދެމެހެއްޓުމަށް އެމްއޭސީއެލް އިން ކުރަމުންދާ މަސައްކަތްތައް ފާހަގަކުރައްވައި، ފުލުހުންނާއި އެމްއޭސީއެލް އަދި އެހެނިހެން މުއައްސަސާތަކާއި ރައްޔިތުން ގުޅިގެން މަސައްކަތްކުރުމަށް އެދިލެއްވިއެވެ.\nއެ ރަސްމިއްޔާތުގައި އެމްއޭސީއެލްގެ އެކްޓިންގ މެނޭޖިންގ ޑިރެކްޓަރ މޫސާ ޞާލިހު ދެއްކެވި ވާހަކަ ފުޅުގައި، އެމްއޭސީއެލްގެ މަސައްކަތްތަކަށް ފުލުހުންގެ ފަރާތުން ފޯރުކޮށްދެމުންދާ އެހީތެރިކަމާއި އެއްބާރުލުން ފާހަގަ ކުރައްވައި ޝުކުރު އަދާކުރެއްވިއެވެ. އަދި ދެ ފަރާތް ގުޅިގެން އަބަދުވެސް މަސައްކަތްކުރުމަށް އެދިލެއްވިއެވެ.\nއެމްއޭސީއެލްގެ މުވައްޒަފުންނާއި އާންމު ރައްޔިތުން އެއްގަމު އުޅަނދު ޕާކުކުރުމަށް ޚާއްސަކޮށްފައިވާ ޕާކިންޒޯނުގައި ބިލްބޯޑުބެހެއްޓުންވެސް މި ރަސްމިއްޔާތުގައި ވަނީ އިފްތިތާހު ކޮށްފައެވެ. އެއްގަމު އުޅަނދަށް ރައްކާތެރިވުމާ ގުޅޭ މެސެޖުތައް އެ ބިލްބޯޑުގައި ލިޔެފައިވެއެވެ.\n(މޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލްއެމްއޭސީއެލްވީއައިއޭވެލާނާ އިންޓަނޭޝަނަލް އެއާޕޯޓްމޯލްޑިވްސް ޕޮލިސް ސަރވިސްފުލުހުން\nރޭޕްކޭސް: ތުހުމަތު ކުރެވޭމީހާ ޝަރީޢަތް ނިމެންދެން ބަންދުކޮށްފި.\nއަންހެނެއްގެ އަނގައަށް ލައްފިލުވާ އެޅި މީހަކު ހައްޔަރުކޮށްފި\nދަރިފުޅު ކުޑަކުއްޖަކު ރޭޕްކުރިކަން އެނގުމުން, ބައްޕަ އެދަރިފުޅު ފުލުހުންނާ ހަވާލުކޮށްފި


Fikuree Adhi Siyaasee Ley Ohurunthah Ginavedhaanethy Dhiyaana Ge Kanboduvun - Vaguthu\nފިކުރީ އަދި ސިޔާސީ ލޭއޮހުރުންތައް ގިނަވެދާނެތީ ދިޔާނާގެ ކަންބޮޑުވުން\nރާއްޖޭގައި ކަންކަން ހިނގާ ގޮތުން އަދިވެސް އިތުރު ނުރައްކާތެރި ކަންތައްތައް ދިމާވެދާނެ ކަމަށް ބަލަން ޖެހޭ ކަމަށް ކުރީގެ ބަންޑާރަ ނައިބު ދިޔާނާ ސައީދު ވިދާޅުވެއްޖެއެވެ.\nކުރީގެ ރައިސް މުހައްމަދު ނަޝީދަށް ދިން ހަމަލާއާއެކު ދިޔާނާ ކުރެއްވި ޓްވީޓްތަކެއްގައި ވަނީ މީގެ ކުރިން ވެސް ރާއްޖޭގައި ނުރައްކާތެރި ހަމަލާތަކެއް ދީފައިވާ ކަމާއި އެ ހަމަލާތައް ރާވާ ހިންގި މީހުން އަދިވެސް ހޯދިފައި ނުވާކަން ފާހަގަކުރައްވާފައެވެ.\nނޫސްވެރިޔާ އިބްރާޙިމް ވަހީދު (އަސްވާޑް) އަށް ދިން ނުރައްކާތެރި ހަމަލާ އާއި ރައްޔިތުންގެ މަޖިލީހުގެ ކުރީގެ މެމްބަރު އަލްހާން ފަހުމީ އަށް ދިން ހަމަލާ އާއި، ރައްޔިތުންގެ މަޖިލީހުގެ ކުރީގެ މެމްބަރު ޑރ.އަފްރާޝީމް އަލީ އަވަހާރަކޮށްލުމާއި، ނޫސްވެރިޔާ ޔާމީން ރަޝީދު އަނިޔާވެރި ގޮތަކަށް މަރާލުމާއި، ނޫސްވެރިޔާ ރިޟްވާން ގެއްލުވާލައި މަރާލި މައްސަލަ ދިޔާނާ ފާހަގަކުރެއްވިއެވެ.\nއަދި އެފަދަ ހަމަލާތައް ދިނުމުގެ ފަަތުގައި ފިކުރީ އަދި ސިޔާސީ ސަބަބުތައް ހުރި ކަމަށް ޤަބޫލު ކުރައްވާ ކަމަށް ދިޔާނާ ވިދާޅުވިއެވެ. އެ ސަބަބުތަކާ ހުރެ ރާއްޖޭގައި ލޭ އޮހޮރުވުމުގެ ކަންކަން ހިނގާފައި ހުރި ކަމަށާއި ކުރިއަށް އޮތް ތަނުގައި މި ކަމުގެ ނުރައްކާ އިތުރަށް ކުރިމަތިވެދާނެ ކަމަށް ގަބޫލު ކުރަން ޖެހޭ ކަމަށް އޭނާ ވިދާޅުވިއެވެ.\nFrom the near fatal blows inflicted on Asward & Alhan to the enforced disappearance of Rilwan and the gruesome murders of Dr. Afrasheem & Yaamyn as well as the Finifenmaa launch blast, blood has been shed here both for political and ideological reasons.\n— Dhiyana 🎈?🌹 (@dhiyanasaid) May 8, 2021\nމި ކަންކަމަކީ ބޮޑެތި ކުށްތަކަށް ވީ ނަމަވެސް އެންމެ އެކަށީގެންވާ ގޮތަށް އެ ކުށްތަކުގެ ތަހުގީގު ފުރިހަމަ ނުކުރެވޭ ކަމަށް ކަމުގެ ކަންބޮޑުވުން ދިޔާނާ ފާޅުކުރެއްވިއެވެ. ދިޔާނާ ވިދާޅުވީ އެ ކަންކަން ރޭވުމުގެ ފަހަތުގައ ތިބި މީހުން އަދިވެސް އިންސާފުގެ ކުރިމައްޗަށް ނުގެނެވޭ ކަމަށެވެ.\n"އަހަރެމެންގެ އިދާރާތަކުން މިއަށް ވުރެ ރަނގަޅަށް ރައްކާތެރިކުރުމުގެ ޒިންމާ ނަގާ، ފުރިހަމަ އަށް އެންމެންނަށް އިންސާފު ހޯދައި ނުދެވޭނަމަ އަހަރެން އެންމެންނަށް ވެސް ލަފާދޭނީ ނުރައްކާތެރި އިތުރު ކަންކަން ހިނގާނެ ކަމަށް ބަލަން." ދިޔާނާ ވިދާޅުވިއެވެ.\nދިޔާނާއަކަށް ނުކެރުންދޯ ރައިސް ޔާމިނަށް ދިން ހަމަލާގެ ވާހަކަ ލިޔަން!! ތިހެންވާތީއޭ ފިކުރީ ލޭއޮހޮރުވުމާ އެއްޗެހި ގިނަވަނީ!! ވަކި މީހަކަށް ކަމެއް އަމާޒުކުރިޔްސް އޯކެއި!! ދެފުއްކެހެރިން ގިނަވެ އަދުލު އިންސާފުން އެއްކިބާވާތީ ކަންކަން ގޯހުންގޯހަށްދަނީ!! ވަކިމައްސަލަތަކެއް ބެލި ފިޔަވަޅު އަޅާއިރު އަނެއްބައި މައްސަލަތައް ފޮރުވަނީ!! މީހުން ފިލުވަނީ!! ކޮބާ އެމްޑީއެން ރިޕޯޓް ކޭސް!! ކޮބާ ޔާމީން ގޮއްވާލި ކޭސް!! ކޮބާ އިހައްދުވަހު ޔާމީން ގޭގައި ބަހައްޓާ ގޮއްވާލަން ބުނި ކޭސް!! ޔާމީން އިންނެވި ލޯނޗުކޮޅު ގޮއްވާލީ ވާހަކަ ހަނދާންނައްތާލަން އުޅޭހެން ހީވަނީ!!\nމެއި 8, 2021 16:54\nފިނިފެންމާ ބްލާސްޓް ފެނިނުލައްވާތޯ؟\nމެއި 8, 2021 16:55\nފެނޭ މުއައްސަސާތަކުގެ އިސްމަގާމްތަކަށް އިންޑިޔާއިން މީހުންހޯދަން. އެއީ އެންމެ ފުރިހަމަގޮތް.\nރާއްޖޭގެ ތަށްގީގެ ބާނީ އަވަހާރަކޮށްލަންދިންހަމަލާ ކަމަނާ ނުދެއްކުމަކީ ސިޔާސީ ގޮތުން ތަސައްރަފުނުފުދިއަދި ޒާތީ ކަމެއްގެގޮތުގައިބެލެވެނީ.


‘އޯޒޯން ޓު ކްލައިމެޓް ޓެކްނޮލޮޖީ އެކްސްޕޯ 2017’ ގެ ނަމުގައި މައުރަޒެއް ފަށައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ ‘އޯޒޯން ޓު ކްލައިމެޓް ޓެކްނޮލޮޖީ އެކްސްޕޯ 2017’ ގެ ނަމުގައި މައުރަޒެއް ފަށައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\n‘އޯޒޯން ޓު ކްލައިމެޓް ޓެކްނޮލޮޖީ އެކްސްޕޯ 2017’ ގެ ނަމުގައި މައުރަޒެއް ފަށައިފި\nިނިސްޓްރީ އޮފް އެންވަރަރަންމަންޓް އެންޑް އެނަރޖީއާއި ޔުނައިޓެޑް ނޭޝަންސް އެންވަޔަރަންމަންޓް ގުޅިގެން ‘އޯޒޯން ޓު ކްލައިމެޓް ޓެކްނޮލޮޖީ އެކްސްޕޯ 2017’ ގެ ނަމުގައި މައުރަޒެއް ފަށައިފިއެވެ. މި މަހުގެ 16-14 އަށް ދަރުބާރުގޭގައި ކުރިޔަށްގެންދާ މި މައުރަޒު ހުޅުވައިދެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ އޮނަރަބަލް ޠާރިޤް އިބްރާހީމެވެ.\nމި މައުރަޒަކީ 2011 ވަނަ އަހަރުން ފެށިގެން ދިވެހިރާއްޖެއަށް އެޗް.ސީ.އެފް.ސީ ގޭސް އެތެރެކުރުން ކޮންޓްރޯލްކުރަން ފެއްޓުމާއިއެކު، ދުނިޔޭގެ ބާޒާރުގައި ލިބެންހުރި ތިމާވެއްޓާއި ރައްޓެހި ރެފްރިޖަރޭޝަން އަދި އެއަރ ކޮންޑިޝަނިންގ އުފެއްދުންތައް ދައްކާލުމަށްޓަކައި އެކި ޤައުމުތަކުގައި ޔުނައިޓެޑް ނޭޝަންސް އެންވަޔަރަންމަންޓްގެ އެހީއާއިއެކު ބާއްވާ މައުރަޒެކެވެ. މިގޮތުން 2011 ވަނަ އަހަރު މިފަދަ ވަރަށް ކާމިޔާބު މައުރަޒެއް ދިވެހިރާއްޖޭގައިވަނީ ބާއްވާފައެވެ. ފާއިތުވެދިޔަ މައުރަޒެކޭ އެއްފަދައިން މިއަހަރުގެ މައުރަޒުގައިވެސް ޔޫރަޕްގެ ޤައުމުތަކާއި، ޖަޕާން އިންޑިޔާ، ސިންގަޕޫރު އަދި ޗައިނާ ފަދަ ޤައުމުތަކުން ވަނީ ބައިވެރިވެފައެވެ.\nއާއްމުންނަށް ހުޅުވާލައިގެން ބޭއްވި މި މައުރަޒުގައި ރާއްޖެއާއި ރާއްޖެއިން ބޭރުގެ ކުންފުނިތަކަށް ތިމާވެށްޓާއި ރައްޓެހި ރެފްރިޖިރޭޝަން އަދި އެއަރ ކޮންޑިޝަނިންގ އުފެއްދުންތައް ދައްކާލުމަށް ވަނީ ހަމަޖެހިފައެވެ. އަދި މީގެ އިތުރުން އެކްސްޕޯއާއިއެކު މިނިސްޓަރުންގެ ހައި ލެވަލް ބައްދަލުވުމަކާއި މަސްވެރިކަމުގެ ދާއިރާ، ދަތުރުފަތުރުގެ ދާއިރާ، ފުޑް ޕްރޮސެސިންގ ދާއިރާ އަދި ކޮންސްޓްރަކްޝަން ދާއިރާއަށް ހާއްސަކޮށް ވަކިވަކި މަޝްވަރާ ބައްދަލުވުންތައް ވަނީ ބާއްވާފައެވެ.


27 ނޮވެންބަރު 2015 އިން ފެށިގެން، އެމް.ޑީ.ޕީ އިން އިތިޒާމްކޮށްގެން، މާލޭގައި ބޭއްވި މުޒާހަރާތަކާ ގުޅިގެން ސަރުކާރުން ނެރުއްވި ނޫސްބަޔާން - The President's Office\n30 ނޮވެންބަރު 2015، ރިފަރެންސް: 2015/04\n27 ނޮވެންބަރު 2015 އިން ފެށިގެން، ދިވެހިރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ) އިން އިތިޒާމްކޮށްގެން، މާލޭގައި ބޭއްވި މުޒާހަރާތަކަށް އެ ފަރާތުން އިޢުލާނުކޮށްފައިވާ ވަގުތު ހަމަވެފައިވާކަން ފާހަގަކުރަމެވެ. އަދި އެމް.ޑީ.ޕީން ކޮށްފައިވާ މުޒާހަރާތަކުގައި ސަރުކާރަށް ހުށައަޅާ ހުށައެޅުންތަކެއް އިޢުލާނުކޮށްފައިވެއެވެ.\nއެމް.ޑީ.ޕީގެ މުޒާހަރާގައި ހުށަހަޅާފައިވާ މައިގަނޑު ކަމަކީ، ޖިނާޢީ ކުށުގެ ތުހުމަތުގައި އެމީހުންގެ މައްޗަށް ދަޢުވާ އުފުލާފައިވާ ނުވަތަ ޙުކުމް ކުރެވިފައިވާ ބަޔަކު، ދޫކޮށްލުމުގެ ވާހަކަކަން ފާހަގަކޮށް، މިކަންކަމުގައި ސަރުކާރުގެ ދައުރެއްނެތް ކަން ފާހަގަކުރަމެވެ. އަދި މިއަހަރުގެ ޑިސެންބަރު މަހު ކޯޓުތައް ޗުއްޓީއަށް ނުދާނޭކަން ސުޕްރީމް ކޯޓުން އިޢުލާނުކުރައްވާފައިވާތީ، އެކަމަށް މަރުޙަބާކިޔައި، ޖިނާޢީ ޢަދުލުގެ ނިޒާމުގެ ތެރެއިން ޙައްލު ހޯއްދެވުމަކީ، އެކަންކަމުގައި ޝާމިލުވާ ހުރިހާ ފަރާތްތަކަކަށްވެސް ލިބިގެންވާ ޙައްޤެއްކަމުގައި ފާހަގަކޮށް، އެ ފުރުޞަތުތަކުގެ ބޭނުން ހިފުމަށް ގޮވާލަމެވެ.\nކޮރަޕްޝަންގެ މައްސަލަތައް ހިމެނޭގޮތުން، ޖިނާޢީ ބޮޑެތި މައްސަލަތަކަކީ ސަރުކާރުން އެއާ ދެކޮޅަށް އަބަދުވެސް މަސައްކަތްކުރާނޭ ކަންކަމެވެ. ވުމާއެކު، އެންޓި-ކޮރަޕްޝަން ކޮމިޝަނަކީ ދުސްތޫރީ އަދި ޤާނޫނީ ގޮތުން މިނިވަންކުރެވިފައިވާ މުއައްސަސާއަކަށްވާކަން ފާހަގަކޮށް، އެފަދަ މައްސަލަތަކުގައި އެންޓި-ކޮރަޕްޝަން ކޮމިޝަންގެ މަސައްކަތްތަކަށް ދޭންޖެހޭ މާލީ، ޤާނޫނީ އަދި އެހެނިހެން އެހީތެރިކަން ސަރުކާރުން އަބަދުވެސް ފޯރުކޮށްދޭނޭކަމުގެ ޔަޤީންކަން އަރުވަމެވެ.\nޤައުމުގައި އަމަން އަމާންކަމާއި ޞުލްޙަ މަސަލަސްކަން ޤާއިމުކޮށް، ރައްޔިތުންނާއި، ރައްޔިތުންގެ ގެދޮރާއި، މުދަލުގެ ރައްކާތެރިކަން ކަށަވަރުކޮށްދީ، ޤާނޫނުގެ ވެރިކަން ނަގަހައްޓައި، ޤައުމުގެ ތަރައްޤީއަށާއި، ރައްޔިތުންގެ ކުރިއެރުމާއި ލާބައަށް ކުރަންޖެހިފައިވާ ގިނަ މަސައްކަތްތައް އެއްވެސް މަޑުޖެހުމެއްނެތި ކުރިޔަށް ގެންދާނޭ ކަމުގެ ފުރިހަމަ ޔަޤީންކަން މި ފުރުޞަތުގައިވެސް ސަރުކާރުގެ ފަރާތުން ދިވެހި އެންމެ ރައްޔިތުންނަށް އަރުވަމެވެ. އަދި ޤާނޫނީ އިމުގެ ތެރެއިން ޤައުމުގެ މަޞްލަޙަތުކުރިޔަށް ނެރެގެން އިދިކޮޅު ފަރާތްތަކުން ހުށައަޅާ ބިނާކުރަނިވި ފާޑުކިޔުންތަކަށް ސަރުކާރުން އަބަދުވެސް މަރުޙަބާކިޔާނޭ ކަމުގެ ޔަޤީންކަންވެސް އަރުވަމެވެ.


ޓްރަމްޕްގެ އަރިސް ބޭފުޅުންގެ ތެރެއިން ޕޮޒިޓިވްވި އަދަދުތައް މައްޗަށް، އަސްކަރިއްޔާގެ ވެރިއެއްވެސް ޕޮޒިޓިވް!\nއެއްކޮށް ބަލީގެ އަލާމަތްތައް ރަނގަޅުވުމުންވެސް ދޫކޮށްލުމުގެ ކުރިން3ދުވަސް އިތުރަށް ބަލާނެ: ޑރ ނަޒްލާ\nމިހާރު ފެންނަމުންދަނީ ކުދި ކްލަސްޓަރ ތަކެއް: ޑރ އަފްޒަލް\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑަށް ޕޮޒިޓިވްވެފައިވާއިރު، ޓްރަމްޕް އަރިސް ބޭފުޅުންގެ ތެރެއިން ޕޮޒިޓިވްވަމުންދާ މީހުންގެ އަދަދުތައް ދުވަހެއް ދުވަހަކަށް ދަނީ އިތުރުވަމުން. އެގޮތުން ވައިޓްހައުސްގެ އެޑްވައިސަރ ސްޓެފަން މިލަރ ގެ އިތުރުން، އަސްކަރީ ލީޑަރެއް ކަމަށްވާ އެޑްމިރަލް ޗާރލްސް ރޭ ވެސް ވަނީ ޕޮޒިޓިވްވެފައި، އަދި އެކަމުގެ ސަބަބުން ގިނަ އަދަދެއްގެ ސިފައިންވެސް ދަނީ ކަރަންޓީންވަމުން،\n7 އޮކްޓޯބަރ 2020 | ބުދަ 14:09\nޑރ ނަޒްލާ މޫސްތަފާ ވިދާޅުވީ، އާދައިގެ ރޯގާ ގޮތަށް ބަލި ޖެހޭ ނަމަ9ވަރަކަށް ދުވަހުގެ ތެރޭގައި ހަށިގަނޑުން ވައިރަސް ދާނެ ކަމަށް ބައެއް ދިރާސާތަކުން ދައްކާ ކަމަށް، އަދި އެ ނޫން ކޭސްތަކުގައި 20 ދުވަސްވެސް ނަގާކަން ޑޮކްޓަރ ފާހަގަ ކުރެއްވި، ޑރ އިތުރަށް ވިދާޅުވީ، އާންމުކޮށް ބަލާ މިންގަނޑުން 14 ދުވަސް ބެލުމަށްފަހުވެސް، އެއްކޮށް އަލާމަތްތައް ރަނގަޅުވުމުން3ދުވަސް އިތުރަށް ބަލާނެ ކަމަށް\n6 ޖޫން 2020 | ހޮނިހިރު 22:31\nޑރ އަފްޒަލް ވިދާޅުވީ، ފްރަންޓްލައިންގައި މަސައްކަތް ކުރާ މީހުންގެ އަދަދުތަކަށް މާބޮޑު ބަދަލެއް އައިސްފައި ނުވާކަމަށް. އަދި ކްލަސްޓަރތައް އުފެދިފައިވަނީވެސް އެއް ވަރަކަށް ހިފެހެއްޓިފައިވާ ގޮތަކަށް ކަމަށް ޑރ ވިދާޅުވި، ޑރ ވިދާޅުވީ ފެންނަމުންދަނީ ކުދި ކްލަސްޓަރ ތަކެއް ކަމަށް\n6 ޖޫން 2020 | ހޮނިހިރު 22:27\nނުބައި ގެއެއްގައި މޮނިޓަރިންގ ނޯޓިސް ހަރު ކުރެވިފައިވާނަމަ 1676ށް ގުޅައި ރިޕޯޓް ކުރުމަށް އެދިއްޖެ\nމޮނިޓަރިންގ ގެ ޙާލަތަށް ގެންދެވޭ ގޭގެއާ ގުޅިގެން މަބްރޫކު ވިދާޅުވީ، ބައެއް ގޭގޭގައި ހަރުކޮށްފައިވާ ނޯޓިސްތައް ނައްޓާނުލާ ކަމުގެ ޝަކުވާތައް ލިބެމުންދާ ކަމަށް، އެގޮތުން އެފަދަ ގެތައް ލިސްޓުން އުނިކުރުމަށްފަހު، ގޭގައި ހުންނަ ނޯޓިސް ނައްޓާލުމަށް އަންގަމުންދާކަމަށް މަބްރޫކު ވިދާޅުވި، ނުބައި ގެއެއްގައި ނޯޓިސް ހަރު ކުރެވިފައިވާނަމަ 1676ށް ގުޅައި ރިޕޯޓް ކުރުމަށް މަބްރޫކު ވަނީ އެދިފައި\n6 ޖޫން 2020 | ހޮނިހިރު 22:23\nއައިޖީއެމްއެޗްގެ ޓެސްޓިންގމެޝިން ރަނގަޅު ކުރުމަށް ބޭނުންވާ ބައިތައް އޯޑަރު ކުރުމުގެ މަސައްކަތް ކުރަމުންދޭ\nޕޮޒިޓިވްވާ ކޭސްތަކުގެ އަދަދު މަދު ކުރުމަށް މަދުން ސާމްޕަލް ނަގާ ވާހަކައަށް ރައްދު ދެއްވައި މަބްރޫކު ވިދާޅުވީ، ޕޮޒިޓިވްވި މީހުން މަދުވުމަކީ ބަލި ދިޔަކަން ދޭހަވާ ކަމެއް ނޫން ކަމަށް.\nއޭގެ އިތުރުން، އައިޖީއެމްއެޗްގެ ލެބްގައި ހުރި މެޝިނެއްގައި މައްސަލައެއް ދިމާވެފައިވާކަން ފާހަގަ ކުރައްވައި މަބްރޫކް އިތުރަށް ވިދާޅުވީ، މެޝިން ރަނގަޅު ކުރުމަށް ބޭނުންވާ ބައިތައް އޯޑަރު ކުރުމުގެ މަސައްކަތް ކުރަމުންދާކަމަށް\n6 ޖޫން 2020 | ހޮނިހިރު 22:21\nމިއަދު ޕޮޒިޓިވްވި ކޭސްތަކުގެ ތެރޭގައި 67 އަހަރުގެ ޑައިބެޓިކް ޕޭޝަންޓެއް ހިމެނޭ\nމިރޭގެ (ހޮނިހިރު ދުވަހުގެރޭ) 06:00 އާ ހަމައަށް 730 ސާމްޕަލެއްގެ ނަތީޖާ ލިބިފައިވާއިރު، ޕޮޒިޓިވްވެފައިވަނީ 18 މީހެއް، އަދި ބާކީ ނަތީޖާތައް ވަނީ ނެގެޓިވްވެފައި، އިތުރު 46 މީހަކު ބަލިން ރަނގަޅު ވެފައިވޭ\nޕޮޒިޓިވްވި ކޭސްތަކުގެ ތެރޭގައި 67 އަހަރުގެ ޑައިބެޓިކް އަދި ދިގު މުއްތަކަށް ބޭސް ކުރަން ޖެހޭ، ގާތުން މޮނިޓަރ ކުރަން ޖެހޭ މީހެއްވެސް ހިމެނޭ\nމިވަގުތު މޮނިޓަރިންގައި ވަނީ 413 ތަނެއް،\n6 ޖޫން 2020 | ހޮނިހިރު 22:16\nވަޒީފާގައި ގެންގުޅޭކަމުގައިވާނަމަ ޕެންޝަން އޮފީހުގައި ރަޖިސްޓަރ ކުރަންޖެހޭނެ: ޕެންޝަން އޮފީސް\nނޭޝަނަލް އެމެޖެންސީ އޮޕަރޭޝަން ސެންޓަރުގައި ބާއްވާ ނޫސްވެރިންގެ ބައްދަލުވުމުގައި ޕެންޝަން އޮފީހުގެ އެކްޓިންގ ސީއީއޯ ފާތިމަތު ސުޖާތާ ހަލީމް ވިދާޅުވީ، ކޮންމެ ގޮތަކަށް ވަޒީފަގައި މީހުން ގެންގުޅުނުކަމުގައިވީނަމަވެސް އެ ފަރާތެއް ޕެންޝަން އޮފިހުގައި ރަޖިސްޓަރ ކުރަންޖެހޭނެ ކަމަށެވެ. އަދި ޕެންޝަން އޮފީހުގެ ފަރާތުން އެ މައުލޫމާތުތައް އިކޮނޮމިކް މިނިސްޓްރީ އާއި ހިއްސާކުރަމުންގެންދާކަމަށް ސުޖާތާ ވިދާޅުވި އެވެ.\n4 ޖޫން 2020 | ބުރާސްފަތި 22:23\nވިޔަފާރިތަކުން ހުއްދައަށް އެދި ހުށަހަޅަންޖެހޭނީ ފުލުހުންނަށް: ވިސާމް\nދަރުބާރުގޭގައި ބާއްވަމުން އަންނަ ނޫސްވެރިންގެ ބައްދަލުވުމުގައި ރަޖިސްޓްރަ އޮފް ކޮމްޕެނީސް މަރިޔަމް ވިސާމް ވިދާޅުވީ ކަސްޓަމަރުންނަށް ހުޅުވާލައިގެން ވިޔަފާރިކުރާ ފަރާތްތަކުން ހުއްދައަށް އެދި ހުށަހަޅަންޖެހޭނީ މޯލްޑިވްސް ޕޮލިސް ސަރވިސްއަށް ކަމަށެވެ. އަދި މިހާރު ހުއްދައަށް އެދި، ހުއްދަ ނުލިބިވާ ފަރާތްތަކުންވެސް ހުއްދައަށް އެދި އަލުން ހުށަހަޅަންޖެހޭނެކަމަށް ވިސާމް ވިދާޅުވި އެވެ. ނަމަވެސް މިހާރު ހުއްދަ ލިބިފަިއވާ ފަރާތަކުން އަލަށް ހުއްދައަށް އެދި ހުށަހަޅަން ނުޖެހޭނެކަމަށް ވިސާމް ވިދާޅުވި އެވެ.\n4 ޖޫން 2020 | ބުރާސްފަތި 22:14\nމިރޭގެ ނޫސްވެރިންގެ ބައްދަލުވުމުގައި މައުލޫމާތުދެއްވަނީ ޕެންޝަން އޮފީސް، އިކޮނޮމިކް މިނިސްޓްރީ އަދި ފުލުހުން\nކޮވިޑް-19 އާއި ގުޅެގޮތުން ސިލްސިލާކޮށް ބާއްވަމުން އަންނަ ނޫސްވެރިންގެ ބައްދަލުވުންތަކުގެ ތެރެއިން މިރޭގެ ނޫސްވެރިންގެ ބައްދަލުވުމުގައި މައުލޫމާތުދެއްވަނީ ޕެންޝަން އޮފީސް، އިކޮނޮމިކް މިނިސްޓްރީ އަދި ފުލުހުންގެ ފަރާތުންނެވެ. ނޫސްވެރިންގެ ބައްދަލުވުން ކުޑަވަގުތުކޮޅެއްގެ ތެރޭގައި ފެށިގެންދާނެ އެވެ.\n4 ޖޫން 2020 | ބުރާސްފަތި 22:04\nލަންކާ އަށް އެތެރެވާ އެންމެން ކޮވިޑަށް ޓެސްޓު ކުރަން ފަށައިފި\nސްރީލަންކާގެ ވައިގެ ބަނދަރު ބަންޑާރަނައިކަ އިންޓަނޭޝަނަލް އެއާޕޯޓް (ބީއައިއޭ) މެދުވެރިކޮށް އެ ގައުމަށް އެތެރެވާ އެންމެންގެ ކޮވިޑް-19 އަށް ޓެސްޓު ކުރަން ފަށައިފި އެވެ.\nމީޑިއާތަކާއި ވާހަކަ ދައްކަވަމުން ސިވިލް އޭވިއޭޝަން މިނިސްޓަރު ޕްރަސަންނަ ރަނަތުންގަ ވިދާޅުވީ، ހޯމަ ދުވަހުން ފެށިގެން ލަންކާ އަށް އެތެރެވާ އެންމެންގެ ޕީސީއާރް ޓެސްޓު ހަދަން ފަށާފައިވާ ކަމަށެވެ. މިނިސްޓަރު ވިދާޅުވީ، ޓެސްޓު ނަތިއްޖާ އަށް ބެލުމަށް ފަހު ހޮސްޕިޓަލަށާއި، ކަރަންޓީނަށް ފަސެންޖަރުން ގެންދަން ޖެހޭނަމަ ގެންދާނެ ކަމަށެވެ.\n2 ޖޫން 2020 | އަންގާރަ 09:51\nރާއްޖެއިން ކޮވިޑް-19ށް ޕޮޒިޓިވްވި ބަންގްލަދޭޝް ރައްޔިތުންގެ އަދަދު ހާހަކަށް ވުރެ އިތުރުވެއްޖެއެވެ.\nހެލްތު މިނިސްޓްރީގެ ޑޭޝްބޯޑުން ދައްކާގޮތުގައި ވައިރަހަށް ޕޮޒިޓިވްވި ބަންގްލަދޭޝް ރައްޔިތުންގެ އަދަދު ވަނީ 1003ށް އަރާފައެވެ. ރާއްޖެއިން މިހާތަނަށް 1,829 މީހުން ޕޮޒިޓިވްވެފައިވާއިރު، މީގެތެރެއިން 54.84% އަކީ ބަންގްލަދޭޝް މީހުންނެވެ.\n2 ޖޫން 2020 | އަންގާރަ 09:50\nޗައިނާގެ ސޫޖޯ ސިޓީން، މާލެ ސިޓީ ކައުންސިލަށް މާސްކު ހަދިޔާކޮށްފި\nޗައިނާގެ ޖިއަންގް ޝޫ ޕްރޮވިންސްގެ ސޫޖޯ ސިޓީން, މާލެ ސިޓީ ކައުންސިލަށް މާސްކު ހަދިޔާ ކޮށްފި އެވެ.\nފޮރިން މިނިސްޓްރީން ބުނީ، ރާއްޖެއިން ކޮވިޑް-19 އާ ދެކޮޅަށް ކުރާ މަސައްކަތަށް އެ ސިޓީން 20،000 މާސްކު ހަދިޔާ ކޮށްފައިވާ ކަމަށެވެ.\nލަރޖް ކްލަސްޓަރގެ ތެރޭގައި ހިމެނެނީ އަށް ކްލަސްޓަރ: ޑރ. އަފްޒަލް\nލަރޖް ނުވަތަ ބޮޑެތި ކްލަސްޓަރތަކުގެ ގޮތުގައި ފާހަގަކުރެވިފައިވަނީ، އަށް ކްލަސްޓަރ އެއްކަމަށް ޑރ. އިބްރާހިމް އަފްޒަލް ވިދާޅުވެއްޖެ އެވެ. އެޗްޕީއޭގެ އެޕިޑަމޮލޮޖިސްޓް އަފްޒަލް ވިދާޅުވީ، ބޮޑު ކްލަސްޓަރތަކުގެ ގޮތުގައި ބަލަނީ، 50ށް ވުރެ ގިނަ މީހުން އެ ކްލަސްޓަރއަކަށް ނިސްބަތްވާ ނަމަ އެވެ.\n1 ޖޫން 2020 | ހޯމަ 22:22\nއިތުރު 56 މީހަކު ކޮވިޑް-19 އަށް ޕޮޒިޓިވްވެއްޖެ\nއާދިއްތަ ދުވަހުގެ ހަވީރު 06:00ން ފެށިގެން ގޮސް، ހޯމަ ދުވަހުގެ ހަވީރު 6:00ށް އިތުރު 56 މީހަކު ކޮވިޑް-19 އަށް ޕޮޒިޓިވްވެއްޖެ އެވެ. މި ވަގުތު އެކްޓިވް ކޭސްތަކުގެ އަދަދަކީ 1،333 އެވެ. ޖުމްލަ 929 ސާމްޕަލެއްގެ ނަތީޖާ 24 ގަޑިއިރުގެ ތެރޭގައި ލިބިފައިވާއިރު، ނަތީޖާ ނުލިބި މިހާތަނަށް 424 ސާމްޕަލް އެބަހުރި އެވެ.\n1 ޖޫން 2020 | ހޯމަ 22:18\nކޮވިޑް-19 ޖެހުނު އިތުރު މީހަކު ނިޔާވެއްޖެ\n1 ޖޫން 2020 | ހޯމަ 16:33\nރާއްޖެއިން އެއްވެސް ގޮތަކަށް ފަރުވާދެވެން ނެތް ބަލިތަކުގެ، 33 މީހަކު ސިއްހީ ފަރުވާއަށް ބޭރަށް ގެންދިޔުމުގެ މަސައްކަތް ކުރަމުންދާކަމަށް އާސަންދަ ކުންފުނީގެ މެނޭޖިން ޑިރެކްޓަރ މަރިޔަމް ޝަފީގް ވިދާޅުވެއްޖެ އެވެ.\nއާދިއްތަ ދުވަހުގެރޭ ނޭޝަނަލް އިމަރޖެންސީ އޮޕަރޭޝަން ސެންޓަރ (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި އާސަންދަ ކުންފުނީގެ އެމްޑީ ވިދާޅުވި، މާލެ ލޮކްޑައުން ކުރުމާއި ގުޅިގެން ރާއްޖެއިން ބޭރަށް ކޮންމެހެން ބޭސް ފަރުވާއަށް ދާންޖެހޭ މީހުން އާސަންދައިގެ އެހީގައި ގެންދިޔުމުގެ މަސައްކަތް ފޮރިން މިނިސްޓްރީއާ، އިންޑިއާ އަދި ލަންކާ ސަރުކާރާއި މަޝްވަރާ ކުރެވެމުންދާ ކަމަށެވެ.\n1 ޖޫން 2020 | ހޯމަ 08:26\n1 ޖޫން 2020 | ހޯމަ 08:25\nއުރީދޫގެ ކަސްޓަމަރުންނަށް ޖޫން މަހުގެ ނިޔަލަށް އިތުރު ޑޭޓާ!\nއުރީދޫ މޯލްޑިވްސްއިން ކޯވިޑް 19 އާއި ގުޅިގެން އިއުލާންކޮށްފައިވާ ބައެއް ޚާއްޞަ އޮފަރތަކުގެ މުއްދަތު ޖޫން މަހުގެ ނިޔަލަށް އިތުރުކޮށްފި އެވެ.\nއުރީދޫ ބުނީ ހަލުވިކަމާއިއެކު ފެތުރެމުން އަންނަ ކޯވިޑް 19 ޕެންޑެމިކް އާއި ގުޅިގެން ދިރިއުޅުމަށް ވަނީ ބޮޑެތި ބަދަލުތަކެއް އައިސްފައިކަމަށެވެ. އެގޮތުން ކުންފުނިތަކުގެ މަސައްކަތާއި، ދަރިވަރުންގެ ފިލާވަޅުތަކާއި އެކަކު އަނެކާ ދެމެދު ކުރެވޭ މުއާމަލާތްތައްވެސް މުޅިންހެންވަނީ އިންޓަނެޓް މެދުވެރިކޮށް ކުރަންޖެހިފައިކަމަށް އެ ކުންފުނިން ބުންޏެވެ.\nއެހެންކަމުން މުޅި ދުނިޔެއަށް އައިސްފައިވާ މި ބޮޑު ބަދަލާ ގުޅިގެން، އުރީދޫ މޯލްޑިވްސް ގެ ކަސްޓަމަރުންނަށް ލުޔެއް ހޯދާދިނުމުގެ ގޮތުން، އިތުރު ޑޭޓާ އާއި ޚާއްޞަ ޕޭމަންޓް ޕްލޭންތަކެއް މާރިޗު މަހު ތައާރަފްކޮށްފައިވާކަން އެ ކުންފުނިން ފާހަގަކުރެ އެވެ.\n1 ޖޫން 2020 | ހޯމަ 07:43\nސްޕެއިންގެ ލޮކްޑައުން ފަހުފަހަރަށް ޖޫން މަހުގެ 21 ވަނަ ދުވާހަ ހަމައަށް އިތުރުކޮށްފި\nސްޕެއިންގައި ކޮވިޑް-19 ފެތުރުން ހުއްޓުވުމަށްޓަކައި އަޅާފައިވާ ލޮކްޑައުން ޖޫން މަހުގެ 21 އާ ހަމައަށް, ފަހުފަހަރަށް އިތުރުކޮށްފައިވާ ކަމަށް އެގައުމުގެ ބޮޑު ވަޒީރު ޕެޑްރޯ ސަންޗޭޒް ވިދާޅުވެއްޖެ އެވެ.\nފަހު ދެ ހަފްތާއަށް އެގައުމު ލޮކްޑައުން ކުރުމަށް އެގައުމުގެ ޤާނޫނުގެ ހަދާ މަޖިލީހަށް ހުށަހަޅުއްވާނެ ކަމަށް ސަންޗޭޒް ވިދާޅުވި އެވެ. ނޫސްވެރިންނާ ބައްދަލު ކުރައްވާ ވާހަކަ ދައްކަވަމުން ސަންޗޭޒް ވިދާޅުވީ ހަލުވިކަމާއެކު ވައިރަސް ފެތުރެމުން އައި ސްޕެއިންގައި މިހާރު ކޭސް ފެންނަލެއް ބޮޑުތަނުން ދަށްކުރެވިފައިވާ ކަމަށެވެ. އެހެންކަމުން މިހާރު މިތިބީ މިކަމުން އަރައިގަނެވޭ ހިސާބުގައި ކަމަށް ސަންޗޭޒް ވިދާޅުވި އެވެ.\n1 ޖޫން 2020 | ހޯމަ 07:42\nކޮވިޑް-19 އަށް ފަރުވާދޭ މައި ފެސިލިޓީއެއްގެ ގޮތުގައި ޓްރީ ޓޮޕް ހޮސްޕިޓަލް ކަނޑައެޅިފަހުން ވޭތުވެދިޔަ އެއް މަސް ދުވަހުގެ ތެރޭގައި މިހާތަނަށް ކޮވިޑަށް ޕޮޒިޓިވްވި 28 މީހަކަށް ފަރުވާދީފައިވާކަމަށް އެ ހޮސްޕިޓަލުން ބުނެފި އެވެ.\nޤައުމީ ފެންވަރުގައި ކޮވިޑް-19ށް ފަރުވާދޭ މައި ފެސިލިޓީއެއްގެ ގޮތުގައި ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ އާއި ޓްރީ ޓޮޕް ހޮސްޕިޓަލާއި ދެމެދު އެއްބަސްވުމުގައި ސޮއިކުރެވިފައިވަނީ 26 އެޕްރީލް 2020 ގައެވެ. އަދި އެކަން އެ ހޮސްޕިޓަލުގެ ފަރާތުން އާންމުކޮށް އިއުލާން ކޮށްފައިވަނީ 1 މޭ 2020 ގައެވެ.\nހޮސްޕިޓަލުން ބުނިގޮތުގައި ކޮރޯނާ ވައިރަހަށް ފަރުވާދިނުމައްޓަކައި ބަލިމީހެއް އެންމެ ފުރަތަމަ ފަހަރަށް6މޭ ގައި ޓްރީ ޓޮޕް ހޮސްޕިޓަލުގައި އެޑްމިޓްކުރިތާ އެއްމަސް ހަމަވާން ކައިރިވެފައިވާއިރު، މިހާ ތަނަށް އެ ހޮސްޕިޓަލުން ވަނީ ޖުމްލަ 28 ކޮވިޑް ޕޮޒިޓިވް މީހުންނަށް ކާމިޔާބްކަމާއެކު ފަރުވާ ދީފަ އެވެ. މިއީ ސަރުކާރުގެ އެކި ކަރަންޓީން ސެންޓަރުތަކުން އައިޖީއެމްއެޗް މެދުވެރިކޮށް ޓްރީ ޓޮޕް ހޮސްޕިޓަލަށް ރިފަރ ކުރެވިފައިވާ މީހުންކަމަށް އެ ހޮސްޕިޓަލުން ބުންޏެވެ. މީގެ ތެރޭގައި ހިމެނެނީ 25 ބޮޑެތި މީހުންނާއި3ކުޑަ ކުދިންނެވެ.\n1 ޖޫން 2020 | ހޯމަ 07:41\nލޮކްޑައުން އަށް ދީފައިވާ ލުއިތައް އަލުން އަނބުރާ ނަގަންޖެހޭ ވަރަށް ކޭސްތަކެއް އަދި ނުފެނޭ\nލޮކްޑައުން އަށް މިހާރު ދީފައިވާ ލުއިތައް އަލުން އަނބުރާ ނަގަންޖެހޭ ވަރުގެ ކޭސްތައް އަދި ނުފެންނަ ކަމަށް ޑރ އަފްޒަލް ވިދާޅުވި އެވެ. އެހެންނަމަވެސް ކުރިޔަށް އޮތްތަނުގައި ކޭސްތައް އިތުރުވާ ގޮތަކުން ލޮކްޑައުންއަށް ދީފައިވާ ލުއިތައް އަލުން އަނބުރާ ނަގަންޖެހިދާނެ ކަމަށް ޑރ އަފްޒަލް ވިދާޅުވި އެވެ.\n31 މެއި 2020 | އާދީއްތަ 22:55\nމިއަދު ފެނުނު ކޭސްތަކުގެ ތެރޭގައި ބަންގްލަދޭޝްގެ 72 މީހުން އަދި އިންޑިޔާ 21 މީހުން\nމިއަދު ކޮވިޑް-19 އަށް ޕޮޒިޓިވްވި 101 މީހުންގެ ތެރޭގައި ބަންގްލަދޭޝް އަށް ނިސްބަތްވާ 72 މީހުން އަދި އިންޑިޔާއަށް ނިސްބަތްވާ 21 މީހުން ހިމެނޭ\n31 މެއި 2020 | އާދީއްތަ 22:25\n79 ކޭސް ފެނިފައިވަނީ އެއް ކްލަސްޓަރ އަކުން\nފާއިތުވި 24 ގަޑިއިރު ފެނުނު 101 ކޭސްގެ ތެރެއިން 79 ކޭސް އެއީ އެއް ކްލަސްޓަރ އަކަށް ނިސްބަތްވާ މީހުން ކަމަށް ޑރ އަފްޒަލް ވިދާޅުވި އެވެ. ދެން ހުރި ކޭސްތައް ނިސްބަތްވަނީ ކުދި ކުދި ކްލަސްޓަރ ތަކަށް ކަމަށް ޑރ އަފްޒަލް ވިދާޅުވި އެވެ.\n31 މެއި 2020 | އާދީއްތަ 22:20\nއައްޑޫ ސިޓީ އަދި ކުޅުދުއްފުށީގައި އޮކްސިޖަން ޕްލާންޓް ގާއިމުކުރުމުގެ މަސައްކަތް ކުރަނީ\nއައްޑޫ ސިޓީ އަދި ކުޅުދުއްފުށީ ގައި އޮކްސިޖަން ޕްލާންޓް ގާއިމުކުރުމުގެ މަސައްކަތް މިހާރު އަންނަނީ ކުރަމުން.\nބޭނުމަކީ އުތުރާއި ދެކުނު އަދި މާލޭގައި އޮކްސިޖަން ރީފިލް ކުރުމުގެ އިންތިޒާމު ހަމަޖައްސައިދިނުން\n31 މެއި 2020 | އާދީއްތަ 22:17\nރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު 1773 އަށް އަރައިފި\nފާއިތުވި 24 ގަޑިއިރު 101 މީހުން ވަނީ ޕޮޒިޓިވްވެފައި\n31 މެއި 2020 | އާދީއްތަ 22:12\nShowing 1 to 25 of 3203 results


Gaanoonu asaaseen ufeddhi enme baaru gadha magaamakee PG: Riffath | Mihaaru\nގާނޫން އަސާސީން އުފެއްދި އެންމެ ބާރުގަދަ މަގާމަކީ ޕީޖީ: ރިއްފަތު\nއޭޖީ ރިއްފަތު: ޕީޖީގެ މުވައްޒަފުން ކުރައްވާ މަސައްކަތަށް އޭނާ މިއަދު ވަނީ ތައުރީފް ކުރައްވާފައި\nނުުހައްގު ދައުވާ އާއި ބޭއިންސާފުން ރައްޔިތުން ސަލާމަތް ކުރުމަށް، ގާނޫނު އަސާސީން އުފެއްދި އެންމެ ބާރުގަދަ އަދި މުހިއްމު މަގާމަކީ ޕްރޮސެކިއުޓާ ޖެނެރަލް ކަމަށް، އެޓާނީ ޖެނެރަލް އިބްރާހިމް ރިއްފަތު މިއަދު ވިދާޅުވެއްޖެ އެވެ.\nޕްރޮސެކިއުޓާ ޖެނެރަލްގެ އޮފީހަށް 12 އަހަރު ފުރުމުގެ މުނާސަބަތުގައި، ޕީޖީ ހުސެން ޝަމީމް ކުރެއްވި ޓްވީޓެއް ރީޓްވީޓް ކުރައްވަމުން ރިއްފަތު ވިދާޅުވީ ރައްޔިތުންގެ ހައްގުތަކާއި މިނިވަންކަން ހިމާޔަތް ކުރުމުގެ ބުރަ އަދި ބޮޑު މަސްއޫލިއްޔަތު އަދާކުރެއްވުމަށް ޝަމީމާއި އެ އޮފީހުގެ މުވައްޒަފުން ކުރައްވާ މަސައްކަތަށް ސާބަސް ދެއްވާ ކަމަށެވެ.\nނުޙައްޤު ދައުވާއި ބޭއިންޞާފުން ރައްޔިތުން މި ންޖުކުރަން ޤާނޫނުއަސާސީ އުފެއްދި އެންމެ މުހިންމު/ބާރުގަދަ މަޤާމަކީ ޕްރޮސިކިއުޓަރ ޖެނެރަލް. ޙައްޤުތަކާއި މިނިވަންކަން ޙިމާޔަތްކުރުމުގެ ބޮޑު/ބުރަ މަސްޢޫލިއްޔަތު އަދާކުރުމަށް ޕީޖީ @HuShameem އަދި މުވައްޒަފުން ކުރައްވާ މަސައްކަތަށް ސާބަސް. https://t.co/4LSVjHIlNT\n— I.Riffath (@ibriffath) September 4, 2020\nއަހަރީީ ދުވަހުގެ މުނާސަބަތުގައި ޝަމީމް ކުރެއްވި ޓްވީޓްގައި ވިދާޅުވީ އޭނާ މަސައްކަތް ކުރައްވަނީ އެތަނަކީ އަބަދު ވެސް، ހުރިހާ ހާލަތެއްގައި ވެސް ގާނޫނާ އެއްގޮތަށް އަމަލު ކުރާތަނެއްގެ ގޮތުގައި ދެމެހެއްޓުމަށް ކަމަށެވެ. އަދި އިތުބާރާ އެކު، ދުނިޔޭގެ ފެންވަރުގެ ހިދުމަތްދޭ، ދުޅަހެޔޮ މުވައްޒަފުންތަކެއް މަސައްކަތް ކުރާ މުއައްސަސާއެއްގެ ގޮތުގައި ހެދުމަށް ވެސް މަސައްކަތް ކުރައްވާ ކަމަށް އޭނާ ވިދާޅުވި އެވެ.\nޝަމީމް ވަނީ، 2008 ވަނަ އަހަރު އެ މުއައްސަސާ ހުޅުވި އިރު އަދި އެންމެ ފުރަތަމަ ޕީޖީގެ މަގާމު އަދާކުރެއްވި އަހުމަދު މުއިއްޒަށް ޝުކުރު އަދާކުރައްވައިފަ އެވެ. އޭނާ ވިދާޅުވި ގޮތުގައި އެ މުއައްސަސާ ކުރިއެރުވުމަށް މުއިއްޒު ވަނީ ގިނަ މަސައްކަތްތަކެއް ކުރައްވައިފަ އެވެ.\nޖުޑީޝަރީ އެޓާނީ ޖެނެރަލް ހުސައިން ޝަމީމް (ޕީޖީ) އިބްރާހިމް ރިފްއަތު، އެޓާނީ ޖެނެރަލް\nކޮން ބަހަކުން މީނާ މޮޅަށް ވާހަކަ ދައްކަނީ\nމީ ފްރެންްޑްސް ދޯ؟ މުސްތަޤިއްލުވާނީ މިހާވަރަކަށް.\nތީ ދެ ޕާޓުން. ދެ މީހުން އެކަކު އަނެކަކަށް ދޭތެރެ ދޭތެރެއިން ތައުރީފުކޮށް ސަނާ ކިޔާލަ ކިޔާލަ ތިބޭ. ރައްޔިތުންނަށް ވާ ހެވެއް ފަސޭހަ އެއް ނެތް. ރައްޔިތުންގެ ފައިސާއިން ބަދަލޭކިޔާފަ ހެސް ކިޔާފައި ބައި މީހުންނަށް ޚަޒާނާގައި ހުރި އެތި ކޮޅު ދެމުން ހުސްކުރަމުންދާ ތަން ފެންނަނީ. ނުކުރާ ޚަރަދަކަށް ނުވާ ގެއްލުމަކަށް ބަދަލުގެ ނަމުގައި އެތައް ސަތޭކަ މިލިއަނެއް ހަޒާނާއިން ބޭރުކުރަމުންދަނީ.\nސާބަހޭ ރިފްއަތު ބާލިހަށް ކަފަލެއްވުމުގެ ގޮތުން ކިތައްމެ ކުޑަތަންފުކެއްވެސް ދޫ ނުކުރާތި. ބަދަލު ދިނުމުން ފެށިގެން ތިމާގެ އެކުވެރިން ގެ ގަދަރު މަތިވެރިކުރުމުގެ މަސައްކަތައް ދާންދެން. އެކަމަކު އަސްލު މަސައްކަތް ބާއްވާ އޮތްގޮތަށް.\nއެންމެ ބާރުގަދަ މަގާމަށްވީމަދޯ ގާނޫނުއަސާސީގައި ޕީޖީ މަސައްކަތް ކުރަންވާނީ އޭޓާނީ ޖެނެރަލްގެ ކަނޑައަޅާ ސިޔާސަތެއްގެ ދަށުންކަމަށް ލިޔެފައޮތީ، އަދި ބާރިގަދަވީމަދޯ ޕާޓީކުދިންގެ މައްސަލަތައް އޮއްބާލަނީ، ގާނޫނު ދަންނަ މީހަކު ނުބުނާނެ އެންމެ ގަދަބާރަކީ ގަދަމީހަކީ ކާކުކަމެއް.\nމާފޮނިއަނގަނުތަޅާ އޮށްޓަރުހުރި ކަމެއް ކުރެވޭތޯ ބަލާބަލަ.\nއެކަން އެހެން އޮތްނަމަވެސް މަގާމުގެ ޒިއްމާ ހަމަހަމަ ކަމަާއެކު އަދައެއް ނުކުރެވޭ.\nގާނޫނުއަސާސީގެ ހުރިހާ މާއްދާތަކެއްގައިވެސްގައި ބާރުވެރިކަން ހުންނާނީ އެއްހަމަ އެއްގައި. ވަކި މަޤާމަކީ ބާރުގަދަވެ ބާރު ދައްވާނެ މަގާމެއް ނޫން. ގާނޫނުގެ ބޭނުމަކީ ގާނޫނުގެ އަމުރު ނެގެހެއްޓުން. ޕީޖީގެ މަގާމު ބާރުގަދަ ކަމަށް ވިސްނެނީ ގާނޫނާ ޚިލާފަށް މަގާމުގެ ބޭނުން ކުރެވެމުންދާ ކަމުގެ އިހުސާސް ބަޔަކަށް ކުރެވޭތީ. ޢަނިޔާވެރި ވުމަކީ ބާރުގަދަ ވުން ކަމަށް ދެކޭނަމަ ރައީސް ޔާމީނުގެ ވެރިކަމުގަ ރައީސްގެ މަގާމު މާ ބާރުގަދަކަން ފެނިގެން ދިޔަ.\nއޭސީސީ މެމްބްރުންނަށް ގާނޫނު އަސާސީގައި ޕީޖީގެ ދައުރު އޮޅުންފިލުވާ ދެއްވުން އެދެން


Park kuraa than nudhahkai sticker nujahaane, namaves tow kuraane!\nޕާކު ކުރާނެތަން ނުދައްކައި ސްޓިކާ ނުޖަހާނެ، އެހެންނަމަވެސް ޓޯކުރާނެ!\n5 މަސް,4ހަފްތާ, 1 ދުވަސް, 15 ގަޑި, 8 މިނެޓް,3ސިކުންތު ކުރިން 3520އިދުހާމް ނައީމް\nޕާކު ކުރާނެތަަން ނުދައްކައި ސްޓިކާ ނުޖަހާނެކަމަށް ވިދާޅުވި ސަރުކާރުން އެ ވަޢުދު ފުއްދަވައި ގަވާއިދާ ޚިލާފަށް ޕާކު ކުރާ އުޅަނދުތައް ޓޯ ކުރުމަށް ނިންމައިފިއެވެ.\nރައީސް ސޯލިހުގެ ސަރުކާރުން ޕާކު ކުރާނެތަނެއް ނުދައްކައި ސްޓިކާ ނުޖަހާނެކަމަށް ވަޢުދުވެވަޑައިގެން އެގޮތައް ޢަމަލު ކުރަން ފެއްޓެވުމުން އެކަންތައްތައް ދިޔައީ ބޮއްސުން ލައިގެންނެވެ. ޕާކު ކުރާނެ ވަކި ދިމާލެއް ވަކި ތަނެއް ނުބަލައި މާލޭގެ ރައްޔިތުން ދަނީ ހަމައެއް ލަމައެއްނެތި ޕާކު ކުރަމުންނެވެ.\nރައީސް ސޯލިހު ވެރިކަމާއި ހަވާލުވެވަޑައިގަތުމުގެ ކުރިން ގަވާއިދާ ޚިލާފަށް ޕާކު ކުރާ މީހުންގެ ސައިކަލު ތަކާއި ކާރު ފަދަ ތަކެތީގައި ސްޓިކާ ޖެހިއެވެ. އަދި ޖޫރިމަނާ ކޮށްގެން އެކަންތައްތައް ހައްލު ކުރުމުގެ މަސައްކަތް ކުރިއަށްދިޔައެވެ. އެހެންނަމަވެސް ރައީސް ސޯލިހު ވެރިކަމަށް ވަޑައިގަންނަވަން ބޭނުން ފުޅުވެގެން ރައްޔިތުންނަށް ގަވާއިދުގެ ބޭރުން ކަންތައްތައް ކުރެއްވުމުގެ ފުރުސަތު ހުޅުވާލެއްވިއެވެ. އެގޮތުން ޕާކު ކުރާނެ ތަން ނުދައްކައި ސްޓިކާ ނުޖަހާނެކަމަށް އެމަނިކުފާނު ވެވަޑައިގެންނެވި ވަޢުދަކީ އެއްވެސް ދިރާސާއެއް ކުރުމެެއް ނެތި އުޅަނދު ދުއްވާ ފަރާތްތަކުގެ ވޯޓު ހޯދުމަށްޓަކައި ވެވަޑައިގެންނެވި ވަޢުދެއްކަން މިއަދު މިވަނީ ސާބިތުވެފައެވެ.\nރައީސް ޔާމީންގެ ޒަޢާމަތުގައި ގަވާއިދާ ޚިލާފުވާ މީހުންނަށް ފިޔަވަޅު އަޅައި މަގުތަކުގައި މީހުންނަށް އުނދަގޫވާގޮތަށް ޕާކު ކުރާ އުޅަނދުތަކުގައި ސްޓިކާ ޖަހަމުން ގެންދެވީ އެމީހުންނަށް ގަވާއިދަށް ހުރުމަތްތެރިވުމަކީ ކިހާ މުހިންމު ކަމެއްކަން އަންގައިދިނުމުގެ ބޭނުމުގައެވެ. އަދި ޕާކު ކުރާނެ ތަންތަން މާލޭގައި ނެތުމުން އެކަމަށް ހައްލެއް ގެނެސް ދިނުމަށް ޕާކިން ސިސްޓަމްތައް މާލޭގެ އެކި ސަރަހައްދުތަކުގައި ގާއިމު ކުރެއްވުމަށް އެމަނިކުފާނު ނިންމެވިއެވެ. އަދި ތަފާތު ސަރަހައްދުތަކުގައި ބެހެއްޓި އެ ސިސްޓަމްތައް ނަގާލުމަށް މިއަދުގެ ސަރުކާރުން މިވަނީ ނިންމަވާފައެވެ.\nކޮންމެއަކަސް ރައީސް ސޯލިހު މިވަނީ އެމަނިކުފާނުގެ ވަޢުދާ އެއްގޮތައް ސްޓިކާ ނުޖެހުމަށް ނިންމަވާފައެވެ. އެހެންނަމަވެސް މިހާރު ފުލުހުން ވިދާޅުވަނީ ގަވާއިދާ ޚިލާފަށް ޕާކު ކުރާ އުޅަނދު ތަކުގައި ސްޓިކާ ޖެހުމުގެ ބަދަލުގައި ގެންދާނީ ޓޯޔާޑަށްކަމަށެވެ. ނުވަތަ އެ އުޅަނދުތައް ޓޯ ކުރާނީ ކަމަށެވެ. ޓޯ ކުރުމަކީ ސްޓިކާ ޖެހުމަށްވުރެ ކުޑަ ހައްލެއްބާއެވެ.\nކޮންެމެއަކަސް ވަޢުދާ އެއްގޮތައް އަމަލުކުރައްވައި ރައީސް ސޯލިހު މިވަނީ ރައްޔިތުންނަށް އިތުރު އުނދަގޫތަކެއްވެސް ކުރިމަތި ކުރުވާފައެވެ. ގަވާއިދާ ޚިލާފަށް ޕާކު ކުރުން އާންމުވީ އެމަނިކުފާނުގެ ނިންމެވުމުގެ ސަބަބުން ކަމީ ބަދަލު ނުކުރެވޭނެ ހަގީގަތެކެވެ. ރައްޔިތުންނަށް ގަވާއިދާ ޚިލާފު ކަންތައްތައް ކުރުމުގެ ފުރުސަތު ހުޅުވާލައި ރައީސް ސޯލިހު މިވަނީ ރައްޔިތުންނަށް އިތުރު އުނދަގޫތަކާއި ކުރިމަތި ކުރުވާފައެވެ.\nސްޓިކާ ޖެހުމުން އެކުރެވޭ ޖޫރިމަނާ ދެއްކި ނަމަވެސް އުޅަނދު ޓޯ ކުރުމުން ލިބޭ ގެއްލުން މާ ބޮޑުކަމަށް މިއަދު އެތައް ރައްޔިތުންނެއް ދަނީ ބުނަމުންނެވެ. މިއިންވެސް އެނގޭ ހަގީގަތަކީ ރައްޔިތުންނަށް ވަޢުދުތައް ވެވަޑައިގަންނަވާއިރު އެ ވަޢުދުތަކަކީ ފުއްދޭނެ ވަޢުދެއްތޯ ނުވަތަ ނޫންތޯ ދިރާސާ ކުރުމަކީ ކިހާ މުހިންމު ކަމެއް ކަމެވެ. މި ސަރުކާރު ވެރިކަމާއި ހަވާލުވެވަޑައިގެތްފަހުން ފެނިގެންދަނީ މުޅިންވެސް އެފަދަ ދޯދިޔާ ވަޢުދުތައް ވެވަޑައިގަންނަވާ މަންޒަރެވެ. އެއްވެސް ދިރާސާއެއް ނުކުރައްވައި ރައްޔިތުންގެ ހިތް ރުއްސުމުގެ ގޮތުން ކޮންމެ ކަމެއްވެސް ވަޢުދެއްގެ ގޮތުގައި ރައްޔިތުންނަށް ހުށަހަޅަމުންދާ މަންޒަރެވެ. ރަނގަޅު ލީޑަރެއްގެ ކިބައިން ފެނިގެންދާން ޖެހޭނީ މިފަދަ މަންޒަރެއްބާއެވެ.


ކީރިތި ޤުރުއާނުގައިވާ ޢަދަދުގެ މުއުޖިޒާތްތަކާއި މީލާދީ ކަލަންޑަރު -2- – DhiSalafiyyah\nމިފަދަ މީހުން ޢަދަދުތަކާމެދު ދައްކާފައިވާ ވާހަކަތައް ދިރާސާކޮށް ބެލުމުން އެނގިގެން ދަނީ ބައެއް ލަފްޒުތައް އެބައިމީހުން ޢަދަދު ކޮށްފައިވަނީ ރަނގަޅަށް ނޫންކަމެވެ. އަދި ބައެއް ކަލިމަތައް ގުނުމުގައި ހިތުހުރި ގޮތަކަށް ބަލާފައިވާކަމެވެ. އެއީ އެބައިމީހުން ބޭނުންވާ ގޮތަށް ނަތީޖާ ނެރުމަށެވެ. އަދި އެއީ ﷲ ތަޢާލާގެ ފޮތުގައިވާ ގޮތްކަމަށް އެބައިމީހުންނަށް ހީވެފައިވާ ގޮތެވެ.\nޑރ. ޚާލިދު އައްސަބްތު ވިދާޅުވެފައިވެއެވެ.\n“ޑރ. އަޝްރަފް ޢަބްދުއްރައްޒާޤު ޤަޠަނާ ވަނީ ކީރިތި ޤުރުއާނުގައިވާ ޢަދަދުގެ މުޢުޖިޒާތާ ބެހޭ ގޮތުން ދިރާސާއެއް ކޮށްފައެވެ. އަދި ” رسم المصحف والإعجاز العددي، دراسة نقدية في كتب الإعجاز العددي في القرآن الكريم “ގެ ނަމުގައި ފޮތެއް ވަނީ ނެރުއްވާފައެވެ. މިފޮތް ނިންމަވާލައްވަމުން ތިން ފޮތަކަށް ހަވާލާ ދެއްވާފައިވެއެވެ. އެއީ:\nބާސިމް ޖަރާރުގެ “إعجاز الرقم 19”\nޢަބްދުއްރައްޒާޤު ނައުފަލުގެ” الإعجاز العددي في القرآن “\nޢަދުނާނު އައްރިފާޢީގެ “المعجزة “\nއެއަށްފަހު މުއައްލިފަށް މިދިރާސާގެ ނަތީޖާއެއްގެ ގޮތުން ޙާޞިލުވި ކަންކަން ބަޔާންކުރައްވާ ލިޔުއްވާފައިވެއެވެ.\n‘އަޅުގަނޑުގެ މިދިރާސާއިން ވާޞިލުވި ނަތީޖާއަކީ މިފޮތްތަކުގައި ހުށަހަޅައިދީފައިމިވާ ޤުރުއާނުގެ ޢަދަދުގެ މުޢުޖިޒާތުގެ މިފިކުރަކީ އެއްގޮތަކަށްވެސް ޞައްޙަ އެއްޗެއް ނޫންކަމެވެ. ކިޔާމީހާއަށް އެއީ ޞައްޙަ ވާހަކަތަކެއްކަން ޘާބިތުކޮށްދިނުމަށްޓަކައި މިފޮތްތައްވަނީ ޝަރުޠުތަކެއްގެ މައްޗަށް ބިނާކޮށްފައެވެ. އެގޮތުން މިޝަރުޠުތައް ބައެއް ފަހަރު އުންމަތުގެ އިޖުމާޢުން ޘާބިތުވެފައިވާ ކަންކަމާ ޚިލާފުވެފައިވެއެވެ. މުޞްޙަފް ލިޔެފައިވާ ރަސްމުލް ޢުޘްމާނީއާ ޚިލާފުވެފައިވެސްވެއެވެ. މިއީ އެގޮތަކަށްވެސް ހުއްދަވެގެންވާ ކަމެއް ނޫނެވެ. އަދި ހަމައެފަދައިން ބައެއް މުޞްޙަފުތަކުގައި ކަލިމަތައް ލިޔެފައިވާ ގޮތަށް ގެނައުމަށްފަހު އެހެން މުޞްޙަފުތަކުގައި އެކަލިމަ އޮންނަ ގޮތަށް ރިޢާޔަތްކޮށްފައެއް ނުވެއެވެ. އަދި އެއްގޮތް ކަލިމަތަކާއި އިދިކޮޅު ކަލިމަތައް ބެލުމުގައި ޢަރަބި ބަހުގެ ޤަވާޢިދުތަކާވެސް ޚިލާފުވެފައިވެއެވެ.'”\n[(ص: 197) دمشق ، منار للنشر والتوزيع ، الطبعة الأولى ، 1420هـ1999 / ]\nޑރ. ޢަބްދުއްރައްޒާޤު ނައުފަލް ކަލިމަތައް ޢަދަދު ކުރުމުގައި އަދި ކަލިމަތައް ގުނުމުގައި އިޚްތިޔާރު ކޮށްފައިވަނީ ބޭނުންވާ ޢަދަދު ދިމާވާނެފަދަ ޝަރުޠުތަކެއް ކަމަށް ޑރ. ފަހުދު އައްރޫމީ ވެސް ވިދާޅުވެފައިވެއެވެ. އެގޮތުން އެބޭފުޅާ ވިދާލުވެފައިވެއެވެ.\n“ހަމަކަށަވަރުން ޤުރުއާނުގައި “اليوم” (ދުވަސް) ވާރިދުވެގެން އައިސްފައިވަނީ 365 ފަހަރެވެ. އެއީ އަހަރެއްގައިވާ ދުވަސްތަކުގެ ޢަދަދަށެވެ.” މިކަން ޘާބިތުކޮށްދިނުމަށް ޖަމާކޮށްފައިވާ ލަފްޒުތަކަކީ “اليوم” އާއި “يوما” އެވެ. އަދި “يومكم” (ތިޔަބައިމީހުންގެ ދުވަސް) އާއި “يومهم” (އެބައިމީހުންގެ ދުވަސް) އަދި “يومئذ” (އެދުވަހުން) ވަނީ ނުހިމަނާ ދޫކޮށްލާފައެވެ. އެހެނީ އެލަފްޒުތައް ހިމެނިނަމަ އެޢަދަދު ދިމާނުވީހެވެ! ހަމައެފަދައިން ޝައިޠާނާގެ ކިބައިން ރައްކާތެރިކަމަށް އެދިފައިވާ، “الاستعاذة” މިލަފްޒު 11 ފަހަރު ޛިކުރުކޮށްފައިވާ ކަމަށް ބުނެފައިވެއެވެ. އެގޮތުން އެލަފްޒު ގުނުމުގައި ހިމަނާފައިވަނީ “أعوذ” (މިއަޅާ ރައްކާތެރިކަން ލިބިގަންނަމެވެ.) އާއި ” فاستعذ” (ފަހެ، ﷲ ގެ ރައްކާތެރިކަމަށްއެދި ދަންނަވާށެވެ!) އެވެ. “عذت” (ރައްކާތެރިކަން ލިބިގަންނަމެވެ.) ، “يعوذون” (ރައްކާތެރިކަމަށް އެދޭކަމުގައިވިއެވެ.) ، “أعيذها” (އެކަމަނާ ރައްކާތެރިކޮށްދެއްވުމަށް އެދިދަންނަވަމެވެ.) އަދި ” معاذ الله” (ﷲ ގެ ރައްކާތެރިކަމަށް އެދެމެވެ.) ހިމަނާފައެއް ނުވެއެވެ.\n[ބައްލަވާ: “اتجاهات التفسير في القرن الرابع عشر” (2 / 699 ، 700)، بيروت، مؤسسة الرسالة، الطبعة الثانية 1414هـ ]


Roadhaige Dharuma: Aailaa ah roadha villumeh dhee, Eikan muhinmu!\nރޯދައިގެ ދަރުމަ: އާއިލާއަށް ރޯދަ ވީއްލުމެއްދީ، އެކަން މުހިންމު!\nއިސްލާމިކް ޔުނިވާސިޓީގެ ޗާންސެލާ ޑރ. މުހައްމަދު ޝަހީމް އަލީ ސައީދާއެކު، ރަމަޟާން މަހު "އަވަސް" އިން ކިޔުންތެރިންނަށް ހަދިޔާއެއްގެ ގޮތުގައި ގެނެސްދޭ "ރޯދައިގެ ދަރުމައިގެ" ހުކުރު ދުވަހަށް ހާއްސަ މައުލޫއަކީ "އާއިލީ ގުޅުމުގެ މުހިންމުކަން" އެވެ.\nރަމަޟާން މަހަކީ އުހުވަތްތެރިކަމާއި އަހުވަންތަކާއި ރަހުމަތްތެރިކަމާއި ދެކެފަރިތަކަމުގެ ގުޅުންފަދަ ގުޅުންތައް އިތުރަށް ވަރުގަދަކުރުމަށް ބައްދަލުކުރާ ދުވަސްތަކެކެވެ. ރަމަޟާން މަހުގެ ތަރުބަވީ މަދަރުސާގައި އުޅެމުންދާއިރު، ހޯދަންޖެހޭ އެންމެ ރަނުގެ ފުރުސަތަކީ އާއިލީ ގުޅުންތައް ވަރުގަދަކުރުމުގެ ފުރުސަތެވެ.\nއާއިލީ ގުޅުންތަކަކީ އެ ދެމެހެއްޓުމަށް މާތްﷲ އެކި ފަހަރު މަތިން ބަޔާންކުރައްވާފައިވެ އެވެ. ތިމާގެ މައިންބަފައިންނަށް، ތިމާގެ ދަރިންނަށް ހޭދަކުރާ އެއްޗަކީ އެއިން ތިމާއަށް ސަވާބު ލިބޭނެ އެއްޗެއްސެވެ.\nއާއިލީ ގުޅުން ވަރުގަދަކުރުމަށްޓަކައި ރޯދަ ވިއްލުން ދިނުމަކީ ކުރެވިދާނެ ކަމެކެވެ. ރޯދަ ވިއްލުން ދިނުމަކީ ސަވާބު ވެސް ލިބޭ ކަމެކެވެ. އަދި ރޯދަ ވިއްލުމުގައި އާއިލީ ގިނަ މެންބަރުން ބައިވެރިކޮށް، އެކަމުގައި ކުޑަކުދިން ވެސް ބައިވެރިކުރުވާނަމަ އަހުވަންތަކަމާއި ރަހުމަތްތެރިކަން އިތުރަށް އާއިލާ މެންބަރުންގެ މެދުގައި ބަދަހިވެގެންދާނެ އެވެ. މީގެއިތުރުން ފިތުރު ޒަކާތް ދެއްކުމަށް އުނދަގޫ އެވަރުގެ ތަނަވަސްކަން ނެތް އާއިލާ މެންބަރުންނަށް އެހީތެރިވެދިނުމަކީ ވެސް މި ރަމަޟާން މަހު ކުރަން ވަރަށް މާތް ކަމެކެވެ.


Saraa ge vaahaka asaru gadha, Eynaa bune ivvee kurevunu thajuribaathah\nސަރާ. ނ. އަތޮޅު ތައުލީމީ މަރުކަޒުގެ އިނާމު ދިނުމުގެ ޖަލްސާގައި ވާހަކަ ދައްކަނީ: އޭނާ ވަނީ ކުރިމަތިވި ގޮންޖެހުންތަކުގެ ވާހަކަތައް ސީދަލަށް ކިޔައިދީފައި\nސަރާގެ ވާހަކަ އަސަރު ގަދަ، އޭނާ ބުނެއިއްވީ ކުރެވުނު ތަޖުރިބާތައް\nވެލިދޫ ސްކޫލްގެ އިނާމު ދިނުމުގެ ޖަލްސާގައި 2020ގެ އެއް ވަނަ ދަރިވަރު ދެއްކި ވާހަކަތަކާ މެދު އެންމެން ވެސް ވިސްނާލަން ޖެހޭ\nބައޮލޮޖީ ޓީޗަރެއް ނެތުމުން ދެން ކަންތައް ކުރަންވާ ގޮތުގެ ހިޔާލު ދިނުމަކީ 'އެންމެ ބޮޑު ފެއިލް'\nއޯ ލެވެލް ހެދިއިރު ދަރިވަރުންނަށް ހިތްވަރު ލިބޭނެ ބަހެއް މެނޭޖްމަންޓުން ބުނެފައެއް ނުވޭ\nބީރައްޓެއްސަކަށް ވުމުން ކުރިމަތިވި ހުރަސްތައް ވެސް ގިނަ\nސްކޫލުގެ އެންމެ މޮޅު ދަރިވަރުންގެ އެވޯޑް ލިބިގެން ސްޓޭޖް މައްޗަށް އަރައި ވާހަކަ ދައްކަން ފެށުމުގެ ކުރިން ވެސް، އައިޝަތު ސަރާ އަހުމަދަށް އެއް ކަމެއް ޔަގީނެވެ: އޭނާގެ ވާހަކަތައް ކަމުނުދާނެ ބަޔަކު އެތަނުގައި ތިބޭނެކަމެވެ.\nއެކަމަކު ވިލާ އިންޓަނޭޝަނަލް ހައި ސްކޫލުގެ ޔުނީފޯމުގައި، ނ. އަތޮޅު ތައުލީމީ މަރުކަޒުގެ 'ބެސްޓް އޯލް ރައުންޑް'ގެ ސެޝް އަޅައިގެން ހުރެ އޭނާ ވާހަކަ ފެށީ، އެއީ ދައްކަން މާ ލަސްވެއްޖެ ވާހަކައެއްކަން ގަބޫލުކުރަމުންނެވެ.\n"އަޅުގަނޑަށް ވަރަށް ގިނަ ވަނަތަކާއި އެވޯޑްތައް ހޯދިއްޖެ. ގްރޭޑް އެކަކުން ފެށިގެން ދިހައަކާ ހަމައަށް ވަރަށް ގިނަ ޝަރަފްތައް ހޯދައިދެވިއްޖެ. އެކަމަކު މިއިން ކޮންމެ ފަހަރަކު ލިބުނީ ހުސް އަތްތިލަ ބަޑިއެއް،" ނ. ވެލިދޫގައި ހުންނަ އެ އަތޮޅު ތައުލީމީ މަރުކަޒުގެ 2019 ،2020 އަދި 2021 ވަނަ އަހަރުގެ އިނާމު ދޭން މިދިޔަ ހުކުރު ދުވަހުގެ ރޭ ބޭއްވި ޖަލްސާގައި ސަރާ ބުންޏެވެ.\n"މިއިން އެއްވެސް ކާމިޔާބީއެއް އަޅުގަނޑުގެ ނަމާ އެކުގައި ފާޙަގަކޮށް ނުލެވުނު ތަނުގައި އެކަމުގެ އަގު ވަޒަން ވެސް ނުކުރެވުނު. މީގެ ދިހަ އަހަރު ކުރިން ފެށިގެން ދެކެމުން އައި ހުވަފެންތަކަކީ އެއްވެސް އަގެއް ނެތް އެއްޗެއްގެ ގޮތުގައި ވެއްޖެ."\nސަރާގެ ވާހަކަ ފެށުމާ އެކު، ޖަލްސާއަށް ހާޒިރުވެ ތިބި ސްކޫލުގެ ވެރިންނާއި ޓީޗަރުން އަދި ބެލެނިވެރިންނާއި ދަރިވަރުންގެ ފަރާތުން ވެސް ފެނުނީ ހައިރާންކަމެވެ. އާއްމު ގޮތެއްގައި އެފަދަ ޖަލްސާތަކުގައި ވަނަ ލިބޭ ދަރިވަރުން ' ގަތާލަނީ ޝުކުރުގެ ހާރެއް' ނަމަވެސް، ސަރާ 'ގަތާލީ ޝަކުވާގެ ހާރެކެ'ވެ. އެފަދަ މަގާމަކަށް ވާސިލްވާން އޭނާއަށް ކުރިމަތިވި ގޮންޖެހުންތަކާއި ހުރަސްތައް ގިނަ ކަމަށް ބުނެ، މާޔޫސްކަމާ އެކު އޭނާ ވާހަކަ ދެއްކި އެވެ.\nއިނާމު ދިނުމުގެ ޖަލްސާގައި ސަރާއަށް އެވޯޑް ދެނީ: އޭނާއަކީ ނ. އަތޮޅު ތައުލީމީ މަރުކަޒުގެ އެންމެ މޮޅު ދަރިވަރު\nނ. ޅޮއްސަށް އުފަން ސަރާ ބުނިގޮތުގައި މަންމަ އާއި ބައްޕަ އާއި ކޮއްކޮ ދޫކޮށް، މާމައާ އެކު އޭނާ ބީރައްޓެހި ރަށަކަށް ބަދަލުވީ ރަނގަޅު ތައުލީމެއް ހޯދުމަށެވެ. އެ މަގްސަދުގައި، ނ. އަތޮޅު ތައުލީމީ މަރުކަޒަށް ވަން ދުވަހު ގިނަ އަޒުމުތަކެއް ކަނޑައެޅި އެވެ. އެންމެ ފުރަތަމަ ބޭނުންވި ޕްރިފެކްޓުކަން، ގްރޭޑް ހައެއްގައި ހޯދި އެވެ. ގްރޭޑް 10 ގައި ކެޕްޓަންގެ މަގާމު ހޯދި އެވެ. އޯ ލެވެލްގެ ޓޮޕް ޓެން އިން ރަން ވަނަތައް ހޯދި ދަރިވަރުންނަށް، ރަށުން ކީ ރަތް ދޫލައިގެ މަރުހަބާ ފެނިފައި، އެ ކާމިޔާބީ ހޯދަން ވެސް އޭނާ ބޭނުންވި އެވެ. ސްކޫލާ އޭނާ އަލްވަދާއުކީ ޓޮޕް ޓެންގެ ދެ ވަނަ ހޯދުމަށް ފަހު އެވެ.\nކޮންމެ އަހަރެއްގެ ގުރުއާން މުބާރާތުގައި ބައިވެރިވެ، ވަނަ ހޯދި އެވެ. މަދަހަ އާއި އަދަބީ މުބާރާތްތަކާއި ކުޅިވަރުގެ މުބާރާތްތަކުގައި އޭނާގެ އަޑު ގަދަ އެވެ. ގައުމީ އަދި ބައިނަލްއަގްވާމީ ފެންވަރުގައި އޭނާ ސްކޫލު ތަމްސީލުކުރި އެވެ. އެކަމަކު ދިހަ އަހަރުގެ ކިޔެވުން ފުރިހަމަ ކުރުމަށް ފަހު، އެންމެ މޮޅު ދަރިވަރުގެ އިނާމު ދޭން ބޭއްވި ޝަރަފްވެރި ހަފްލާގައި، ސަރާގެ ފަރާތުން ފެނުނީ މާޔޫސްކަމެވެ.\n"އަޅުގަނޑުގެ ހުރިހާ ހުވަފެނެއްގައި ކުލަ ޖެހުނު ނަމަވެސް، ލިބެން ޖެހޭ އުފާވެރިކަމެއް ނުލިބޭ،" ޕޯޑިއަމްގައި ވާހަކަ ދައްކަމުން އޭނާ ބުންޏެވެ.\nސަބަބުތައް ދެއްކި އެވެ. އޭނާއަށް އެ ކާމިޔާބީތައް ހާސިލްކުރެވު ނަމަވެސް ފެނުނީ ތަފާތުކުރުމެވެ. ސްކޫލް މާހައުލުގެ ތެރެއިން ބާކީކުރުމެވެ. ބީރައްޓެއްސަކަށް ވުމުން ތައުލީމީ ގޮތުން ވެސް ހުރަސްތަކާ ކުރިމަތިވިކަން ފާހަގަކުރި އެވެ.\nސަރާ ބުނީ އުފަން ރަށާއި އާއިލާ ދޫކޮށް އޭނާ ވެލިދުއަށް ކިޔަވަން ދިޔައީ، ތައުލީމީ ގޮތުން ކުރިއަށް ދާނެ ފުރުސަތުތައް ހޯދަން ސަލާން ޖަހަން ޖެހޭނެ ކަމަށް އުއްމީދުކޮށްގެން ނޫން ކަމަށެވެ.\n"އަޅުގަނޑުމެން ގްރޭޑް ދިހައެއްގެ ފަހު ދެ މަސް ދުވަހު ކިޔެވީ ބަޔޮލޮޖީ ޓީޗަރެއް ނެތި. އެކަމަކު ކޮންމެވެސް ގޮތަކުން ކިޔެވުން ކުރިއަށް ގެންދެވޭނެ ކަމުގެ ހިޔާލު އަޅުގަނޑު، ސްކޫލު ކެޕްޓަނެއްގެ ހައިސިއްޔަތުން ޕްރިންސިޕަލްއަށް ހުށަހެޅިން. އެކަމަކު އެ ދުވަހު ޕްރިންސިޕަލްގެ ފަރާތުން ލިބުނީ އެއްބާރުލުމާއި ހިތްވަރުގެ ބަދަލުގައި ނުރުހުން،" އޭނާ ކިޔައިދިނެވެ.\n"އެ ދުވަސް އަޅުގަނޑުގެ ހިތުން ދުވަހަކު ފިލާނުދާނެ. އެއީ ކެޕްޓަނެއްގެ ހައިސިއްޔަތުން އަޅުގަނޑަށް ކުރިމަތިވި އެންމެ ބޮޑު ފެއިލިއާ."\nސަރާ ދެއްކި ވާހަކައިގެ ވީޑިއޯ\nސަރާ ބުނިގޮތުގައި އޭނާ އާއި އޭނާގެ ކްލާސް ކުދިންގެ ކިޔެވުމަށް ސްކޫލުގައި އޭރު އޮތް މެނޭޖްމެންޓުން ވަނީ ވަރަށް ބޮޑަށް އިހުމާލުވެފަ އެވެ. އޯ ލެވެލް އިމްތިހާނު ހަދަން ދަރިވަރުން އިށީން ދުވަހު ވެސް، މެނޭޖްމެންޓުގެ ފަރާތުން ހިތްވަރުގެ އެއްވެސް ބަހެއް ނީވުނު ކަމަށް ބުންޏެވެ.\nއޭނާ ކާމިޔާބު ހޯދީ އަމިއްލަ ހިތްވަރުން ކަމަށާއި އަމިއްލަ ނަފްސަށް، 'ތިމާއަކީ ގާބިލް ކުއްޖެއްކަން ޔަގީންކޮށްދީގެން' ކަމަށް ބުންޏެވެ.\nސަރާ ވަނީ ދެން ތިބި ދަރިވަރުންނަށް ފައިދާވާނެ ގޮތްތައް ހަދައިދޭން ސްކޫލްގެ މެނޭޖްމަންޓްގެ ކިބައިން އެދިފަ އެވެ. އެގޮތުން؛\nނަތީޖާއަށް ވުރެ ދަރިވަރުންގެ ހުނަރު ތަރައްގީކުރަން މަސައްކަތް ކޮށްދިނުން\nއޯ ލެވެލްގެ ގަދަ 10 އިން، ދަރިވަރުންގެ ފެންވަރު އަޅާބެލުމުގެ ބަދަލުގައި، ދަރިވަރުން ކުރިއަށް ދާން ބޭނުން ހުނަރުތައް ފަހިކޮށް، އެކަންކަމުން ސްކޫލުގެ ފެންވަރު ވަޒަންކުރުން\nސްކޫލައި ހޭދަކުރާ އަހަރުތަކަކީ އުފާވެރި ދުވަސްތަކަކަށް ހަދައިދިނުން\nދަރިވަރުންގެ ހައްގުތައް ނުހިފެހެއްޓުން\nކާމިޔާބު ވަޒަންކުރުމުގައި ވެސް އިންސާފުވެރިކަން ގެންގުޅުން\nސަރަ ބުނި ގޮތުގައި ބީރައްޓެއްސަކަށް ވިޔަސް އޭނާ ކާމިޔާބީތައް ހޯދީ، ވެލިދޫ ސްކޫލުގެ ދަރިވަރެއްގެ ގޮތުގަ އެވެ. އެހެންވެ، އެއީ އެ ސްކޫލާއި އެ ރަށަށް ވެސް ލިބޭ ޝަރަފެއް ކަމަށް ބުންޏެވެ.\nސަރާ (ވ) އޭނާގެ މާމަ އާއި ދައްތައާ އެކުގައި: ވެލިދޫގައި އޭނާ ކިޔަވަން ހުރީ މާމަގެ ބެލުމުގެ ދަށުން\nދެން އޭނާ ފާހަގަކުރީ، ރަށްރަށުގެ ބައެއް ސްކޫލްތަކުން އާންމުކޮށް ދިމާވާ މައްސަލައެކެވެ: ބެލެނިވެރިންގެ މެދުގައި ކުދިންނާ މެދު އޮންނަ ހަސަދަ އާއި ނަފްރަތެވެ. އޭނާ އެދުނީ އެ ސިފަތަކުން ބެލެނިވެރިން ދުރުވެ، ކޮންމެ ދަރިވަރަކަށް ވެސް ހިތްވަރުދޭ، އެ ދަރިވަރުންގެ އުފަލުގައި ވެސް ބައިވެރިވާ ބަޔަކަށް، ރަށުގެ މުޅި މުޖުތައުވުމަށެވެ.\n"އަޅުގަނޑަށް މި ވާހަކަތައް، މިހާ ތެދުވެރިކަމާ އެކު ކިޔައިދެވުމުގެ ހިތްވަރަކީ، މީގެ ކުރިން އަޅުގަނޑަށް ދުވަހަކު ވެސް ނުލިބޭ އަމިއްލަ ނަފްސަށް ކުރެވޭ އިތުބާރު، ވިލާ އިންޓަނޭޝަނަލް ހައި ސްކޫލުން ލިބުން. އެ ހިތްވަރާއި ލޯބި ލިބުން،" ސަރާ ބުންޏެވެ.\nއޭނާގެ ވާހަކަ 17 މިނިޓަށް ދެމިގެންދިޔަ އެވެ. ވާހަކަ ނިންމާލީ ރޮމުންނެވެ.\nސްޓޭޖް މަތިން ފައިބައިގެން ގޮސް ގޮނޑީގައި އިށީނުމާ އެކު، އޭނާ ފަހަތުގައި ތިބި ބައެއް ބެލެނިވެރިންނާއި ދަރިވަރުން ތަރުހީބުދީ، ޝުކުރު އަދާކުރި އެވެ.\nވެލިދޫ ސްކޫލްގައި މިހާރު އޮތީ އޭނާ ކިޔެވި އިރު ސްކޫލް ހިންގި މެނޭޖްމަންޓެއް ނޫނެވެ.\n"އެވަގުތު އަޅުގަނޑަށް ރިއަލައިޒްވި، އެ ވާހަކަތަކުން ގިނަ ބަޔަކު ހިތްހަމަ ނުޖެހުނު ނަމަވެސް، އެފަދަ ކަންކަން ތަހައްމަލު ކުރަމުންދާ ދަރިވަރުންނަށް ތަފާތެއް ހޯދައިދެވޭނެކަން. އެ ހިތްހަމަޖެހުން އެބަ އޮތް،" މި ނޫހާ ވާހަކަދައްކަމުން ސަރާ ބުންޏެވެ.\nތައުލީމުމިނިސްޓްރީ އޮފް އެޑިއުކޭޝަންދަރިވަރުންރިޕޯޓް


ޅ އަތޮޅު ރަށު ކައުންސިލްތަކުން އެންމެ ބޮޑު ކުރިއެރުމެއް ކުރެންދޫ ކައުންސިލަށް – Official Website of Secretariat of the Faadhippolhu Atoll Counci\nލޯކަލް ގަވަރމެންޓް އޮތޯރިޓީ (އެލްޖީއޭ) އިން 26 ފެބްރުއަރީ 2019ގައި އިޢުލާންކުރި 2017 ވަނަ އަހަރުގެ ކައުންސިލްތަކުގެ ރޭކިންގައި ރަށު ކައުންސިލްތަކުގެ ކެޓަގަރީން ޅ އަތޮޅުން އެންމެ ބޮޑު ކުރިއެރުމެއް ހޯދި ކައުންސިލަކަށް ޅ ކުރެންދޫ ކައުންސިލް ހޮވިއްޖެއެވެ. މިގޮތުން ޅ ކުރެންދޫ ކައުންސިލްވަނީ 2017 ވަނަ އަހަރުގެ ރަށު ކައުންސިލްތަކުގެ ރޭކިންގައި މުޅި ރާއްޖެއިން 8 ވަނަ ޙާސިލްކޮށްފައެވެ. އަދި އެކައުންސިލްވަނީ 2016 ވަނަ އަހަރާއި އަޅާބަލާއިރު 03 ވަނަ އަށް އެންމެ ބޮޑު ކުރިއެރުމެއް ހޯދި ރަށުކައުންސިލްގެ މަޤާމް ހޯދާފައެވެ. 2016 ވަނަ އަހަރުގެ ރޭންކިންގައި ކުރެންދޫ ކައުންސިލް ހިމެނިފައިވަނީ 75 ވަނާގައެވެ. އެހެން ކަމުން އެކައުންސިލުން 2017 އަހަރުވަނީ 67 ދަރަޖައިގެ ކުރިއެރުމެއް ހޯދާފައެވެ.\nޅ އަތޮޅުގެ އެހެން ކައުންސިލްތަކަށް ބަލާއިރު، އެލްޖީއޭގެ 2017 ވަނަ އަހަރުގެ ރޭންކިންގައި ޅ ނައިފަރު ހިމެނިފައިވަނީ 78 ވަނާގައެވެ. އަދި ޅ. ހިންނަވަރު ކައުންސިލް ހިމެނިފައިވަނީ 107 ވަނާގައެވެ. އެކަށީގެންވާ މިންވަރަށް މަޢުލޫމާތު ފޮނުވާފައިނުވާތީ އެލްޖީއޭއިން 2016 ވަނަ އަހަރު އިޢުލާންކުރި ރޭންކިންގައި މިދެކައުންސިލް ހިމެނިފައެއް ނުވެއެވެ. 2016 ވަނަ އަހަރު އެލްޖީއޭއިން އިޢުލާންކުރި ރޭންކިންގައި ޅ. އޮޅުވެލިފުށި ކައުންސިލް 125 ވަނާގައި ހިމެނިފައިވީ ނަމަވެސް އެކަށީގެންވާ މިންވަރަށް މަޢުލޫމާތު ފޮނުވާފައިނުވާތީ އެލްޖީއޭގެ 2017 ވަނަ އަހަރުގެ ރޭންކިންގައި އޮޅުވެލިފުށި ކައުންސިލް ރޭންކުކޮށްފައެއް ނުވެއެވެ.\n2017 ވަނަ އަހަރުގެ ކައުންސިލްތަކުގެ ރޭކިންގައި އަތޮޅު ކައުންސިލްތަކުގެ ކެޓަގަރީން ފާދިއްޕޮޅު އަތޮޅު ކައުންސިލް ވަނީ 03 ވަނަ ހާސިލްކޮށްފައެވެ. އަދި ރޭކިންގައި 2016 ވަނަ އަހަރާއި އަޅާބަލާއިރު އެންމެ ބޮޑު ކުރިއެރުމެއް ހޯދި 02 ކައުންސިލްގެ ތެރޭގައި ހިމެނިފައެވެ.


BREAKING : Dhidhdhoo In Fassivi Meehun Ge Adhadhu 98 Ah Araifi! - Vaguthu\nދިއްދޫ އިން ފައްސިވި މީހުންގެ އަދަދު 98ށް އަރައިފި!\nހއ. ދިއްދޫ އިން ކޮވިޑް-19 އަށް ފައްސިވި މީހުންގެ އަދަދު 98ށް އަރައިފިއެވެ.\nދިއްދޫ އިން އިތުރު 11 މީހަކު ބައްޔަށް ފައްސިވެ، ޖުމްލަ ފައްސި 98ށް އިތުރުވެފައި ވާއިރު މިހައިތަނަށް އެރަށުން ބަލި ޖެހުނު މީހުންގެ ތެރެއިން ރަނގަޅު ވެފައި ވަނީ އެންމެ މީހެކެވެ.\nދިއްދޫ ހޮސްޕިޓަލުން މައުލޫމާތު ދީފައިވާ ގޮތުގައި އެރަށުން ފައްސިވި މީހުންގެ ތެރެއިން 83 މީހުންނަކީ ޑައިރެކްޓު ކޮންޓެކްޓުންނެވެ. ފަސް މީހަކު ރެންޑަމް ސުންކުތަކުން ފައްސިވި އިރު3މީހުންނަކީ ހޯމް ކަރަންޓީނު ނިންމުމަށް ފަހު ނެގި ސުންކުން ފައްސިވި މީހުންނެވެ. އަދި އެރަށުން ފައްސިވި ފުރަތަމަ މީހަކީ ބަލީގެ އަލާމާތްތައް ފެނުމާއި އެކު ފްލޫ ކްލިނިކަށް ދެއްކުމުން ފައްސިވި މީހެކެވެ.\nހަލުވިކަމާއި އެކު ކުޑަ ދުވަސްކޮޅެއްގެ ތެރޭގައި ދިއްދޫގައި ބަލި ފެތުރުމާއި އެކު ދާދި ފަހުން އެރަށު ކައުންސިލުން ވަނީ ހަށުކަށި ފިޔަވަޅުތަކެއް އަޅާފައެވެ. އެގޮތުން ވަކި ގަޑިއެއްގައި އެއްގަމު އުޅަނދު ދުއްވުން މަނާ ކުރުމާއި ގިނަ ވަގުތުތަކެއްގައި ކާފިއު އިއުލާން ކުރުމުގެ އިތުރުން ވެސް ގިނަ ފިޔަވަޅުތަކެއް ހިމެނެއެވެ.\nދިއްދޫ އިން ފައްސިވި 98 މީހުންގެ ތެރެއިން ދެ މީހެއްގެ ހާލު ސީރިއަސްވެ، މީގެ ކުރިން ވަނީ ށ. އަތޮޅު ކޮވިޑް ފެސިލިޓީ އަށް ގެންދެވިފައެވެ. ހއ. އިހަވަންދޫގައި ސަރުކާރުން ކޮވިޑް ފެސިލިޓީ އެއް ގާއިމު ކުރި ނަމަވެސް، އެރަށުގައި ޑޮކްޓަރުންނާއި ނަރުހުން ނެތުމުގެ ސަބަބުން އެތަނުގެ ބޭނުން ހއ. އަތޮޅުގެ ރައްޔިތުންނަށް ކުރެވިފައެއް ނުވެއެވެ. މިކަމުގެ ސަބަބުން އެ އަތޮޅު ރައްޔިތުން އަންނަނީ ކަންބޮޑުވުން ފާޅު ކުރަމުންކަން ފާހަގަކޮށްލެވެއެވެ.


"ކޮއިމަލާ 4"އިން ދަތުރުކުރި ފަރާތްތައް ކަރަންޓީންވާން އަންގައިފި "ކޮއިމަލާ 4"އިން ދަތުރުކުރި ފަރާތްތައް ކަރަންޓީންވާން އަންގައިފި\n"ކޮއިމަލާ 4"އިން ދަތުރުކުރި ފަރާތްތައް ކަރަންޓީންވާން އަންގައިފި\nމިމަހުގެ9ވަނަ ދުވަހު "ކޮއިމަލާ 4"އިން ދަތުރު ކުރި ފަރާތްތައް ވީހާވެސް އަވަހަށް އެރަށެއްގެ ސިއްޙީ ޚިދުމަތްދޭ ތަނަކަށް އެންގުމަށް ހެލްތު ޕްރޮޓެކްޝަން އެޖެންސީ އެޗް.ޕީ.އޭއިން އެދިވަޑައިގެންފިއެވެ. އެޗް.ޕީ.އޭއިން ވަނީ އެފެރީ އިން ދަތުރުކުރި ފަރާތްތައް 23 ޖެނުއަރީއާ ހަމައަށް ކަރަންޓީންވެ ތިބުމަށްވެސް އަންގަވާފައެވެ.\n"ކޮއިމަލާ 4"އަކީ ގއ. އަތޮޅުގައި އަތޮޅު ފެރީގެ ޚިދުމަތް ދެމުންދާ ފެރީއެކެވެ. އެފެރީން ދަތުރު ކުރާ މީހުން ސިއްޙީ ޚިދުމަތްދޭ ތަންތަނަށް އެންގުމަށް އެޗް.ޕީ.އޭއިން އެދިފައި މިވަނީ ގއ. ދެއްވަދޫގައި އުފެދިފައިވާ ކޯވިޑް-19 ކޮލަސްޓަރއާ ގުޅުން ހުރި ބަޔަކު އެފެރީން ދަތުރުކޮށްފައިވާތީއެވެ.\nގއ. ދެއްވަދޫގައި އުފެދިފައިވާ ކްލަސްޓަރއާއި ގުޅުންހުރި ކޭސްތައް ވަނީ ގއ. ދާންދޫއާއި ގއ. ވިލިނގިލިންވެސް ފެނުމާ ގުޅިގެން އެދެރަށްވެސްވަނީ މޮނިޓަރިންގ ޙާލަތަށް ގެނެސް އެދެރަށުގެ ސްކޫލްތައްވެސްވަނީ ބަންދުކޮށްފައެވެ. އެގޮތުން މިހާތަނަށް ދާންދޫއިން2މީހަކު ޕޮޒިޓިވްވެފައިވާއިރު ވިލިނގިލިން އެކަކު ޕޮޒިޓިވްވެފައިވާކަމަށް އެޗް.ޕީ.އޭއިން މަޢުލޫމާތުދެއްވައެވެ.


Dho?! Bavathi Film Review: Dhivehi Cinema Sissuvaalaifi\nބަވަތި ރިވިއު: ދިވެހި ސިނަމާ ސިއްސުވާލައިފި\nވަރަށް ތަފާތު ވާނެއޭ ކިޔައިގެން އަބަދުވެސް ދިވެހި ސިނަމާއަށް އާންމުކޮށް ގެންނާނީ އެއް ރަހަގަނޑެއްގެ ފިލްމުތަކެވެ. ގުޅަ، ބަޖިޔަލަށް އެއް މަސްގަނޑެއް އަޅައިގެން ކާންދޭ އުސޫލުން، ތަފާތު ޖޯންރާއަކަށް ވިޔަސް، އަދިވެސް ދިވެހި މުސްކުޅި ފިލްމީ ސްޓައިލު ދޫކޮށްލާކަށް ނޫޅެ އެވެ. މި ޝަކުވާގެ ހައްލު ލިބިދާނެކަމުގެ އުއްމީދުގެ ހުޅުކޮޅު ނިވެމުން ދަނިކޮށް، އަނެއްކާ ވެސް އޮލިމްޕަހުގެ އިސްކުރީނުގެ އެ ހުޅުކޮޅު ނިވުނަނުދީ މި ވަނީ ހިފަހައްޓައިފަ އެވެ. އެ ހުޅުކޮޅަކީ "ބަވަތި" އެވެ.\nމިއީ ދިވެހި ސިނަމާއަށް މުޅިން އާ ބައެއް ކަމަށްވާ "އައި ފިލްމްސް" އަދި "ޕެންޑުލަމް އިންވެސްޓަމަންޓްސް" ގުޅިގެން ގެނެސްދިން ފުރަތަމަ ޕްރޮޑަކްޝަނެވެ. ގާތްގަނޑަކަށް ދެ ގަޑި އިރާއި އެއް މިނެޓުގެ ފިލްމަކީ ސައިކޮލޮޖިކަލް ތުރިލާއެކެވެ.\nއިންޑަސްޓްރީގައި ވަކި ހިއްޕާލައިގެން ތިބި ބައު އެކްޓަރުން ކޮންމެ ފިލްމެއްގައި ދައްކަމުންދާ އެއް ޖަރުބާތުތަކެއްގައި ޖެހި ފޫހިވެފައި ވަނިކޮށް، ކުއްލިއަށް އެ މަންޒަރު ބަދަލުކޮށްލީ އަރަމުން އަންނަ އާ ބަތަލާ ނުޒުހަތު ޝުއައިބު )ނުޒޫ( އާއި ދާއިރާއަށް މުޅިން އަލަށް ތައާރަފުކުރި އަހުމަދު އިފްނާޒެވެ. މި ފިލްމަށް ފަހު، ނުޒޫ އަކީ ކޮންމެ ރޯލަކަށް ވެސް ފިޓުވާނެ ބަތަލާއެކަން ނިންމައި ތައްގަނޑު ޖަހާ ވަރުވެއެވެ. އަލަށް ފީޗާ ފިލްމެއް ކުޅުނު މީހެކޭ ބުނާވަރަށް ވުރެ ފިލްމުގެ ބަތަލު މާ ބޮޑަށް ވެސް މޮޅެވެ.\nބަވަތި ރެޑްކާޕެޓް: ފިލްމުގެ ލީޑު ބަތަލާ ނުޒޫ، ޑައިރެކްޓަރު އިލްޔާސް އަދި ބަތަލު އިފްނާޒް.-- ދޯ ފޮޓޯ/ ހުސެން ވަހީދު\nޑައިރެކްޓަރު އިލްޔާސް ވަހީދު، އޭނާގެ އަމިއްލަ ސްކްރީންޕްލޭއަކަށް ނުޒޫ އާއި އިފްނާޒް އަދި ދާއިރާއަށް މުޅިން އާ ކާސްޓެއް ފިޓުކޮށްގެން ގެނެސްދީފައިވާލެއް ހަގީގަތުގައި ވަރަށް ވެސް މޮޅެވެ. ފުރަތަމަ ޑައިރެކްޝަނަށް ބަލާއިރު އޭނާއަކީ މި ދާއިރާއަށް އާ މީހެކޭ ނުބުނެވޭހާ ފުރިހަމަ އެވެ. ދިވެހި ސިނަމާ އަށް އުއްމީދީ މުޅިން އާ ފިލްމު އުފެއްދުންތެރިއެއް އުފަންވީ އެވެ. ފީޗާ ފިލްމެއް ގެނެސްދިނުމަށް އިޔްލާސް 20 އަހަރުވަންދެން ދެކެމުން އައި ބޮޑު ހުވަފެނެއް ހަގީގަތަކަށްވީ އެވެ.\n- އަހްމަދު އިފްނާޒް ފިރާގު\n- ފާތިމަތު ލަތީފާ\n- މުހައްމަދު ރަޝީދު\n- އިބްރާހިމް ފައިޒޫޒް އާދަމް\n- ވާހަކަ / ސްކްރީންޕްލޭ / ޑައިރެކްޝަން: އިލްޔާސް ވަހީދު\n- ޕްރޮޑިއުސަރު: އާސިމް އަލީ އަދި އަހްމަދު ވަހީދު\n- އެސިސްޓެންޓް ޑައިރެކްޓަރު: އަހްމަދު އިފްނާޒް ފިރާގު\n- ސިނަމެޓޯގްރެފީ: އަހުމަދު ވިޝާން (ކަނޑި)\n- ވިޝުއަލް އިފެކްޓްސް: މުހައްމަދު ސާމީ\n- އެޑިޓިން: އަމީދު\n- ޕޯސްޓް ޕްރޮޑަކްޝަން: އޯކޭޒް އިންކް\n- ޕްރޮޑަކްޝަން މެނޭޖަރު: ފާތިމަތު މައިޝާ އާދަމް\n- މިއުޒިކް: އިސްމާއިލް އަދީލް (މިސްޓީ)\n- މޭކަޕް އެންޑް ހެއާ: ރުތުބާ އަހްމަދު\n- ކޮސްޓިއުމް: އަސްމާ ވަހީދު\n"ބަވަތި" ގެ އޮފިޝަލް ޓްރެއިލާ.\nއިބޫ (އިފްނާޒް) އަކީ މާލޭގައި ދިރިއުޅޭ ފިޓްނެސް އިންސްޓުރަކްޓަރެކެވެ. ޝެހެނާޒް (ނުޒޫ) އާއި އިބޫ ދިމާވަނީ، ފިޓްނެސް ޕްރޮގުރާމެއް ހިންގަން ތިން މަސް ދުވަހަށް ރަށަކަށް ގޮސް އުޅެނިކޮށެވެ. އެ ދިޔަ ދުވަސްތަކުގައި، ތަފާތު ދެ މިޒާޖެއްގެ މި ދެމީހުންގެ ދެމެދުގައި ލޯބީގެ ހާއްސަ ގުޅުމެއް އުފެދި، ކައިވެނި ކުރެ އެވެ. ކައިވެންޏަށް ފަހު އަނބިމީހާ ގޮވައިގެން އިބޫ އެނބުރި މާލެއައުމާއެކު ޝެހެނާޒުއަށް އާދަޔާ ހިލާފު ކަންތައްތަކެއް ދިމާވާން ފަށަ އެވެ.\nޝެހެނާޒްއަށް ކުރިމަތިވަމުން ދިޔަ މި އާދަޔާ ހިލާފު ކަންތައްތަކުގެ ސިއްރު ގެނެސްދިނުމަށް ފިލްމު ފެށިގެން ނިމެންދެކަށް، އިލްޔާސް މި ފިލްމުގެ ސްކްރީންޕްލޭ އަތުރާލައިފައި އޮތީ މިފަހުން ދިވެހި އެއްވެސް ފިލްމެއްގައި ސްކްރީންޕްލޭއެއް ގެނެސްދީފައި ނުވާހާ މޮޅަށެވެ. ބޭކާރު މަންޒަރުތަކާއި ދިގުދެއްމުންތައް ނުލައި، ފޫހިނުވެ، ހުޝިޔާރުވެ، ކަމާވެގެން މީހަކަށް ބަލަން އިނދެވޭނެ ގޮތަށެވެ.\nއިބޫ އަދި ޝެހެނާޒް އެނބުރި މާލެ ދިޔަ ފަހުން ކޮންމެ މަންޒަރެއްގައި ވެސް އިންނަން ޖެހުނީ ނޭވާ ހިފައްޓާލައިގެންނެވެ. ދެން ވާނީ ކިހިނެއްތޯ ބެލުމަށެވެ. ފިލްމުގެ ނިމުން އައީ ވެސް ހީނުކުރާ ފަދަ ގޮތަކަށެވެ. މުޅި ފިލްމުގެ މަންޒަރު ބަދަލުވި އެވެ. އެ ހިސާބަށް ދަންދެން ވަރަށް ފެންވަރުގައި ފިލްމުގެ ސަސްޕެންސް އެއް ވަރެއްގައި ހިފަހައްޓައިލި އެވެ.\nބަވަތި ރެޑްކާޕެޓް: ފިލްމުގައި ނުޒޫގެ ބައްޕަގެ ރޯލު ކުޅުނު ފައިރޫޒް، ނުޒޫ އަދި ފިލްމުގައި ނުޒޫގެ މަންމަގެ ރޯލު ކުޅުނު ލަތީފާ.-- ދޯ ފޮޓޯ/ ހުސެން ވަހީދު\nއެންމެ ކަމުދިޔައީ އެ ސަސްޕެންސް ބޮޑު މަންޒަރުތަކުގެ ދެމެދުން ކޮންމެވެސް ވަރަކަށް އޯޑިއެންސް ހެއްވާލާ ކަހަލަ ބައެއް މަންޒަރުތައް ވެސް ގެނެސްދިނުމަށް ކޮށްފައި ހުރި މަސައްކަތުންނެވެ. ސަސްޕެންސް ނުގެއްލޭ ގޮތަށް ހިއުމާ ކްރިއޭޓުކޮށްފައިވާ ގޮތް ވަރަށް ވެސް ފުރިހަމަ އެވެ. އެކަމަކު ޑައިރެކްޓަރު ނަހުލާގެ ލޯބީގެ ފިލްމުތަކުގައި މުޅި އޯޑިއެންސް އަބަދު ރޯންޖެހޭ އިސްޓައިލަކު ނޫނެވެ. އަދި ޑައިރެކްޓަރު އަމްޖޭގެ ބިރުވެރި ފިލްމުތަކުގައި ކޮންމެ މަންޒަރަކުން ފިތްކަނޑައިގެން ގޮސް އިންނަންޖެހޭ ގޮތަކަށް ވެސް ނޫނެވެ. މިއީ މުޅިން އެހެން ލެވެލެކެވެ.\nފިލްމުގެ ހުރިހާ ހިސާބަކަށް ވެސް އެކި ރަހަތައް، ލޯތްބާއި، އުފާވެރި، ބިރުވެރި އަދި ހިތާމަވެރި މަންޒަރުތައް، ގަތާއި އަތުރާލައިފަ އެވެ. އެ ސަސްޕެންސް ވަރުގަދަ މަންޒަރުތަކުގެ ދެމެދުން މި ބުނާ ހުރިހާ ރަހައެއް އަދި ހާއްސަކޮށް ހެއްވާލާ ކަހަލަ ބައިތަކެއް ގެނެސްދީފައި ހުރި ނަމަވެސް އެކަން އޮޑުކަމަށް ނުވެސް ދައްކަ އެވެ. ބެލެވެނީ އެއީ ފިލްމުގައި އަންނަ ހުރިހާ ހާލަތަކާއި ގުޅޭނެ ގޮތަށް އިބޫ އަދި ޝެހެނާޒްގެ ކެރެކްޓާ ފައްކާކޮށްފައި ވާތީހެންނެވެ.\nBavathi balanvee 12 sababu\nފިލްމު "ބަވަތި" ދާންޖެހޭ ސަބަބުތައް ގެނެސްދީފައިވާ އާޓިކަލްއެއް.\nމި ވަގުތު ފިލްމީ ދާއިރާގައި ޝެހެނާޒްގެ ރޯލަށް އެންމެ ފެތޭނެ މީހަކަށް ހުރީ ވެސް އެކްޓްރެސް ނުޒޫ އެވެ. އެ ރޯލު އެ ފެންވަރަށް ކުޅެލެވޭނެ އެހެން ބަތަލާއެއް ފިލްމީ ދާއިރާއިން އަތުޖެހިދާނެއެކޭ އަހަރެން ނުބުނާނަމެވެ. ސަބަބު ވަރަށް ސާފެވެ. ފިލްމު "މަލިކާ" އިން 2017 ވަނަ އަހަރު ފިލްމީ ދާއިރާއަށް ނިކުތް ނުޒޫ މިހާތަނަށް އޭނާ ކުޅުނު ކޮންމެ ފިލްމެއްގައި ވެސް ފެނުނީ ތަފާތު ރޯލަކުންނެވެ. ހަމައެކަނި މި އަހަރު ނިކުތް އޭނާގެ ފިލްމުތަކަށް -- ބަވަތި އާ ނުލައި ތިން ފިލްމު -- ބެލިއަސް މި ބުނާ ތަފާތު ފެންނާނެ އެވެ.\nބަވަތިގެ ރެޑްކާޕެޓް: ނުޒޫ އާއެކު ފިލްމުގެ ޑައިރެކްޓަރު އިލްޔާސް.-- ދޯ ފޮޓޯ/ ހުސެން ވަހީދު\nއިފްނާޒް ވެސް އޭނާއަށް ދީފައިވާ އިބޫގެ ރޯލު، އާ އެކްޓަރެއްކަން އިހުސާސްނުވާހާ މޮޅަށް ކުޅެފައިވެ އެވެ. އެކްޓިންގެ ކުޑަ ވެސް މައްސަލައެއް ހުރީ ޝެހެނާޒްގެ މަންމަގެ ރޯލު ކުޅުނު ލަތީފާގެ އެވެ. ބައެއް ޑައިލޮގުތައް ކިޔުމުގައި އާއި އިހުސާސްތައް ދައްކައި ދިނުމަށް އޭނާ އަށް އުނދަގޫވާ ކަހަލަ ގޮތެއް ހުރިކަން ފާހަގަކުރެވުނެވެ. ދަރާ ރަޝީދު އާއި ފައިރޫޒްގެ އޮން-ސްކްރީން ޓައިމް ކުޑަވިޔަސް އެމީހުންގެ ކެރެކްޓާ ވަރަށް މުހިންމެވެ. ފިލްމު ނިމޭއިރު ކޮންމެ މީހެއްގެ ރޯލަށް ވެސް ފުރިހަމަ އަށް އިންސާފު ލިބެ އެވެ.\nދައްކަންޖެހޭ އެންމެ މުހިންމު ވާހަކަ އަދި އޮތީ އެވެ. މި ފިލްމުގެ ހިތްގައިމު ސިނަމެޓޯގްރެފީ އާއި ވިޝުއަލް އިފެކްޓްސް އެވެ. ގައުމީ އެވޯޑު ހޯދާފައިވާ ތަޖުރިބާކާރު ކެމެރާމަން، ކަނޑީގެ މަސައްކަތައް އިތުރު ތައާރަފެއް ބޭނުމެއް ނުވާނޭ ފަދައިން އޮއްސަން ހުރީ ހުސް ތައުރީފެވެ. މި ފިލްމަކީ މިހާތަނަށް އޭނާ އެންމެ ބޮޑު ތަފާތެއް ދެއްކި މަސައްކަތަށް ވެސް ވެދާނެއެވެ. ފިލްމު ޝޫޓުކޮށްފައިވާ ކ.ކާށިދޫގެ ހިތްގައިމު މަންޒަރުތައް އިސްކުރީނުން އެހާ ރީތިކޮށް ބަލައިލަން އެ ލިބުނީ ކަނޑީގެ ތަޖުރިބާ އާއި ހުނަރުގެ ވަރަށް ބޮޑު ޕަސެންޓަކާ ހެދިއެވެ.\nފިލްމުގެ ވިޝުއަލް އިފެކްޓްސްގެ މަސައްކަތްކުރީ އޯކޭޒް އިންކްގެ ސާމީ އެވެ. ރަނގަޅަށް ހަނދާންވާ ނަމަ މިއީ މިހާތަނަށް އެންމެ ގިނަ އިފެކްޓްސް މިގޮތަށް ބޭނުންކޮށްފައިވާ ދިވެހި ފިލްމެވެ. ކަނޑީގެ ކެމެރާގެ މަސައްކަތާއި ސާމީގެ މަސައްކަތް ގޮސް ބްލެންޑުވެގެން އަންނައިރު ހެސްކިޔާފަ ސަޅި އެވެ. ހާއްސަކޮށް މޫދުގައި ނަގައިފައިވާ މަންޒަރުތައް ހަމަ އޮބިނޯވެ އެވެ. މިއާއެކު ކުރިން ދިވެހި ސިނަމާގައި ޓެކްނިކަލް ސައިޑުން އެންމެ ކޮލެޓީ ފިލްމު ހަދާ ޕްރޮޑަކްޝަނެއްގެ ގޮތުގައި މަޝްހޫރުވެފައި އޮތް "ޑާކްރެއިން" ގެ ވިލާގަނޑުގެ މައްޗަށް "ބަވަތީ" ގެ ހިޔަނި ރަނގަޅަށް ވެސް އެޅުނީ އެވެ.\nއަހްމަދު ނަޒީހު "ބަވަތި" އަށް ކިޔާފައިވާ ލަވަ "ހީލާ".\nމިސްޓީގެ މިއުޒިކުގެ ވާހަކަ ވެސް ނުދައްކާ ނިންމާލެވޭކަށް ނެތެވެ. އެންމެ ރީތީ އަހްމަދު ނަޒީހުގެ އަޑުން އިއްވާލި "ހީލާ" އެވެ. ޔާމީން ރަަޝީދުގެ އަޑުން އިވުނު "މީ ބަލަ ލޯބިކަން" އަދި ޖައިޝާ ވަހީދު ކިޔާފައިވާ ޕްރޯމޯ ލަވަ "ބަވަތި" ވެސް ވަރަށް ރީއްޗެވެ. މި ލަވަތަކުގެ ލިރިކްސް ފިލްމުގެ ވާހަކައާ ވަރަށް ގުޅެ އެވެ.\nޔަގީނަށް ވެސް މި ފިލްމަކީ ދިވެހި ސިނަމާގައި މުޅިން އާ ބެންޗުމާކެއް އުފައްދާނެ ފިލްމަކަށް ވާނެ އެވެ. އީސާ ޝަރީފްގެ "ފަތިސްހަނދުވަރު"، އަހްމަދު ނިޔާޒް (ޑެޓްރީ) ގެ "ދެރިޔާ"، ފާތިމަތު ނަހުލާގެ "ޒުލޭހާ" އާއި "4426" އަދި ރަވީ ފާރޫގުގެ "ވިޝްކާ" ފަދަ ދިވެހި ސިނާމާގެ އެންމެ މޮޅެތި ފިލްމުތަކުގެ ލިސްޓުގެ އެންމެ މަތީގައި ހިމަނަންޖެހެ އެވެ. އަދި ހާއްސަކޮށް ދާއިރާއަށް އަލަށް ނުކުތް ބަޔަކު ކުރި މަސައްކަތެއް ވީމާ އެކަން ފާހަގަކުރަން ވެސް ޖެހެ އެވެ.\nމި ފިލްމަށް އަހަރެން ދޭނެ ރޭޓިންނަކީ 4/5 (⭐⭐⭐⭐)


Dhivehin kaanvee goiy furathama faharah | Mihaaru\nކެއުމުގައި ހިމަނަން ޖެހޭ ބާވަތްތަކާއި އެ އެއްޗެހި ބޭނުންކުރަންވީ ނިސްބަތް އަންގައިދޭ "ދިވެހިރާއްޖޭގެ ފުޑް ގައިޑް" ތަމްސީލްކޮށްދީފައި: ދިވެހިންގެ ކެއުމަށް ބިނާކޮށް، ކެއިންބުއިމުގެ އިރުޝާދުތަކެއް ފުރަތަމަ ފަހަރަށް ވަނީ ނެރެފައި. ފޮޓޯ: ހެލްތު މިނިސްޓްރީ\n28 އެޕްރީލް 2019 - 08:23 30 comments\nކްރީމް ކްރޭކަރު ބިސްކޯދު ކިތަންމެ ކަމުދިޔަޔަސް، ސަރުބީ އާއި ލޮނު ގިނަކަމުން، އެއީ އަބަދު ކާން ހެޔޮވާ ވަރު އެއްޗެއް ނޫނެވެ. އެކަމަކު ދޭތެރެއަކުން ދެތިން ބިސްކޯދު ކާލެވިދާނެ އެވެ. ޖޫސް ގިރީމާ މޭވާގައި ހުންނަ ނަރު (ފައިބަ) ނެތިގެންދާނެތީ އާއި ޖޫހަށް ހަކުރު އެޅުން ރަނގަޅު ނުވާނެތީ އެންމެ ފައިދާހުރި ގޮތަކީ މޭވާ އޮތް ގޮތަށް ކާލުމެވެ. ބަނބުކެޔޮ، އަލަ އަދި ކައްޓަލަ ނުތެލުލާށެވެ.\nދިވެހިން ކާންވީ އެއްޗެއްސާއި ކެއުމުގެ އާދަތައް ބަހައްޓަންވީ ގޮތުގެ ޑައިޓްރީ އިރުޝާދެއް ސަރުކާރުން ފުރަތަމަ ފަހަރަށް ނެރުނު އިރު މިފަދަ ގިނަ މައުލޫމާތުތަކެއް ވަނީ ހިމަނައިފަ އެވެ. ހެލްތު މިނިސްޓްރީގެ ވެބްސައިޓުގައި ޝާއިއުކޮށްފައިވާ ނެޝަނަލް ފުޑް ބޭސްޑް ޑައިޓްރީ ގައިޑްލައިން ތައްޔާރުކޮށްފައި ވަނީ ރާއްޖޭގައި ބޭނުންކުރާ ކާބޯތަކެއްޗާއި ދިވެހިންގެ ކެއިންބުއިމުގެ އާދަތަކަށް ބިނާކޮށެވެ.\nގޭގައި ކައްކައިގެން ކެއުމާއި ހަރަކާތްތެރިކޮށް އުޅުމުގެ އާދަކާދަ ބަދަލުވެ، ގިނަ ވަގުތު އިށީނދެގެން ނުވަތަ ހެލިފެލިނުވެ ތިބުމާއި ޕްރޮސެސްކުރި ކާނާ އާއި ސަރުބީ އާއި ހަކުރު ގިނަ ކާނާ އަދި ހަކުރު ގިނަ ބުއިންތައް ގިނައިން ބޭނުންކުރުން އާއްމުވެފައިވާ އިރު ބޮޑެތި ބަލިތައް ވެސް ދިވެހިންގެ ތެރޭގައި އާއްމުވެފައިވާކަން ހެލްތު މިނިސްޓްރީން ފާހަގަކުރެ އެވެ.\nއިނގިރޭސިބަހުން ނެރެފައިވާ ޑައިޓްރީ ގައިޑްލައިންގައި ބުނެފައިވާ ގޮތުން އެ އިރުޝާދު ނެރުމުގެ ބޭނުމަކީ ދިވެހިންގެ ނިއުޓްރިޝަން ހާލަތު ރަނގަޅުކޮށް، ކެއިންބުއިމުގެ އާދަތަކާ ގުޅިފައިވާ ބޮޑެތި ބަލިތަކުން ރައްކާތެރިވުމަށް މަގުފަހިކުރުމެވެ.\nހަށިގަނޑަށް ބޭނުންވާ މިންވަރަށް ހަކަތަ އާއި ނިއުޓްރިއެންޓްސް ލިއްބައިދޭނެ ކާބޯތަކެއްޗާއި އެ އެއްޗެހި ބޭނުންކުރާނެ މިންވަރު ޑައިޓްރީ ގައިޑްލައިންގައި ބުނެދީފައިވެ އެވެ. ތުއްތުކުދިންނާއި ކުޑަކުދިންނާއި ފުރާވަރު ކުދިންނާއި މާބަނޑު މީހުންނާއި ގާތުން ކިރުދޭ މައިންނާއި އުމުރުން ދުވަސްވީ މީހުންނަށް ހާއްސަ އިރުޝާދުތައް ވެސް ވަނީ ހިމަނައިފަ އެވެ.\nގައިޑްލައިންގައި، ފަހަރަކު ކާން ޖެހޭ މިންވަރު (ސާވިން ސައިޒް) ކަނޑައަޅާފައި ވަނީ މެދު މިންވަރަކަށް ހަރަކާތްތެރިވެ އުޅޭ ބޮޑެތި މީހުންނަށް އެކަށީގެންވާ ވަރަށެވެ. ކުޑަކުދިންނާއި އުމުރުން ދުވަސްވީ މީހުން ކާން ޖެހެނީ އެއަށް ވުރެ މަދުންނެވެ. ބުރަ މަސައްކަތްތައް ކުރާ ފިރިހެނުންނާއި ފުރާވަރު ކުދިންނާއި މާބަނޑުމީހުންނާއި ގާތުން ކިރުދޭ މީހުންނަށް އެއަށް ވުރެ ގިނައިން ކާނާ ބޭނުންވާނެ ކަމަށާއި ހާއްސަ ޑައިޓްތައް ގެންގުޅެން ޖެހޭ މީހުން ޑައިޓީޝަނެއް ނުވަތަ ސިއްހީ މާހިރެއްގެ ލަފާ ހޯދަން ވާނެ ކަމަށް ގައިޑްލައިން ބުނެ އެވެ.\nގައިޑްލައިންގައި ހުރި ބައެއް ޓިޕްސް\nގަރުދިޔަ އާއި ބަތް ކާ އިރު ވެސް ފެހި ފަތް އަދި ކިއުކަމްބާ ފަދަ ތަރުކާރީއާ އެކު ކާށެވެ. މުގު ރިހަ ކައްކާ އިރު ކާށި ކިރު އަޅާ ވަރު މަދުކުރާށެވެ. ބަރަބޮލުގެ އޮށް އުކާނުލައި ހަނާކޮށްގެން ލުއިކާނާއެއް ގޮތަށް ބޭނުންކުރާށެވެ. އެއީ ވަރަށް ފައިދާހުރި، ކޮލެސްޓްރޯލް ދަށްކޮށްދޭ އެއްޗެކެވެ. ގެރިކިރު ބޭނުން ނުކުރާށެވެ. ކުޑަކުދިން ފިޔަވައި އެހެން މީހުންނަށް ރަނގަޅީ ލޯ ފެޓް ކިރެވެ. ހިކިކިރު ގިރާ އިރު ހަކުރާއި މައިލޯ، އޮވަލްޓީން އަދި ބޯންވިޓާ ފަދަ މޯލްޓް އުފެއްދުންތައް ނާޅާށެވެ.\nދުވާލަކު ބިހަކަށް ވުރެ ގިނައިން ނުކާށެވެ.\nހަށިގަނޑަށް ފައިދާހުރި ލުއި ކާނާގެ ތެރޭގައި ލޮނު ނުލައި ހުންނަ ނަޓްސް އަދި ސަނާމުގު ހިމެނެ އެވެ.\nރެޑް ރައިސް އަދި ބްރައުން ރައިސް ފަދަ ގޮވާމުގެ ބާވަތްތައް މަޑުވާލެއް ވަރަށް ލަހެވެ. އެކަމަކު ކެއްކުމުގެ 30 މިނިޓް ކުރިން ފެނަށް އަޅާފައި ބަހައްޓައިފި ނަމަ އަވަހަށް މަޑުވާނެ އެވެ.\nއާޓާ ރޮށި ނުބައިއްޔާ ނުވަތަ ކޮންމެ ދުވަހަކު ކާން އަގުބޮޑިއްޔާ އާދައިގެ ހުދު ފުށާއި އާޓާ ފުށް އެއްކޮށްލައިގެން ވެސް ރޮށި ފިހެވިދާނެ އެވެ. ހުދު ފުށުން ރޮށި ފިހާ އިރު އޯޓްސް ނުވަތަ އެ ނޫން ވެސް ހޯލް ގްރެއިންގެ ބާވަތަކާ އެއްކޮށްލީމާ ނިއުޓްރިއެންޓްސް އިތުރުވެ ފައިބަ ލިބޭނެ އެވެ.\nފެނުކެއްކި މާޅޮސްކެޔޮ، ބަނބުކެޔޮ، އަލަ އަދި ކައްޓަލަ ފަދަ ފަލަމަޑީގެ ބާވަތްތައް ސައިޑް ޑިޝްއެއްގެ ބަދަލުގައި ބޭނުންކުރަންވާނީ މައިގަނޑު ކެއުމެއްގެ ގޮތުގަ އެވެ. އެފަދަ އެއްޗެހި ބަތް ނުވަތަ ރޮއްޓާ އެކު ކާ ނަމަ ކެއުމުގައި ގޮވާމާއި ފަލަމަޑި ބޭނުންކުރަން ޖެހޭ ވަރަށް ވުރެ އިތުރުވެގެންދާނެ އެވެ.\nހުދު ޕާނުގެ ބަދަލުގައި ހޯލް ގްރެއިން ޕާން ކާށެވެ. މުށި ކުލައިގައި ހުންނަ ހުރިހާ ޕާނަކީ ހޯލް ގްރެއިން ޕާނެއް ނޫނެވެ. ބައެއް ބްރައުން ބްރައުޑް ތައްޔާރުކޮށްފައި ހުންނަނީ ހުދު ފުށަށް ކުލަ އަޅައިގެންނެވެ. އެހެންވީމާ ޕާން ގަންނަންވާނީ އިންގްރީޑިއެންޓްތަކަކީ ކޮބައިތޯ ބަލައިފަ އެވެ. ފަރާޓާ އާއި ހުނި ރޮށްޓާއި ގަނޑުކުރި ތައްޔާރީ ރޮށި، ފަރާޓާ އަދި ނާންއަކީ ސަރުބީ ގިނަ އެއްޗެހި ކަމަށް ވާތީ އެ އެއްޗެހި ބޭނުންކުރުން މަދުކުރާށެވެ.\nކާބޯތަކެތި ގަންނަ އިރު، ބޭރުގައި ލިޔެފައި ހުންނަ ލޭބަލް ކިޔައި، އެ އެއްޗެއް ހަދަން ބޭނުންކޮށްފައިވާ އިންގްރީޑިއެންޓްތަކާއި އެއިން ލިބިދޭ ނިއުޓްރިޝަންއަކީ ކޮބައިތޯ ބަލާށެވެ.\nކާއެއްޗެހީގެ މޮޑެލްތަކެއް: ކެއުމުގައި ހުރިހާ ބާވަތެއްގެ ކާނާ ހިމަނަން ޖެހޭ\nމުހިއްމީ މެދުމިނަށް އުޅުން\nހަށިގަނޑަށް ބޭނުންވާ ކާބޯތަކެތި މިންހެޔޮކޮށް ލިބިދޭނީ ކެއިންބުއިމުގައި މެދުމިން އިހްތިޔާރުކޮށްގެންނެވެ. ތަފާތު ބާވަތްތަކުގެ ކާނާ ބޭނުންކުރަން ޖެހެ އެވެ. ވިސްނަންވީ ކެއުމުގައި ހުރިހާ ފުޑް ގްރޫޕްތަކެއް ހިމަނާށެވެ. އެ ފަސް ބާވަތަކީ:\n1. ގޮވާމާއި ފަލަމަޑި\n2. އެއްގަމު މަހާއި ކަނޑުމަސް، ބިސް، މުގު، ތޮޅި ފަދަ ތަކެތި\n3. ކިރާއި ކިރުގެ އުފެއްދުންތައް\nފެން ބުއިމަށާއި ތެލާއި ސަރުބީގެ ފައިދާހުރި ބާވަތްތައް މަދު މިންވަރަކަށް ބޭނުންކުރުމަށާއި ގަވާއިދުން ކަސްރަތުކުރުމަށް ވެސް ގައިޑްލައިންގައި ވަނީ އިރުޝާދު ދީފަ އެވެ.\n"ހަށިގަނޑަށް ބޭނުންވާ މިންވަރަށް ހުރިހާ ނިއުޓްރިއެންޓްސް އެންމެ ކާނާއަކުން ލިއްބައިދޭނެ އެއްޗެއް ނުވޭ،" ގައިޑްލައިންގައި ވެ އެވެ.\nކެއުމުގައި ހިމަނަން ޖެހޭ ބާވަތްތައް އަދި އެ އެއްޗެހި ބޭނުންކުރަންވީ ނިސްބަތް އަންގައިދޭ "ފުޑް ގައިޑް"\nގޮވާމާއި ފަލަމަޑި: ދުވާލަކު 6-10 ސާވިން\nމި ގްރޫޕުގެ އެކި ކާއެއްޗެހީގެ އެއް ސާވިންގެ މިންވަރު: އެއް ފޮތި ޕާން، އެއް ރޮށި، 1/4 ހުނިރޮށި، 1/2 ޖޯޑު ބަތް/ ޕާސްތާ/ ބާލީ، 1/2 ޖޯޑު ކެއްކި އޯޓްސް، 2/3 ޖޯޑު ނުވަތަ 30 ގްރާމް ވީޓް ސީރިއަލް، 1/2 ޖޯޑު ކައްޓަލަ/ އަލަ، 3/4 ޖޯޑު މާޅެސްކެޔޮ\nގޮވާމާއި ފަލަމަޑީގެ ބާވަތްތައް ބޭނުންކުރުމުގައި ސަމާލުކަން ދޭން ޖެހެނީ އެ މީހެއްގެ ހަރަކާތްތެރިކަން ހުރި މިންވަރަކުން ކާށެވެ. ހެލިފެލިވެ ނޫޅޭ މީހަކު މި ގްރޫޕުގެ އެއްޗެހި މާ ގިނައިން ކަންޏާ ބަރުދަން އިތުރުވާނެ އެވެ. އެކަމަކު ގަވާއިދުން ކަސްރަތުކުރާ މީހެއް ނަމަ، ލަފާދީފައިވާ ސާވިން ސައިޒުގެ ތެރެއިން މަތީ މިންވަރެއް އިހްތިޔާރުކުރެވިދާނެ އެވެ.\nމޭވާ: ދުވާލަކު 2-3 ސާވިން\nބައެއް މޭވާތައް، ސާވިންއަކަށް ޖެހޭ މިންވަރު: ކަރާ/ ފަޅޯ ފަދަ ތާޒާ މޭވާގެ އެއް ޖޯޑު ނުވަތަ 250 އެމްއެލް، ދޮންކެޔޮ/ އާފަލު/ ފޭރު ފަދަ މޭވާ ނަމަ މެދު ސައިޒުގެ އެކަތި، ކަދުރު/ މޭބިސްކަދުރު ފަދަ ހިކި މޭވާއެއް ނަމަ 1/4 ޖޯޑު\nތަރުކާރީ: ދުވާލަކު 3-5 ސާވިން\nސާވިން އަކަށް ޖެހޭ މިންވަރު: 1 ޖޯޑު ފެހި ފަތް/ ރޮލާ ކާލާ ތަރުކާރީ، 1/2 ޖޯޑު ކެއްކި ތަރުކާރީ، 1/2 ޖޯޑު ގަނޑުކުރި/ ދަޅުގައި ބަންދުކުރި ތަރުކާރީ\nއެއްގަމު މަހާއި ކަނޑުމަސް، ބިސް، މުގު، ތޮޅި: ދުވާލަކު2ސާވިން\nއެކި އެއްޗެހީގެ ސާވިންއަކަށް ޖެހޭ މިންވަރު: ކައްކާފައި ހުންނަ ކުކުޅުގެ 80 ގްރާމް، ކައްކާފައި ހުންނަ މަހުގެ 100 ގްރާމް، ބޮޑު ދެ ބިސް، ކައްކާފައި ހުންނަ ގެރި/ ބަކަރީގެ 65 ގްރާމް، 1 ޖޯޑު މުގު/ ސަނާމުގު/ ކިޑްނީ ބީންސް، 30 ގްރާމް ނަޓްސް/ ބަދަން/ ބަރަބޯ އޮށް\n* ދުވާލަކު ކާންވާނީ އެންމެ ބިހެއް\nކިރު އަދި ކިރުގެ ބާވަތްތައް: ދުވާލަކު2ސާވިން\nސާވިން އަކަށް ޖެހޭ މިންވަރު: 1 ތަށި (250 އެމްއެލް) ކިރު، ދޭއް ބައި މޭޒުމަތީސަމުސާ ފުލް ކްރީމް ހިކި ކިރު،2ފޮތި ޗީޒް، 3/4 ޖޯޑު (200 ގްރާމް) ޕްލެއިން ޔޯގަޓް\nދިވެހިން ކައިބޮއެ، ހެލިފެލިވެ އުޅެންވީ ގޮތުގެ އިރުޝާދުން ބައެއް ކަންކަން\n1. މައިގަނޑު ފަސް ފުޑް ގްރޫޕުގައި ހިމެނޭ އެކި ވައްތަރުގެ ކާބޯތަކެތި ބޭނުންކުރުން\n2. ކޮންމެ ދުވަހަކު ވެސް މޭވާ އާއި ތަރުކާރީ ކެއުން\n3. ސެޗުރޭޓެޑް ފެޓް މަދުކޮށް، ޓްރާންސް ފެޓާ ދުރުވެ، އެހެނިހެން ފެޓް އަދި ތެލުގެ ބާވަތްތައް މެދުމިނެއްގައި ހިފެހެއްޓުން\n4. ހަކުރު މަދުކުރުން\n5. ލޮނު މަދުކުރުން\n6. ޖަންކް ފުޑް އަދި ޕްރޮސެސްކުރި ކާނާ މަދުކުރުން\n7. ބައިވަރު ފެން ބުއިން އަދި ހަކުރުއެޅި ބުއިންތަކުގެ ބަދަލުގައި ފެން ބޭނުންކުރުން\n8. ދުޅަހެޔޮ ބަރުދަނެއްގައި ދެމިހުރުން\n9. ހަފްތާގެ ގިނަ ދުވަސްތަކުގައި ހަރަކާތްތެރިކޮށް އުޅުން\nނެޝަނަލް ފުޑް ބޭސްޑް ޑައިޓްރީ ގައިޑްލައިން\nއިތުރު ލިޔުންތައް ސިއްހަތު ކަސްރަތު ގައިން ގަޔަށް ނާރާ ބަލިތައް ފަލަވުން ބަލިތައް ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ


93 meehaku admit koh faruvaadheyn fashaifi\n93 މީހަކު އެޑްމިޓްކޮށްފި\nހަ މީހަކަށް އައިސީޔޫގައި ދަނީ ފަރުވާ ދެމުން\nހުޅުމާލެ މެޑިކަލް ފެސިލިޓީގައި 87 މީހަކަށް ދަނީ ފަރުވާ ދެމުން\nކ. މާލެ |4އޯގަސްޓް 2020 | އަންގާރަ 07:25 | 9,328\nކޮވިޑް-19 ގެ ހާލު ބޮޑު މީހުންނަށް ފަރުވާދެމުން އަންނަ ދަރުމަވަންތަ ހޮސްޕިޓަލް؛ އެކި ފެސިލިޓީތަކުގައި 93 މީހަކަށް ދަނީ ފަރުވާ ދެމުން - ރާއްޖެއެމްވީ\nކޮވިޑް-19 ޖެހުނު މީހުންގެ ތެރެއިން 93 މީހަކަށް އެޑްމިޓްކޮށްގެން ފަރުވާދޭން ފަށާފައިވާ ކަމަށް ހެލްތް ޕްރޮޓެކްޝަން އެޖެންސީން ބުނެފިއެވެ.\nހެލްތް ޕްރޮޓެކްޝަން އެޖެންސީގެ ޑޭޝްބޯޑު ދައްކާގޮތުން 93 މީހަކު މިހާތަނަށް އެޑްމިޓްކޮށްގެން ފަރުވާދެމުން އަންނަ އިރު، މިއީ ރާއްޖޭގައި މިހާތަނަށް ބަލިޖެހިގެން އެންމެ ގިނަ އަދަދަކަށް ފަރުވާދެމުން އަންނަ ފަހަރެވެ.\nހޯމަ ދުވަހުގެރޭ ހެލްތް އެމަރޖެންސީ އޮޕަރޭޝަން ސެންޓަރ (އެޗްއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ 92 މީހަކަށް ފަރުވާ ދެމުން ދަނީ ހޮސްޕިޓަލްގައި ކަމަށާ އޭގެ ތެރެއިން ހަ މީހަކަށް އައިސީޔޫގައި ފަރުވާ ދެމުންދާއިރު ދެ މީހަކަށް ފަރުވާ ދެމުންދަނީ ވެންޓިލޭޓަރުގައި ކަމަށެވެ.\nއެޑްމިޓްކޮށްގެން ފަރުވާ ދެމުން އަންނަ މީހުންގެ ތެރެއިން ހުޅުމާލެ މެޑިކަލް ފެސިލިޓީގައި 87 މީހަކަށް ދަނީ ފަރުވާ ދެމުންނެވެ. އަދި ދަރުމަވަންތަ ހޮސްޕިޓަލްގައި ތިން މީހަކަށް ފަރުވާދެމުން އަންނަ އިރު، ބ. އޭދަފުށީ ކޮވިޑް ސެންޓަރާއި ށ. ފުނަދޫ ކޮވިޑް ސެންޓަރުގައި ވެސް ދެ މީހަކަށް ދަނީ ފަރުވާ ދެމުންނެވެ.\nހޯމަ ދުވަހުގެ އިރުއޮއްސި 6:00އާ ހަމައަށް ރާއްޖެއިން އިތުރު 129 މީހަކު ކޮވިޑް-19ށް ޕޮޒިޓިވްވެފައިވެއެވެ. އެޗްޕީއޭއިން ބުނީ މީގެ ތެރެއިން ދެ މީހުންނަކީ އަތޮޅު ތެރެއިން ޕޮޒިޓިވްވި މީހުން ކަމަށެވެ. އަދި އޭގެ ތެރެއިން 127 މީހުންނަކީ ގްރޭޓަރ މާލެ ސަރަހައްދުން ޕޮޒިޓިވްވެފައިވާ މީހުން ކަމަށެވެ.\nރާއްޖެއިން ކޮވިޑް ބައްޔަށް އިތުރު 129 މީހުން އަނެއްކާ ޕޮޒިޓިވްވެފައިވާ އިރު، އޭގެ ތެރެއިން 93 މީހުންނަކީ ދިވެހިންނެވެ. ދެން ހިމެނެނީ ބަންގްލަދޭޝްގެ 23 މީހަކާއި އިންޑިއާގެ އަށް މީހަކާއި ސްރީލަންކާގެ ހަތަރު މީހަކާއި އިންޑޮނޭޝިއާ މީހެކެވެ.\nމިއާއިއެކު ޕޮޒިޓިވްވި މީހުންގެ އަދަދު ވަނީ 4293ށް އަރާފައެވެ. ހޯމަ ދުވަހު އިތުރު 27 މީހަކު ވަނީ ބަލިން ފަސޭހަވެފައެވެ. އެއާއެކު ބަލިން ފަސޭހަވި މީހުންގެ އަދަދު ވަނީ 2670ށް އަރާފައެވެ.\nމި ފަހަކަށް އައިސް ބަލި ޖެހޭ މީހުންގެ އަދަދު ދަނީ އިތުރުވަމުންނެވެ. ރާއްޖޭގައި ކޮވިޑް-19ށް ޕޮޒިޓިވްވި މީހުންގެ ތެރެއިން 93 މީހަކަށް އަންނަނީ އެކި ފެސިލިޓީތަކުގައި ފަރުވާ ދެމުންނެވެ. މިހާތަނަށް މި ބަލީގައި 18 މީހަކު މަރުވެފައިވާ އިރު، ގިނައީ ދިވެހިންނެވެ.\nމިހާތަނަށް ޕޮޒިޓިވްވި މީހުންގެ ތަފްސީލުތަކަށް ބަލާ އިރު، ޕޮޒިޓިވްވި ދިވެހިންގެ އަދަދު ވަނީ 2178ށް އަރާފައެވެ. 1687 ބަންގުލަދޭޝް މީހުން ޕޮޒިޓިވްވެފައިވާ އިރު، އިންޑިއާގެ 302 މީހަކާއި، ނޭޕާލްގެ 48 މީހަކާއި ލަންކާގެ 41 މީހެއްގެ އިތުރުން އިޓަލީގެ 11 މީހެއް އަދި އިންޑޮނޭޝިއާގެ7މީހަކާއި އެހެނިހެން ގައުމުތަކަށް ނިސްބަތްވާ 19 މީހަކު ރާއްޖޭގައި ޕޮޒިޓިވްވެފައިވެއެވެ.


vnews - Premier League: Arsenal ge mahchah Chelsea kurihoadhaifi\nޕްރިމިއާ ލީގު: އާސެނަލްގެ މައްޗަށް ޗެލްސީ ކުރިހޯދައިފި\nއާސެނަލް އަދި ޗެލްސީ ބައްދަލުކުރި މެޗުގެ ތެރެއިން - ފޮޓޯ: ޓުވިޓާ\nޕްރިމިއާ ލީގުގައި އާސެނަލްގެ މައްޗަށް ޗެލްސީ ކުރިހޯދައިފިއެވެ.\nހޮނިހިރު ދުވަހުގެ ރޭ ކުޅުނު މެޗުގައި އާސެނަލްގެ މައްޗަށް ޗެލްސީ ކުރިހޯދީ 2-3 ގެ ނަތީޖާއަކުންނެވެ.\nޗެލްސީގެ އަމިއްލަ ދަނޑުގައި ކުޅުނު މިމެޗުގައި ފުރަތަމަ ލަނޑުޖަހާ ލީޑުނެގީ އެޓީމުންނެވެ. މިލަނޑު ނުވަވަނަ މިނެޓުގައި މާކަސް އެލޮންސޯގެ އެހީތެރިކަމާއެކު ކާމިޔާބުކުރީ ޕެޑްރޯ ރޮޑްރިގޭޒްއެވެ.\nމިލަނޑަށްފަހުވެސް ޗެލްސީން ދިޔައީ އާސެނަލްގެ ގޯލަށް ނުރައްކާކޮށް ހަމަލާ އުފައްދަމުންނެވެ. އެގޮތުން 20 ވަނަ މިނެޓުގައި އަލްވަރާ މޮރާޓާ ކާމިޔާބުކުރި ލަނޑުން އެޓީމުން ވަނީ ލީޑު ފުޅާކޮށްފައެވެ.\nކުޅުން ރަނގަޅުކޮށް އާސެނަލް އިން ނަތީޖާގެ ފަރަގު ކުޑަކުރީ 37 ވަނަ މިނެޓުގައި މިހްތަރިޔާން ކާމިޔާބުކުރި ލަނޑުންނެވެ. އޭގެ ހަތަރު މިނެޓު ފަހުން އެލެކްސް ލުވަބީ ވަނީ އާސެނަލްއަށް މެޗުގެ ނަތީޖާ ހަމަހަމަކޮށްދީފައެވެ.\nމިލަނޑުތަކާއެކު ފުރަތަމަ ހާފް ނިމުނީ 2-2 ގެ ނަތީޖާއަކުން ދެޓީމު އެއްވަރުވެގެންނެވެ.\nދެވަނަ ހާފް ފެށިގެން ދެޓީމުގެ ފަރާތުންވެސް ވާދަވެރި ކުޅުމެއް ފެނިގެންދިޔައިރު، ލަނޑު ޖެހުމަށްވެސް ހުސް ގިނަ ފުރުސަތުތަކެއް ވަނީ ލިބި ބޭކާރުވެފައެވެ. ޗެލްސީން ވަނީ 81 ވަނަ މިނެޓުގައި މެޗުގެ ލީޑު ނަގާފައެވެ. މިލަނޑު އެޓީމަށް ކާމިޔާބުކޮށްދިނީ އެޑެން ހަޒާޑްގެ އެހީތެރިކަމާއެކު އެލޮންސޯއެވެ.\nލީގުގައި މިހާތަނަށް ޗެލްސީ ކުޅުނު ދެމެޗުން އެޓީމު މޮޅުވެފައިވާއިރު، އާސެނަލް ވަނީ ކުޅުނު ދެމެޗުންވެސް ބަލިވެފައެވެ.\nލީގުގައި މިމަހުގެ 25 ވަނަ ދުވަހު ވެސްޓްހޭމް ޔުނައިޓެޑާ ދެކޮޅަށް އަމިއްލަ ދަނޑުގައި އާސެނަލް ނިކުންނައިރު، މިމަހުގެ 26 ވަނަ ދުވަހު ޗެލްސީ ނިކުންނާނީ ރަށުން ބޭރުގައި ނިއުކާސަލް ޔުނައިޓެޑާ ދެކޮޅަށެވެ.\nލީގުގައި ހޮނިހިރު ދުވަހުގެ ރޭ ކުޅުނު އެހެން މެޗުތަކަށް ބަލާއިރު، އެވަޓަންއިން ވަނީ 1-2 ގެ ނަތީޖާއިން ސައުތްހެމްޕްޓަންގެ މައްޗަށް ކުރިހޯދާފައެވެ. ލެސްޓާ ސިޓީން 0-2 ގެ ނަތީޖާއިން ވޮލްވްސްގެ މައްޗަށް ކުރިހޯދާފައިވާއިރު، ފުލަމްގެ މައްޗަށް 1-3 ގެ ނަތީޖާއިން ޓޮޓެންހަމް ހޮޓްސްޕާ ވަނީ ކުރިހޯދާފައެވެ.\nއަދި ވެސްޓްހޭމް ޔުނައިޓެޑުގެ މައްޗަށް 1-2 ގެ ނަތީޖާއިން އޭއެފްސީ ބޯންމައުތް ކުރިހޯދާފައިވާއިރު، ކާޑިފް ސިޓީއާއި ނިއުކާސަލް ޔުނައިޓެޑު ބައްދަލުކުރި މެޗު ނިމުނީ 0-0 ގެ ނަތީޖާއިން ދެޓީމު އެއްވަރުވެގެންނެވެ.